
PERSONERNE 



JENNY BOESEN. 
FRANCISKA BOESEN. 
Bogholder GALT. 
Kobbersmed lund. 
FREDERIK SONNE, Typograf. 
Journalist VIND. 
Fabriksbestyrer RICKARDT. 
Frøken HARRIET. 
HELENE, hendes Søster, 13 Aar. 
Tømrersvend BØG. 

KARL WIGANT, en ung Cigararbejder. 
ALVILDA FRANSEN, Fabriksarbejderske. 
Dirigenten. 
Manden ved Døren. 
Politiassistenten. 
Første Betjent. 
Anden Betjent. 
Arbejdere, ældre og yngre. Fabriksarbejdersker. 

Politibetjente. 

Handlingen foregaar i en stor, gammel By under 
Arbejderuroligheder. 



å 



PROLOG 



ri ar du set de dampende Heste, 
naar Sporvognen i Forstaden trækkes i Skur, 
Kusken, som fløjter i sin egen Dur 
og tænker paa sin Frokost og Pigen, han vil 

gæste? 
Der smutter hun bort over Gaardens Bro; 
nu lokker hendes Køkken og den landlige 

Kro. 

Lidt Varme er fornøden, 
en Plads ved Ovnen og et hyggeligt Bord. 
Ak, Verden er vidtløftig og stor, 
og man maa tænde Piben, hvor man kan 

finde Gløden. 



Har du hørt Fabrikeme. skingre? 
Den hele Forstad svarer med tyve for én. 
Se Kvinder med arbejdsvante Fingre, 
der slippes løs .... de myldrer omkap med 

Gadens Sten! 



som stampet op af Jorden : ustandselige Sværme 
med Frokosten under deres Ærme. 

Har du set de /Unges Øjne , der ruller saa 

frit? 
De gaar og lader Hofterne slingre. 
Har du set deres Appetit? 
Har du set deres arbejdsvante Fingre? 
Men Rugbrød og lidt Vand gør Halsen saa tør. 
De snildeste skotter til Værtshusets Dør, 
om Kusken — til Fornyelse af Kraften — 
vil byde en Kop Kaffe, maaske en Akvavit, 
og en Fritur med Sporvogn i Aften. 

De spredes, følg efter og hør dem fortælle, 
de bitre og letsindige Ord 
om Pengestykkets Magt og Fabriksherrens Vælde 
paa disse Forstæders trampede Jord, 
hvor en fattig Skønjomfru voxte stor 
og smuk — med Udsigt til en Brændenælde. 



Jenny og Studenten 
er standset, mens Hjærterne stormer, 
for at tale om Arbejdersag og Reformer. 
Taagen drysser paa begge sin Væde; 
intet Ord bringer Jenny Glæde. 
Hun husker sit Hjem og den sorte Fabrik. 
Han elsker Fabrikspigens trodsige Blik. 
O Dyndblomst fra Dybet, du Søde! 
dine Kinder er blege, men Læberne gløde. 

Jenny og Studenten 
ei; standset paa Broen. 



Hun bøjer sig, ryster en Sten ud af Skoen. 
Nu banker hans Hjærte, hans Tale faar Vinger : 
»Følg mig som Gæst til mit ensomme Rum, 
læs mine Bøger! glem og vær stum!« 
Men Jenny løfter sin truende Finger: 
»Vær nær ved os andre, naar Stormklokken 

ringer I 

»Tro mig, den ringer for os en Gang, 
den dybe Klokke med bævende Klang. 
Da er det, det gælder; da kommer en Prøve; 
da kan du din Elskov til Jenny øve; 
da kan du bringe dit Liv i Bod. 
Men den, som ikke er med, er imod!« 

O Dyndblomst fra Dybet — Engel med Fanen ! 
din dristige Pande skal graane 
— i Smudset og Vanen! 



Har du set de sindige Heste, 
naar Sporvognen i Forstaden trækkes af Skur? 
Kusken, som atter begynder sin Tur: 
hans Hvil er forbi, der er langt til det næste. 
Har du set i en Kant af den store By 
de hundrede Skorstene ryge paa ny? 
fra alle Veje sig Kvinder forene 
i Skarer . . . utalligt som Stenbroens Stene. 

Arbejderinden med Hænderne haarde^ 
hendes Liv er ej vort, hendes Skikke ej 

« 

vore. 
I* 



Saa maa hun vel tro paa en Fremtid, som 

byder 
Erstatning for manglende Lykke og Dyder. 
Hun høstede Frugten ved Skæbnens Spot 
af Kundskabens Træ paa ondt og godt. 

FØRSTE AKT 



Arbejderne holder Møde. 

Et Slags mindre Sal eller Forværelse i Arbejdernes Forsam- 
lingsbygning. Det er en Foraarsaften — Dagen før den første 
Maj. 

I Baggrunden til højre er en bred Skydedør ind til den 
store Sal. Den er trukket til Side. I Aabningen ser man en Tri- 
bune, hvorfra Dirigenten henvender sig snart til Tilhørerne i For- 
værelset og snart til Forsamlingen inde i Salen. 

Fra en Dør til venstre i den forreste Sal strømmer, med 
Mellemrum, Arbejdere og Arbejdersker ind. Der staar en Mand 
ved Døren. De flester gaar igennem Forværelset og forsvinder i 
den store Sal forbi Tribunen. Men naar de hører, at der bliver 
talt, standser de og tysser paa hverandre. 

Et lille Bord og et Par Stole ved Væggen til højre er For- 
salens eneste Bohave. 

Paa Dragter , som enkelte af Kvinderne bærer , ser man , at 
Foraaret er begyndt. 



FØRSTE SCENE 

DIRIGENTEN 
ringer gentagende 

Vær saa god, vær saa god! der er Plads 
nok inde i Salen. Vær saa god, kom her ind, 
Saa kunde vi maaske faa Døren lukket. Det 
trækker. Forsalen tømmes halvt. Naa, kan den ikke 
lukkes? Ja ja da. Han ringer. Kunde vi saa 



faa Ro? Kobbersmed Lund har Ordet. Det 
var kun en lille Afbrydelse. 

KOBBERSMED LUND 
paa Talerstolen 

I ved det alle sammen, Kammerater, 
hvorledes Sagerne staar. I ved ogsaa, hvor 
meget jeg har fraraadet at gaa saa vidt. 

EN STEMME 

Ja, ja, det ved vi: du er lodden paa 
begge Sider. 

LUND 
mørk og uforstyrrelig 

Jeg ved vel, Kammerater, at det ikke er 
Jeres Skyld. Det er ikke de hæderlige, be- 
sindige, flittige Arbejdere, der har Skylden for, 
at d e t er sket, som virkelig nu er sket. Ingen 
havde troet, at en Strejke i et enkelt Fag 
kunde medføre en saadan Uro — Slagsmaal 
med Politiet, ja næsten Blodsudgydelse. Jeg 
tør paastaa det; thi jeg ved det: den ufor- 
nuftige Sværm, som brød ind i de standsede 
Fabriker og slog al Ting i Stykker, Maskiner 
og kostbart Værktøj, hvormed Arbejderne tjener 
det daglige Brød — det var ikke de strejkende 
Arbejdere selv. 

EN STEMME 

Det ved du ikke noget om Kobbersmed. 
Du passede paa at sidde hjemme mellem dine 

Kasseroller. Munterhed. 

LUND 
stigende 

Jeg ved, det var ikke virkelige Arbejdere. 



En Arbejder ærer den Maskine, han er sat 
til at passe, han holder af den, næsten som 
den var et levende Væsen. Ja, om den var 
en Del af ham selv, kunde han ikke være 

mere øm over den Han vilde aldrig 

lægge Haand paa en Maskine. Hellere vil 
han give sin højre Haand .... 

STEMMER 

Ja, ja. Hør, hør! 

ANDRE STEMMER 

Er han ikke snart færdig? 

LUND 

Jeg benægter ikke, at nogle unge Brus- 
hoveder blandt de strejkende kan have del- 
taget i dette sørgelige Ødelæggelsens Værk. 

STEMMER 

Aa-aah. 

LUND 

Ja, de, som har været med, maa jo selv 
bedst vide det. Men de Arbejdere, som stod 
og længtes efter at genoptage Arbejdet, saa 
snart det kunde blive paa taalelige Vilkaar, 
vilde ikke løbe ind i Fabrikeme og rampo- 
nere Maskinerne. Det er kun noget. Princi- 
palerne skriver i deres Aviser. I ved det 
selv lige saa godt. Kammerater. Nej^ denne 
Gæming vilde aldrig være gjort, hvis der ikke 
fandtes saa mange ledige Hænder og sultne 
Munde rundt om i Byen — arbejdsløse uden 
bestemt Næring og Fag, uden Ansvarsfølelse 
og Forstaaelse af Arbejdernes Sag. Modsigelse og 

Mumlen. Dcrfor skal de strejkende Arbejdere 
ikke bære Skylden I Men det er hele Byens 
fattige Befolkning, der er bragt til Fortvivlelse. 

MANGE STEMMER 

Hør, hør! 

Stormende Bifald 

LUND 
hæver Stemmen endnu mere 

Arbejdere! Efter disse Ødelæggelser og 
Fejltrin paa alle Sider er det ikke længer Tid 
for os at standse. Jubel. I hvad Fag og under 
hvilke Kaar vi end virker, maa vi i Morgen 
som én Mand lade Arbejdet hvile og gaa i 
Tog sammen med de strejkende Arbejdere for 
at fejre den første Maj. Baade Storborgerne 
og Politiet maa vi vise, at vi er Tusender og 
Titusender, der holder sammen og staar Last 
og Brast med vore Kammerater. 

FORSAMLINGEN 

Hurra. Bravo. 

Langvarige Hurraraab 
STEMMER 

Galt frem ! Galt frem ! Op med Bogholder 
Galt! 



ANDEN SCENE 

BOGHOLDER GALT 
staar nynnende midt i Værelset, hvor Arbejderne strømmer igen- 
nem ude fra. Naar de hilser paa ham, nikker han. Han vugger 
uafbrudt med Hovedet som i Takt til en Melodi : 

Aa den velsignede Ungdom i Aa den 
velsignede Ungdom! 



KOBBERSMED LUND 

stiger bekymret ned af Talerstolen, gaar hen og rækker ham 

Haanden 

Godaften, Bogholder Galt. Hvordan er 
saa De til Mode? 



BOGHOLDER GALT 

Jeg er lykkelig, Kobbersmed Lund. Lykke- 
lig, saa jeg gærne kunde danse med mit stive 
Ben. Se den velsignede Ungdom! 

LUND 
holder hans Haand længe og tøvende, som i Forbigaaende 

Jeg er saa bekymret. Bogholder Galt, saa 
jeg slet ikke kan sige Dem det. At det 
skulde gaa saa vidt! 

GALT 

nikker 

Ja, det ser jo ud, som om der kunde ske 
noget. 

LUND 
hovedrystende 

Jeg beklager, misbilliger det, der nu er 
sket som intet andet i alle de Aar, jeg har 
haft med Arbejdernes Sager at gøre. Nikker hen 

til Journalist Vind, der høflig nænner sig., Godaften, 

Journalist Vind! Ja, tænke sig, at Arbejderne 
saa daarligt skulde forstaa, hvad der tjener 
deres Sag! 

JOURNALIST VIND 
giver Haand 

Maa jeg spørge, er der hændet noget nyt? 

LUND 

Det maa jeg vel snarere spørge Dem om, 
De, som kommer fra Bladet, hvor De har alle 
Nyheder paa første Haand. 

JOURNALIST VIND 

Jeg ved ikke af, at noget er væsenlig 
forandret siden Skærmydslen i Aftes. Nogle 
Gader holdes spærrede af Politiet ; de unge 
Mennesker morer sig med at pibe i Fingrene 
.... Men jeg mente, om der maaske i Dag 
var plejet Forhandlinger? 

LUND 
afbrydende 

Ved De, hvem der er arresterede? 

VIND 

Aa, en Snes Bøller og Folk, som ingen 
kender videre. Der er kun to af de strejkende 
Arbejdere. 

LUND 

De letter en Sten fra mit Bryst. Hører 
De det, Galt? Det er ikke vore egne, alvorlige 
Arbejdere, som var Mestre for de gale Streger 
i Aftes. Det er dog det, vi har ønsket i alle 
disse Aar: at opdrage vore Kammerater til 
bevidste Mænd, som kunde fremsætte deres 
Krav paa rette Maade og til rette Tid og ikke 
skade sig selv ved Demonstrationer. Derfor 
har vi været glade ved at modtage Hjælp 
fra unge, begavede Mænd som Dem, Journalist 
Vind. Og hidtil er alt gaaet. Arbejderne 
har forstaaet at vise Beherskelse. Partiet er 
voxet og blevet en virkelig Magt. Jeg tilstaar, 

mig vilde det være uendelig sørgeligt, om 
dette store Arbejde skulde kastes over Bord 
pludselig, fordi nogle unge Mennesker giver 
sig til at raabe paa Gaden. 

GALT 

Jeg kan forstaa Deres Bekymring, Kobber- 
smed Lund. Men efter at jeg nu i aarevis 
har hørt os snakke gammelt indenfor For- 
eningens Vægge, er jeg bleven nysgærrig — 
tilstaar jeg — efter en Gang at høre, hvad 
Ungdommen raaber paa Gaden. 

LUND 

Tænk Dem, Galt. Det er alt det, vi 
har mundhugget om, ført smaa drøje Kampe 
om og hævdet i tyveAar. Jeg har ikke lukket 
et Øje hele Natten. . Jeg troede, det altsammen 
var spildt, spildt! 

GALT 

Men hvad er det da, som er spildt, hvis 
noget er spildt? Hvad er det, vi beklager? 
Gør det os ikke snarest ondt for os selv, 
fordi vi har taget fejl? Beklager vi vort eget 
forspildte Liv — nu da vi endehg ser os om- 
givne af en Ungdom, som ikke vil spilde 
Tiden, men gaar lige til Sagen. Jeg kan ikke 
være med til at misbillige. Jeg gad nok en 
Gang se, hvad der kommer ud af det. 

LUND 
afbrydende 

Ja ja, Galt. Ja ja , Galt. Lad o s i alt 
Fald ikke blive uenige i saa vigtigt et Øjeblik. 

Gaar ind i Salen. 

GALT 
gemytlig 

Og De, Journalist, misbilliger vel ogsaa 
. . . i Bladet for i Morgen? 

VIND 

Selvfølgelig, ha ha, selvfølgelig misbilliger 
vi. Op over begge Øren. Der er ingen Ende 
paa vor Misbilligelse. For Resten har Kobber- 
smed Lund vistnok Ret, naar han mener, at 
det er den klogeste Politik. Ellers tror jeg 
heller ikke, at vi gjorde det. 

Vind og Galt ind i Salen. Døren i Baggrunden skydes i. 



TREDIE SCENE 

Et Selskab bryder leende ind fra venstre 
NOGLE STEMMER 

Ha! Ha! Hal Var Politiet efter Jer? 

ANDRE 

Vi marsjerede lige igennem Afspærringen. 

ANDRE 

Hal Hal Hal 

NOGLE 

De siger, at Mødet i Aften er forbudt. 

TØMRER BØG 

en stor, ung Arbejder 

Saa holder vi det alligevel. Vi er ikke 
bange. Vi var med i Aftes. 

EN 
stærkt nysgærrig 

Hvem var med i Aftes? 

TØMRER BØG 

Jeg, Kammerat! 

NOGLE 

Saa De, at Maskinerne blev slaaede i 
Stykker? 

ANDRE 

Saa De, at Betjenten blev smidt i Vandet? 

ANDRE 

Nej, var De virkelig med? 

TØMRER BØG 
som trænger sig frem 

Plads for Pokker! Kvæl mig bare ikke! 
Ja, Gu' var jeg med .... Jeg var i Elme- 
lunden med Madam Fransen her. Han lægger 

spøgende Haanden paa Alvilda Fransens Skulder. Almindelig 

flov Latter. God Aften, Alvilda, hvor har De 
gjort af Kusinerne? 

ALVILDA FRANSEN 

behagelig 

Godaften, Tømrer Bøg. U, saadan en 
Trængsel! Jeg er jo ikke vant til at blive 
puffet og trykket af alle de mange Mennesker. 

TØMRER BØG 
Armen om hende 

Nej én ad Gangen, Madam Fransen. 

ALVILDA FRANSEN 
smiler, undviger ganske lidt 

Det var godt, De kom og kan beskytte 
mig, Tømrer Bøg. — Mine Kusiner spurgte 
De om. Ja, jeg ved ikke, om de kan komme. 
Franciska er vist paa Vej med Frederik Sonne. 
Men det saa ud, som om Jenny fik Forfald . . . 

TØMRER BØG 

Forfald ? 

ALVILDA FRANSEN 

Jeg saa hende gaa nede i Alléen en stiv, 
halv Time og tale med den unge Hr. Rickardt 
— Principalen. De ved vel, at den unge 
Principal holder meget af at tale med sine 
Arbejdersker. Og Jenny er jo saa flink i 
Faget. De drøftede en ny Opfindelse til Laase- 
fabriken, tænker jeg. Men hvorfor tager De 
Dem saa meget af det? Er De ogsaa for- 
elsket i Jenny? 

TØMRER BØG 

ler 

Jeg tager mig slet ikke af det. Jeg sukker 
kun for Dem, Madam Fransen. 

ALVILDA FRANSEN 
undskyldende 

De misforstod mig da ikke. Bøg? Det 
kunde aldrig falde mig ind at tale ondt om 
Jenny, min kødelige Kusine. Skønt jeg skylder 
hende ikke noget; vi har aldrig omgaaedes 
videre. Jeg synes bare, det er underligt, hun 
vil gaa der og paradere med Principalen. Men 
er det dog ikke mærkeligt: der er næsten 
ikke den unge Pige paa Fabriken, som har 



15 



undgaaet at møde Principalen en Aften i 
Alléen. 

BØG 

De selv, Alvilda Fransen? 

ALVILDA 
slaar ham over Fingrene 

Aa, jeg er en gammel Enke. Fireogtredive 
et halvt! . . . Der kommer Franciska . . . . 
vinker. Hør Franciska ! 

Bøg glider med Strømmen ind gennem Døren i Baggrunden. 



FJERDE SCENE 

FRANCISKA 
sammen med Frederik Sonne 

Vi har været i Kløerne paa Politiet. 



ALVILDA FRANSEN 

Hvad har I? Var Jenny med? 

FRANCISKA 

Aa Jenny, den skammelige Tøs! Du 
saa hende jo selv der nede sammen med Prin- 
cipalen. Lige for Næsen af Kammeraterne! 

Hun klapper Frederik Sonne paa Skuldren. Stakkels . lille 

Frederik, han er bleg af Skinsyge. 

FREDERIK SONNE 
mut 

Aa, hvad kommer det mig ved? Jeg er 
jo ikke forlovet med Jenny. 

ALVILDA FRANSEN 

smigrende og trøstende 

Nej, De er jo ikke forlovet med hende 
mere. 

FRANCISKA 

Har været. Lad os sige: har været. 
Og det er Frederiks store Sorg, at han ikke 
er det mere. Men for Resten synes jeg ikke, 
det ligner noget af Jenny saadan en Aften. 

Alvilda Fransen ind i Salen. 



FEMTE SCENE 

GALT 

nænner sig, nynner 

Baberlap , baberlap. Pap. Pap. Der 
har vi Ungdommen, den prægtige Ungdom. 
Frederik Sonne og gamle Væver Boesens yngste 
Datter. 

KARL WIGANT 
— en ung Cigararbejder — gaar forbi 

Leve Bogholder Galt! 

FRANCISKA 

Godaften, Galt. Godaften, Vind. 

VIND 
skuffet 

Har De ikke Deres Søster med? 

GALT 

Hvad har Frederik Sonne at melde? 

TYPOGRAF SONNE 
pludselig oplivet 

Vi var bange for, at vi ikke skulde faa 
Bogholder Galt, vor Lærer og Mester, at høre 
i Aften. Franciska Boesen har lige frelst os 
begge af Politiets Klør. 

FRANCISKA 

De vilde arrestere os. 

FREDERIK SONNE 

Men vi lader os ikke arrestere. 

FRANCISKA 

Nej, lad mig fortælle det. Ser De, vi 
stod og ventede paa Gadehjørnet, Frederik 
Sonne og jeg, mens Jenny gik op og ned paa 
Pladsen med den unge Rickardt. 

VIND 
pludselig mørk 

Med Rickardt? 

FRANCISKA 

Ja, saadan er Ungdommen! Med Ri- 
ckar^J? I himmelraabende Frækhed — til 
alle Kammeraternes Forargelse! Jeg kan i 
Grunden ikke forstaa Principalen, den unge 
Rickardt, at han ikke er bleven klog af Skade. 
For Jenny har et Par Gange givet ham klar 
Besked. 

VIND 
ligegyldig 

Jeg kender ham fra Latinskolen, Frøken 
Boesen, han var min Klassekammerat og blev 
Student sammen med mig. Han kunde finde 
paa det utroligste. 

FRANCISKA 

Især om Aftnerne .... naar han har 
siddet paa sin Kafé og spist . . . ganske alene 

... og er kommen til at se dybsindigere ud 
for hvert Glas ! Frederik var sort af Melankoli ; 
vi stod og ventede. Saa foreslog jeg at gaa 
hen og se Politiafspærringen for at have lidt 
Adspredelse. Frederik vilde først ikke; han 
er saa bange for sit Skind . . . 



FREDERIK SONNE 
hurtig 

Da vi kom hen til Gaden, var der et 
Spektakel. Der blev raabt: »Ned med Po- 
litiet!« 

FRANCISKA 

Og der blev pebet. Jeg peb med. En 
vældig stor Betjent fo'r efter os . . . Naa, saa 
tog jeg mit Lommetørklæde og svingede det 
over Hovedet og gik med Frederik lige forbi 
Næsen af en Række Betjente. Jeg sagde bare 
til én: »Hvad, Hr. Overbetjent, Pigebørn er 
godt?« 

GALT og VIND 
ler 

Bravo. Bravo. 



FRANCISKA 

Saa kunde de jo nok se, at jeg ikke var 
Socialist. De lo, hele Rækken! og bad mig 
nippe mig. 

Latter. 



FREDERIK SONNE 

Vil De tale i Aften, Galt? 



19 



GALT 
halvt uvillig 

Det kommer an paa! — hvis jeg faar 
noget at sige! 

FREDERIK SONNE 
fortroligt 

Jeg har næsten lavet en Vise. Men der 
mangler et Par alvorlige Vers, som jeg ikke 
selv kan komme efter. Vil De hjælpe mig? 

GALT 

nikker 

Har du den hos dig? Saa skal vi se 
paa den . . . siden. 

KARL WIGANT 
— den unge Cigararbejder — gaar forbi med nogle Kammerater 

Leve Bogholder Galt 1 Atter tilbage. 

FRANCISKA 

Saa, Frederik, er du nu trøstet? Nu skal 
du sidde sammen med Bogholder Galt og 
digte Oprørsviser. Det er dog det bedste af 
alt, hvad Frederik? Meget bedre end den 
skændige Jenny! 

JOURNALIST VIND. 

Men bevares. Frøken Boesen, hvad er det, 
De bærer der i Bæltet? 

FRANCISKA 

Det er til at forsvare Frederiks Liv, naar 
Politiet er efter ham. 

2* 

GALT 

forundret 

Hvad er det? 

VIND 

En Revolver. 

FRANCISKA 
løfter Revolveren op i Luften 

Leve Kammeratskabet! 

GALT 

Er hun ikke flot, Fabriksarbejdersken med 
Revolveren ? Gamle Boesens ægte Datter. Men 
hvis nu Politiet havde taget den, lille Franciska? 

TØMRER BØG 
træder frem 

Jomfru Boesen, med Forlov at kigge paa 

den lille Tingest. Franciska løfter Revolveren over stt 

Hoved. Kunde vi to ikke prøve paa at være 
gode Venner, hvad Jomfru Boesen? De skal 
ikke bryde Dem om, at jeg er dobbelt saa 
stor og dobbelt saa bred som De. Saa staar 
jeg dæk, og De skyder under Armene paa 
mig. Derhjemme, hvor jeg er fra, plejede de 
hvert Aar at vælge en Majbrud. I Morgen, 
naar det er første Maj, og jeg skal med alle 
Kammeraterne paa Fælleden, vil De saa være 

med mig? Han løfter hende op og vender sig til den Klynge, 
hvor han nylig har staaet. Hej , Folk , vil I Se Cn 

Første-Maj -Brud. 

Franciska svinger med Revolveren. Jubel rundt om. 

STEMMER 

Det er Franciska Boesen . . . Leve Fran- 
ciska ! 

FRANCISKA 

vendt mod den store Tømrersvend, der atter varsomt har sat hende 

paa Gulvet 

Godaften, Bøg. Godaften, Thorsen. 

Godaften , Emilie. vinker tll den unge Cigararbejder, 

som undviger hende. Aa hør, Karl I. Karl Wigant, 
kom her hen. Wng og bydende. Har du glemt, 
hvordan jeg ser ud? Har du, Karl? 

KARL WIGANT 
standser ligegyldig 

Godaften, Franciska I Vender sig og gaar. 

GALT 
til Journalist Vind 

■ 

Nu er lille Franciska i stor Forlegenhed, 
fordi hun kun har ti Fingre at give væk. Et lille, 
hovmodigt Uhyre er hun. Men af demokratisk 
Iver gav hun dem gæme en Finger hver, om 
de var nok saa mange. Især til, de aller- 
sorteste Smede. Jeg kendte gamle Boesen, fra 
Døtrene var saa store som saa. Moderen var 
allerede død den Gang. Men han tog sig af 
dem. Ikke sandt, det giver et eget Sving, 
naar Kvinder ikke er bleven opdraget af 
Kvinder. 



SJETTE SCENE 

Døren i Baggrunden aabnes. Man hører stærk Larm. 

DIRIGENTEN 
ringer gentagende 

Vær saa god. Her er Plads nok inde i 

Salen. Nogle giver sig nynnende til at vandre derind. Bog- 
holder Galt og Frederik Sonne sætter sig paa Stolene ved det 

lille Bord. Dirigenten ringer. KundC vi Saa faa Ro? 

Det er Kobbersmed Lund, som igen har bedt 
om Ordet for en kortere Bemærkning. Høfligt 

mod Lund, som træder op paa Tribunen. Vsersaagod. 

KOBBERSMED LUND 

Naar vi nu i Morgen fejrer den første 
Maj med et stort Folketog, saa haaber jeg, at 
Smaamestrene ikke vil udskille sig fra Fabriks- 
arbejderne. Jeg ser mange Haandværkere til 
Stede her. I kan huske den Tid, da de smaa 
Mestre i Byen havde deres eget Værksted 
med Svend og Læredreng. Og I kan huske, 
hvordan Smaahaandværkeme røg deres Aften- 
pibe i deres egen, lille Have og glædede sig, 
naar de læste i deres Avis, hvad den tapre, 
gamle Boesen havde sagt i Byraadet. 

En Kvindestemme raaber : Jenny ! Jenny Boesen ! 

LUND 

Naar de kom ud om Søndagen med deres 
Madammer og Døtre, da følte de smaa Haand- 
værksmestre sig som noget. Ja, det hed tit, 
at Haandværkemes Sønner og Døtre var ind- 
bildske, fordi de var Haandværkerbøm. Saa 
kom det store Opsving, de mange Fabriker. 
Staden udvidede sig. Befolkningen tiltog og 
tiltog. Men med hvad? Med Arbejdere og 
flere Arbejdere og Arbejdere igen. De smaa 
Haver maatte sælges, for at der kunde bygges 
Fabriker og Arbejderkasemer, Og de smaa 
Haandværkere, hvor blev de af? Hvad blev 
der ud af deres Børn — naar da ikke Lykken 
var med dem — ? Arbejdere blev de, og 

Døtrene blev Fabriksarbejdersker. Jeg spørger 
Jer, I Smaahaandværkere og Mestre, er det 
ikke sandt, jeg siger? 

EN STEMME 

Jo, det er rigtigt nok. Lund. 



LUND 

Jeg gentager, at jeg misbilliger, hvad der 
er sket i disse Dage. Men vi vil alle sammen 
møde, Arbejdere og Smaahaandværkere, for 
at vore strejkende Kammerater ikke skal lades 
Stikken. Thi de har i Virkeligheden ingen 
Skyld. Men lad os undgaa Overdrivelser i 
vor Begejstring som i vor Morskab. Dette 
sidste siger jeg til Ungdommen. I har læst 
i vore Modstanderes Aviser, I unge, at Ar- 
bejderne er upaalidelige, drikfældige; Arbejder- 
skerne udskejende, at Ungdommen allerede i 
Opvæxten er fordærvet og hengiven til For- 
lystelser, at ingen har Sans for Familjelivet. 
Ja, disse Forhold vilde være sørgelige, hvis 
Modstanderne havde Ret. Jeg kunde ønske 
Arbejderungdommen, at den havde den samme 
Agtelse for sig selv , som Haandværkemes 
Børn i gamle Dage. Da skulde vi nok lære 
de rige Klasser Agtelse for Arbejdet, det 
levende Arbejde, som udføres af Menneske- 
hænder og kræver Indsigt og Duelighed, Selv- 
opofrelse og Troskab. Jeg lægger Dem alle 
paa Sinde at undgaa Overdrivelser i Morgen. 
Lad vore utallige Rækker møde frem rolige 

og værdige — saa at vore Modstandere tier 
stille, naar de ser os. 

Han stiger ned. Almindelig Mumlen, indtil Skydedøren pludselig 

trækkes til med et Brag. 



SYVENDE SCENE. 

Jenny Boesen kommer ind fra venstre og gaar rask forbi Manden 
ved Døren. Fabrikant Rickardt følger efter. 

JENNY 

Jeg forstaar ikke, hvad Fornøjelse De 
kan have af at tale med en simpel Fabriks- 
arbejderske, Hr. Rickardt. Naar De endelig 
vil følge med mig til Arbejdernes Møde, maa 
De selv bære Ansvaret. 

RICKARDT 

Tror De, jeg er bange, Jenny Boesen? 
Skal jeg sættes paa Prøve? 

JENNY 

Hvad mener Principalen? Jeg har ikke 
ønsket, at De skulde ledsage mig — mindst 
til Arbejdermøde. 

MANDEN VED DØREN 

strækker Armen ud og standser Rickardt 

Maa jeg se Deres Tegn? 

RICKARDT 

Tegn? 

MANDEN VED DØREN 

Ja, Deres Foreningstegn. Her kommer 
ingen ind uden Tegn. 

RICKARDT 

Jeg har s'gu ingen Tegn. Aa, Jenny 
Boesen, har De faaet mig saa langt, kan De 
vel ogsaa skaffe mig ind? 

JENNY 
henkastet 

Den Herre er i Følge med mig. 

MANDEN VED DØREN 

prøvende 

Det er jo gamle Boesens Datter. Naa 
undskyld, Jomfru, det er en anden Sag. tu 
Rickardt. Vær saa god, den Herre! . . . Man 
maa jo passe paa i disse Tider, skal jeg sige 
Dem, Jomfru. 

RICKARDT 
standser tæt indenfor Døren 

Naa, saa er man kommen til Arbejder- 
møde. 

KARL WIGANT 

staar hos en Klynge Venner — raaber 

Kast ham ud ! Fabrikanten 1 Kast ham ud ! 



OTTENDE SCENE 

Rickardt staaende yderst til venstre. — Jenny gaar strax midt 
ind paa Scenen. Hun er ved dette første Møde rask, noget fa- 
rende af Bevægelser, iført en smagfuld og billig Klædedragt, 
som hun bærer med en ligeglad Flothed 

VENINDER 
vinker til hende 

Jenny, Jenny Boesen. Der blev talt om 
din Fa'r. 

JENNY 

Af hvem? 

FRANCISKA 

Ja, Kobbersmed Lund nævnte Fa'r. Men 
hvor har du været henne, og hvad er det for 
en Tid at komme paa? Vi blev vist staaende 
et helt Kvarter og ventede — Frederik og jeg. 

JENNY 
hurtigt 

Du ved jo godt, Franciska, hvor Frederik 
Sonnes Plageri er mig utaaleligt. 

FRANCISKA 

Han er dog din gamle Kæreste. Den 
Gang kunde du nok holde ham ud. 

JENNY 
med bortvendte Øjne 

Hvad blev der sagt om Fa'r? Hun trækker 
Søsteren til Side. Saa, der kommer Frederik. Nej, 
at det Menneske altid skal styre lige løs paa 
mig, som havde han en Ret over mig i Tid 
og Evighed ! Trækker hende med. Franciska, jeg vil 
fortælle dig noget. Se en Gang. Kan du 
se, hvem der staar henne ved Døren? 

FRANCISKA 

Ih, du gode! Den unge Principal . . . 
Du skulde ikke have taget ham med herop. 

JENNY 

Men jeg har jo advaret ham . . . Det er 
ham selv. Han vilde ikke gaa. 

FRANCISKA 

Herregud, at han med sin gode Forstand 
ikke bliver træt! 

FREDERIK SONNE 
har forsigtig nænnet sig 

Godaften igen, Jenny! 



JENNY 
affærdigende 

Godaften. 



FREDERIK SONNE 

Vil du ikke sige rigtig Godaften til mig, 
Jenny? 

JENNY 

Aa jo, Frederik. Men hvor mange Gange 
skal jeg sige Godaften til dig? 

FREDERIK SONNE 

Jeg mente, vi har kendt hinanden saa 
godt^ at du nok kunde hilse. 

JENNY 
træt 

Ja ja da. 

FREDERIK SONNE 

Du er kort for Hovedet. 

JENNY 

Du sørger for at træffe mig tyve Gange 
om Dagen. Hvor længe skal jeg staa og 
hilse hver Gang? 

FREDERIK SONNE 
bevæget og spøgende 

Er du din Faders Pige, Jenny Boesen, 
som han stolede paa, fordi hun var den klo- 

geste allerede fra lillebitte af og holdt Hus 
for ham og Franciska? Gamle Boesens Jenny, 
som gik med lange Flætninger og Bluseliv og 
vilde forsvare Arbejdernes Sag, som hendes 
Fader havde lært hende .... Er det dig, 
Jenny, der vilde forloves med en Arbejder, en 
af vore egne, men en Typograf, én, som kunde 
noget . . . 

JENNY 

Saa saa, Frederik, stakkels Frederik. Vær 
nu fornuftig! 

FREDERIK 

drillende 

Du skal ikke kalde mig Stakkel. Der 
staar din Kusine, Alvilda Fransen, hun skøn- 
ner bedre paa mig. 

Han gaar. Jenny trækker paa Skuldrene. 



NIENDE SCENE 

Jenny staar yderst til højre. Den unge Rickardt i Sværmen 
tilvenstre har langsomt taget Kending af Omgivelserne. Han 
retter sig mere og mere. Der lægger sig et lille Smil om hans 
Mund. Han begynder at bane sig Vej gennem Mængden hen i 
Retning af Jenny, men møder pludselig sin Skole- og Studenter- 
kammerat, Journalisten. 

JOURNALIST VIND 

Rickardt, hvad Satan — du her? Jeg 
maa sige, det er ikke saa lidt dristigt af dig 
i et Øjeblik^ da vi andre venter Revolution. 

RICKARDT 

Rolig, lille Vind. Jeg kender Arbejderne 
bedre end I ved Socialistbladet. Maa jeg 
give dig en vigtig Oplysning, som du ikke 

behøver at holde hemmelig: der bliver ingen 
Revolution af. Ingen. Og ingen Arbejder 
vil krumme et Haar paa mit Hovede. 

KARL WIGANT 
gaar forbi, udbryder 

Kast ham ud 1 Fabrikanten. Kast ham ud ! 

JOURNALIST VIND 
til Rickardt 

Men for Pokker, Menneske, hvad vil du 
her? Man maa jo tro, at du kommer for at 
lure. 

RICKARDT 

Lure, dybsindige Hr. Vind. Saadan ser 
Folk vist ikke ud, der vil lure. Kender du 
mig ikke bedre? det taler ikke til Ære for 

din Menneskekundskab. Han gør øjne til Jenny. 

Jeg ved alt, hvad de kan finde paa at sige 
her. Jeg kommer ikke herind for at høre 
Jeres Arbejder- Visdomme, men lokket af en 
Djævlens forførende Fabrikspige, som ikke 
skal slippe fra mig. Ger øjne tii Jenny. Den Krig 
maa være neutral. 

VIND 

Det er Dristighedens Toppunkt. Naa 
ja, gener dig ikke. Men hvis det er Frøken 
Boesen, du er ude efter, saa antager jeg, at 
den unge Dame selv skal give dig nok at 
tænke paa. Tag mod et godt Raad i Tide. 
Du er ikke af de Arbejdsgivere, Arbejderne 
mest holder af. Rickardt, gaa din Vej. 

RICKARDT 
har arbejdet sig forbi ham 

Mange Tak for din gode Mening. Men 

jeg er ikke vant til at tage mod Raad af 

nogen. Oaar langsomt videre og ser sig om , til han træffer 

nogle Arbcjdcrskcr. HvoF kan en Principal befinde 
sig bedre end mellem sine egne Arbejdere? 
Hvem ser jeg der? Jennys Søster, Franciska. 

FRANCISKA 

nejer 

Det er mig, den lille Boesen, Hr. Prin- 
cipal. 

RICKARDT 

Og der har vi jo Fransen. 

FRANCISKA 
tygger sit Lommetørklæde 

Nej, Fransen er død, Hr. Principal. Hun, 
min Kusine der, Alvilda Fransen, er desværre 
Enke. Men hun tjener ogsaa for Dagløn paa 
Hr. Rickardts Laasefabrik. 

ALVILDA FRANSEN 
træder et Skridt frem 

Ikke saa vittige lille Ciska ! Alvorligt og for- 
troligt. Bryd Dem ikke om den Jomfru Næs- 
vis, Hr. Rickardt. Hun er saa ung endnu . . . 
Men hvad vil Principalen dog her i Aften? 
Her er saa mange simple Mennesker. 

RICKARDT 

Hvad vil De her selv, Madam Fransen? 

ALVILDA FRANSEN 

Aa, mine Kusiner plagede mig. Og jeg 
er jo kun Arbejderske. Men det er ikke noget 
Sted for Principalen. Megetsigende. Det er ikke 
let at vide, hvad de simple Folk kan finde paa. 

RICKARDT 

De er en højsjælet Kvinde, Madam Fransen. 

^an gaar videre. 

RICKARDT 
foran Jenny 

Hvad staar De nu og overtænker for 
Dybsindigheder, Jenny Boesen. De ønsker 
vist, at der skulde blive sagt noget slaaende, 
noget, som kunde overbevise mig. Men De 
ved ikke, til hvem De skal henvende Dem. 
Spar Dem hellere for den Anstrængelse. Jeg 
gør, hvad jeg har bestemt mig til. Hører 
De: jeg gør, hvad jeg vil. Paa mig er 
Talemaader spildte. 

JENNY 
med forbavsede Øjne 

Jeg staar og undres over, at De virkelig 
har haft Mod til at gaa herind. 

RICKARDT 

Mod? Mod? Og hvad udsætter jeg mig 
da for? Ja de Arbejdere taler altid om at 
lide og slide. Kendte de en Gang, hvad Ho- 
vedbrud vil sige! Jeg er i Aften til Mode, 
som skulde jeg sige Tak til, om nogen vilde 
puffe til mig, slaa mig, trampe paa mig. Saa 
træt er jeg af at tænke. Jeg vil være sammen 
med Mennesker — med alle mulige Mennesker. 
Jeg vil ikke finde mig i, at Mennesker her 
holder Møder, hvorfra jeg skal være lukket 
ude. 

JENNY 

stadig undrende 

Det maa De vist finde Dem i . . . 

RICKARDT 

De ser jo, at jeg ikke maa. De ser, at 
jeg er her. Og tror De, at nogen krummer 
et Haar paa mit Hoved? Jeg tror det ikke. 
Lad dem for Resten prøve det. 

KARL WIGANT 
som gaar forbi 

Kast ham ud! 

JENNY 
alvorlig 

Hr. Rickardt ! De skulde hellere gaa. 

RICKARDT 

Gaa ! Har De set mig gaa af Vejen for 
noget? Lad dem for Resten prøve det — 
siger jeg. Jeg skal nok ramme den, der 
kommer mig for nær. I bilder Jer for meget 
ind, lille Jenny Boesen; men Tiden og Om- 
stændighederne vil ogsaa lære Jer Ydmyghed. 

JENNY 
viger lidt bort 

Er det en Trusel? Jeg er kun Arbejderske 
ved Deres Fabrik, saa længe jeg selv vil. Og 
husk paa, at De blot faar Lov til at blive 
her, fordi jeg forbarmer mig over Dem. 

RICKARDT 

Fanden! — saa godt jeg kan lide den 
Fabrikspiges trodsige Øjne. Den vrede Hage, 
den stive Nakke; det er, som skulde jeg 
storme en Barrikade. Kinderne er lidt blege, 
men Læberne er røde. Kan det Pigebarn kun 
tale om Arbejdersag og Reformer, om en 
daarlig Dagløn, et usselt Hjem og et snavset 

Værksted? Jenny, lad os da tale sammen om 
Arbejderreforraer. 

JENNY 
viger 

Det kan De tale med Deres egne om. 
De ved, jeg taler Dem ikke efter Munden. 

RICKARDT 

Der havde De igen den morsomme, lille 
Bevægelse med Pegefingeren som før, da vi 
gik over Broen. Denne Bydemine! — da De 
standsede paa Broen og rystede en Sten ud 
af Deres Sko. Jeg spurgte, om der for en 
Principal slet ikke var Vej ind til Arbejdersken 
Jennys Hjærte, og han smiler De svarede . . . 

JENNY 
koldt 

Jeg husker godt, hvad jeg svarede: jeg 
spurgte, om De havde Mod til at staa paa en 
Barrikade. 

RICKARDT 

Se, der havde De den Bevægelse! Han 
smiler. Men her staar jeg jo paa Barrikaden. 
Næsten. Synes De ikke? Jeg har i alt Fald 
en Fornemmelse, som jeg gik paa Dynamit- 
grund. 

KARL WIGANT 
gaar forbi 

Kast Fabrikanten ud! 

JENNY 
tier 

RICKARDT 

Men maaske er det daarligere bevendt 
med Deres Ordholdenhed end med mit Mod. 

3 

Ak, Jenny, jeg havde mindst troet, at De var 
dum ... 

JENNY 
tier 

RICKARDT 

For er det ikke dumt af Dem? Her 
følger jeg efter Dem lige ind i Løvens Gab, 
og De vil ikke en Gang tale med mig om 
det, som ligger Dem paa Sinde, om det, som 
De ønsker at opnaa for alle Deres Kamme- 
rater. Her staar Principalen, og der staar 
Arbejdersken, og det koster hende kun et 
Ord . . . 

JENNY 

Det koster hende vist mere. 

RICKARDT 

Hun kunde i alt Fald prøve, hvad der 
kan udrettes med Ord. 

JENNY 

Vilde De virkelig høre efter, hvad jeg 
sagde? 

RICKARDT 

Naar De forstod at overbevise mig. 

JENNY 

Hr. Rickardt, hvis det er sandt, at De 
er 3dgget af mig til at gaa herop, beder jeg 
Dem saa indtrængende — for min Skyld — 
om at gaa nu. 

Rickardt ryster paa Hovedet 

KARL WIGANT 
og hans Venner i Kor 

Kast ham ud! Kast ham ud! Kast 
ham ud! 



TIENDE SCENE 

JENNY 

gaar hen til Bogholder Galt, som sidder ved det lille Bord og 

noterer i sin Lommebog 

Godaften, Galt. Har De talt? Vil 
De tale? 

GALT 

Godaften, Arbejdersken Jenny. Tale, 
siger De. Alvorens og Maadeholdets dystre 
Kobbersmed Lund har allerede samlet Flokken 
og hejset sin sorte Fane over vore Hoveder. 
Letsindighedens og Spøgens Tunger maa nu tie. 



JENNY 
griber hans Haand 



De maa tale. Galt. Ser sig tilbage. Fabriks- 
bestyreren, den unge Hr. Rickardt, standsede 
mig nede paa Gaden, og da jeg vilde gaa 
fra ham, løb han bagefter mig herop til 
Møde . . . Jeg undrer mig over hans Mod. 



GALT 
trommer paa Bordpladen 



trommer paa corapiaaen 

Bravo, Jenny Boesen. Stolt manøvreret. 
Og nu skulde jeg holde en ganske lille Tale 
særlig beregnet paa Aristokratens Øren? 

JENNY 

Naa, ikke for ham alene. 

3* 

GALT 

Lære ham at holde Renselse og ikke 
komme med smudsige Sko ind i Arbejdernes 
Helligdom ! 

JENNY 

Alt det er han vist ikke værd. Men 
ogsaa for os andre! Vi længes altid efter at 
høre paa Dem. Vil De? 

GALT 

Bestyrke Damernes vaklende Tro. For 
han der faar vel Grundlaget til at vakle? 

RICKARDT 
lige bagved Jenny 

Maa man ikke misunde Bogholder Galt, 
som sidder der og troner og giver Haand til 
hele Ungdommen? Især misunde ham den 
Fortrolighed, Jenny Boesen viser ham! 

GALT 
ser op og ned ad ham 

JENNY 

Det er Fabriksbestyrer Rickardt. 

RICKARDT 

Ja, og hvem kender ikke Bogholder Galt? 
Godaften, Hr. Galt. 

GALT 

Godaften, Gentleman! th jenny. Men 
hvad Slags Tale ønsker Arbejdersken Jenny? 
En Arbejdertale eller en Fabrikanttale? En 
Tale, som forsoner Arbejdets Døtre med Rig- 
dommens Sønner? Kan de nu ikke mere ind- 

gaa Forbindelse uden at tilkalde Præst? Og 
hvorledes har Jenny Boesen ment at ville be- 
tænke mig for Forrettelsen af denne Andagt? 

JENNY 
højtidelig 

Dem, Bogholder Galt, vil jeg betænke 
med alt, hvad De selv beder mig om, fordi 
De er den klogeste Mand, jeg kender. 

RICKARDT 

Naa, det var at love meget. 

JENNY 
ser paa ham 

Ikke for meget. Hvor meget anslaar De, 
at en Arbejderske er værd, Hr. Rickardt? 
Synes De, hun er saa meget værd, at hun bør 
holde sig kostbar, naar hun har Lejlighed til 
at høre Ord, som hun ved, at hun aldrig i 
sit Liv kan gøre Gengæld for? 

GALT 
spøgende som før 

Hvor hun forstaar at tale for sig! Men 
nej, Jenny Boesen, ingen halve Løfter. Jeg 
vil først betænkes. Det er et højtideligt 
Ord. Jeg kan huske, første Gang jeg hørte 
det, hvor jeg blev underlig til Mode. Der 
sad en Kone, stiv og stum i Forstuen, og min 
Mo'er kom ind til Fa'er og sagde, at Konen 
skulde « betænkes ». Jeg kan huske, at jeg 
nysgærrig sneg mig efter dem for at se, hvad 
de dog gjorde ved hende. 

RICKARDT 

Uha, Bogholder Galt! Har De altid 
været saa vidtløftig i Deres Forklaringer, saa 
kan jeg godt forstaa, at De blev afskediget 
som Adjunkt. Jeg antog Dem for en politisk 
Martyr. Men nu indser jeg: De maa have 
martyriseret Latinskolen. 

RAAB AF MANGE 
idet Baggrundsdøren aabnes 

Galt! Galt! Frem med Galt! 

JENNY 

Saa taler De, Galt? 

GALT 
vranten 

Befri mig allerførst for denne ubehage- 
lige Person. 

RICKARDT 

Folket forlanger at se sin Martyr. Og 
De, Jenny, maa strø Blomster for ham. Han 
skal »betænkes«. 

Han retter galant paa hendes Kjoleærme. 

JENNY 

gaar hen til Bogholder Galt, bøjer sig hurtigt, tager ham om 
Hovedet, kysser ham paa Panden. 

Saa taler De? 

De omkringstaaende klapper i Hænderne. 
KVINDESTEMMER 

Bravo, Jenny! Hurra for Jenny! 

' \LT 
smigret, bevæget ' 

Hør Kvindernes Jubel! Men jeg maa 

først samle mine Tanker rejser »g. Dirigent, 
Dirigent, vil De give mig Ordet . . . Om lidt! 
Om lidt I 

STEMMER 

Galt vil tale. Bogholder Galt leve! vold- 
somme Hurraraab. 

GALT 
som før til Dirigenten 

Ikke lige strax. Om lidt. Jeg skal give 

Dem et Vink. Han bUver siddende og ordner sine Papirer. 

KARL WIGANT 
fra den modsatte Side af Scenen 

Kast Fabrikanten ud! 



ELLEVTE SCENE 

RICKARDT 
med tiltvungen Ro 

Jeg er himmelfalden, Jenny Boesen. Og 
saa lidt mener De, at en ung Kvindes Læber 
er værd? 

JENNY 
ser tavs paa ham og gaar forbi 

VIND 

Frøken Boesen, et Ord! 

JENNY 
varmt 

Vind! At jeg ikke har set Dem og talt 
med Dem før nu! De maa ikke være vred. 

VIND 

Paa Dem, Frøken Boesen? Nej. Men 
kan De ikke faa Rickardt til at gaa? Han 
har jo slet ikke Lov til at være her. 

JENNY 

Ja, hvad skal jeg gøre, Vind — sig mig 
det? Lad ham nu høre paa Galt. 

VIND 

Og tror De, at noget gør Indtryk paa 
ham? Han er et farligt og upaalideligt Men- 
neske. 

JENNY 

Men kan han da gøre Skade? 

VIND 

Det ved man aldrig saa sikkert med ham. 
Blot jeg tænker paa den Stil og Tone, som 
han i Morgen vil anslaa overfor sine Kamme- 
rater, naar han fortæller om os, har jeg nok. 

JENNY 
med store Øjne 

Ja, sig mig: hvordan vil han tale? 

VIND 

Nej, De maa ikke forlange, at jeg skal 
efterligne Jargonen her paa staaendeFod. De 
vil heller ikke forstaa Haanen deri, fordi De 
ikke er skinsyg som jeg — paa Deres og 
paa de arbejdende Kvinders Vegne. 

JENNY 
langsomt 

Jeg vil prøve endnu en Gang at sige det 

til ham. G«ar tilbage til Rickardt. HvOrfor vil Dc 

blive, naar vi allesammen beder Dem om 
at gaa? 

RICKARDT 

smiler 



Hvor gider De allesammen have saa 
megen Ulejlighed? De kan jo simpelt hen 
sætte mig paa Døren. 

Jenny gaar fra ham med et Skuldertræk. 



TOLVTE SCENE 

DIRIGENTEN 
ventende med Klokken i Haanden 

Maa jeg spørge, Bogholder Galt, er det 

for tidlig ? Et Vink fra Galt. Dirigenten ringer. Bog- 

holder Galt har Ordet. 

JOURNALIST VIND 
nærmer sig Tribunen 

DIRIGENTEN 

Hvad behager? Hvem er det? Journalist 
Vind. Er det for en kort Bemærkning? Ja, 
hvis Galt tillader? ringer. Journalist Vind vil 
gøre en kort Bemærkning. 

VIND 

foran Tribunen 

Det er en Misforstaaelse. Jeg har ikke 
forlangt Ordet. Jeg spurgte kun, om Mødet 
er offenligt . . . 

Tavshed 

JENNY 

hurtig 

De ser, at Vind ikke vil tie. 

RICKARDT 

Jeg er under Deres Beskyttelse og gaar 
ikke uden Dem. 

Jenny viger. 

DIRIGENTEN 

slaar med Klokken 

Jeg forstaar ikke, hvad Journalist Vind 
mener . . . Om Mødet er ofFenligt? Ikke 
mer end vore sædvanlige Møder. Ja, det vil 
sige : vi har givet de Smaamestre, som ønskede 
det, særlig Adgang i Aften. 

VIND 
op paa Talerstolen 

Jeg skal forklare, hvorfor jeg kom med 
dette Spørgsmaal. Jeg ønskede at vide, om 
man kan forbyde Personer, som er Fjender af 
vor Sag, at høre paa vore Forhandlinger. 

Aandeløs Stilhed. 
STEMMER 

Hvem er det? Er her nogen? Vi vil se 
dem. 

VIND 

Men hvis Mødet er oflfenligt, og man 
altsaa ikke kan forhindre det, vilde jeg hen- 
stille til de følgende Talere kun at sige, hvad 
vore Modstandere bagefter maa benytte. 

Tavshed, mens han stiger ned. 
EN STEMME 

Ud med Spionerne! 

Hør, hør! 

RICKARDT 
mod Jenny 

Nu nøder de mig jo til at tale. 

JENNY 
peger paa Tribunen, træt 

Det er ikke mig, der er Dirigent. Da 

Rickardt gaar imod Tribunen, skynder Jenny sig til Bogholder 

Galt. Tal saa, Galt, vil De? 

KARL WIGANTS STEMME 

Kast ham ud 1 Fabrikanten. Kast ham ud 1 

RICKARDT 
til Dirigenten 

Maa jeg bede om Ordet? 

GALT 
med høj Røst 

Undskyld! Men Ordet er givet til mig. 
Og nu vil jeg bruge det. 

DIRIGENTEN 
ringer 

Bogholder Galt. 

GALT 
taler staaende paa en Skammel i Døren 

Jeg skal berolige Dem med, at det, jeg 
har at sige, maa høres af enhver. Og hvis 
her er en enkelt, ung Fabrikant til Stede, 
beder jeg ham om at blive. 

KARL WIGANT 
har nærmet sig Rickardt 

Saa, nu kniber det. 

Gaar videre. 
GALT 

Min Ven, Kobbersmed Lund, har her 
Aften talt rolige og mandige Ord, som jeg 
helt kan slutte mig til. Han har bedt os 

møde alle som én for at vise, at vi staar 
sammen med de strejkende Kammerater. Og 
det vil vi gøre. 

STEMMER 

Hør! Hør! 

GALT 

Jeg bringer Kobbersmed Lund min Tak 
og Tilslutning. Men nu har jeg faaet et 
Hverv, et Hverv, som jeg er meget stolt af. 
Ungdommen har paakaldt mig til at tale dens 
Sag overfor Kobbersmed Lund, som er bleven 
ængstelig, og ... ja, maaske desuden overfor 
en eller anden ung Fabrikant, som ikke ser 
med de rette Øjne paa Arbejder-Ungdommen. 

MUMLEN 

Hvem er han? Hvor er han? 

GALT 

Jeg kan forstaa Deres Bekymring, Kobber- 
smed Lund. Den Tanke havde ængstet Dem, 
at alt det Arbejde, som vi nu i mange Aar 
har stræbt med, skulde være forspildt, fordi 
nogle unge Mennesker pludselig var blevne 
højrøstede paa Gaden. Men jeg, jeg kan 
ikke skjule, at der er kommen mig en for- 
underlig Nysgærrighed i Blodet ved at se og 
høre paa disse unge Mennesker, som er Gen- 
stand for saa megen Misforstaaelse, ja Bag- 
talelse. Min Ungdom og min første Mand- 
dom gik hen med at proppe Mathematik i 
smaa, bekymrede Kapitalistbøm. Jeg er næsten 
bleven gammel, før jeg lærte Arbejdets unge 
Mænd og Kvinder at kende. Jeg har levet 

mellem de rige og ofte ønsket, at jeg var en 
Daglejer og turde spytte i min egen Stue. 
Og jeg vil sige, I skal ikke lade Jer narre af 
det Anstød og den store Forargelse, som man 
paastaar, at vor Ungdom og vore unge Kvinder 
vækker i Borgerfolkets Hjærter. De fleste 
misunder Jer, Kammerater, misunder Jer den 
Frihed, I nyder, naar Dagens Værk er til 
Ende, misunder Jer at turde tænke og sige 
og handle, at turde elske og hade, som I vil. 
Arbejdersker! der er mere end én af Bour- 
geoisiets Damer, som misunder Jer. — Og nu 
dadler man vore unge Svende og Arbejdersker, 
at de nyder deres Ungdom, beskylder dem for 
at være letsindige. Kobbersmed Lund anførte 
som et Mønster til Efterligning, hvorledes i 
gamle Dage Haandværkemes Døtre og Sønner 
var indbildske af at være Haandværkerbøm. 
Jeg vil svare ham, at Arbejdets Døtre nutil- 
dags er indbildske, fordi de er »Arbejdersker«. 
Tro ikke, at man kan lege med disse unge. 
De er Smaafolks Børn, og i ét, i Følelsen af 
Kammeratskabet, er de ubønhørlig trofaste. 
Der er de sig selv saa bevidste, saa dødsens- 
strænge. Forlanger I et Offer af dem, saa 
er de beredte. Stop . . . jeg har i Dag 
truffet en saadan Arbejderske, der gik med 
Revolver i Bæltet. 

FORNØJET MUMLEN 

Franciska! Det er Franciska! 

GALT 

Smil ikke ad det. Jeg tror ikke, at de 
unge smiler. 

WIGANT 

Nej! Nej! 

GALT 

Men selv uden Vaaben er de vel be- 
væbnede. Aldrig har jeg hos de riges Døtre 
mødt en lignende Foragt for det, som er 
smaat, et saadant Videbegær og en saadan 
Lyst til at være med, hvor det gælder. Det 
er derfor, at jeg, skønt en halvgammel Mand, 
føler denne Nysgærrighed i Blodet efter at 
høre, hvad de unge Mennesker vil raabe paa 
Gaden. Jeg skammer mig ikke ved det. Da 
vilde det først se galt ud for os, hvis de 
gamle og unge begyndte at skamme sig over 
hinanden. 

STEMMER 

Ja. Ja. 

Fanatisk Klappen fra en mindre Gruppe, hvorimellem den unge 

Cigararbejder. 

GALT 

Skal jeg udtrykke, hvad der rører sig hos 
Arbejderungdommen, da tror jeg, det er Tanker 
som denne: Arbejdsgiverne har holdt vore 
Kammerater for længe hen med Snak. Løfter 
har de givet os nok af. Men vi forlanger 
mere end det, hvis vi skal tro paa deres gode 
Vilje. Arbejderne vil ikke spises af . . . nej . . . 

RICKARDT 

Nej, de vil »betænkes«. 

GALT 

Ja rigtig, som Fabrikant Rickardt siger: 
de vil »betænkes«. Lad os tage et Exempel. 

Kammerater, naar en Rigmands Søn kaster 

sine Øjne paa en fattig Pige, dæmpet Munterhed i 

Nærheden af Rickardt Og han vinder hende med 
smukke Klæder og kostbare Vine, hvad er 
det da, han vinder? Vinder han en fattig 
Pige, en Kammerat? én, der siger til ham 
som til én af Jer, at han ikke skal købe Vin, 
naar han ikke har Raad dertil, men hun vil 
tage Mad med i en Kurv til deres Skovtur, 
og de vil ikke spise og drikke for meget, for 
naar man har spist og drukket, er man kun 
halvt saa glad for det grønne Løv i Skoven! 
Nej, han faar én, som maaske nok holder af 
ham, men som vil se Vinen strømme. Cham- 
pagne — for Champagne er den eneste Vin, 
en fattig Pige anerkender. Ikke sandt? Han 

ser paa Rickardt. Har jeg Ret? Munterhed. Dct at 

se Vinen strømme er Betingelsen for hendes 
Kærlighed, ellers tror hun ikke paa Rigmands- 
sønnen. Nu bejler Rigdommen til den fattige 
Pige, Og den fattige Pige, det er Jer, det er 
os. Man taler lokkende om Fremskridt, om 
Arbejdervenskab ^ man taler om forbedrede 
Skoler, sundere Fabriker. Men den fattige 
Pige siger: »mere, mere!« Hun vil se Vinen 
strømme, før hun tror det. 

STEMMER 

Ja! Ja! 

GALT 

Hun siger: »mere!« Hun er vantro. 
Hun vil se de rige gøre sig selv fattige for 
hendes Skyld. Og for at hævne sig kan de 
rige forsøge at sætte hende paa Sultekur; de 

kan lære hende at leve af slet ingen Ting, 
for siden, naar hun er vant dertil, at forsøge 
at købe hendes Hjærte for en Spotpris. Men 
om hun er nok saa forarmet og ydmyg — 
hver Gang, hun skal mødes med rige Mænds 
Sønner, betinger hun sig, at Vinen skal 
strømme. 



STEMM£R 



Ja! Ja! 



GALT 
efter en Pavse 



Hvorfor siger jeg nu dette? Fordi jeg 
vedkender^ mig dem, der forlanger »mere« og 
bestandig »mere«. Se denne Ungdom, Kobber- 
smed Lund, og vær glad for den. Se denne 
Ungdom, Fabrikant Rickardt, og frygt den! 
ær den! skøn paa den i Tide! Gaa hjem til 
Deres Lige, som har udsendt Dem og sig til 
dem, at de maa undgaa alle Udflugter, hvis 
de for Fremtiden vil tros. Sig til dem, at 
Løfter kun er en Forhaanelse, naar de gives 
til fattige Folk, der ikke kan vente. Skynd 
Dem; thi i Morgen er det maaske for sent, 
og den fattige Pige vil ikke mere nøjes med 
Aftaler. Hun vil holde Bryllup med 
Rigdommen. 



TRETTENDE SCENE 



Efter Bogholder Galts Tale bliver der en langvarig Jubel med 
Raab som: »Hør, hørl> »Bogholder Galt level* Og da Larmen 
stilner en Smule, begynder hele Forsamlingen at lé, højt og for- 
nøjet, ad Galts Slutningsord. 



49 



RAAB AF UNGE MENNESKER 

Frem med Tømrer Bøg! Frem med 
Typograf Sonne 1 

KVINDESTEMMER 

Frem med Jenny! Jenny Boesen! 

UNGE SVENDE 

Ja, frem med Jenny! 

EN STEMME 

Op med Spionen! Kapitalistsnuden! 

Latter. 

UNGE KVINDER 
pludselig 

Der er hun. Der er hun. Jenny! Hurra 
for Jenny! 

JENNY 

Aa, I ved jo godt, at jeg ikke kan tale. 

MÆGTIGT SKRIG 
fra en fuld Person 

Frem med Kapitalisten ! Frem med Spionen ! 

Latter. 

JENNY 
blussende sejrrig til Rickardt 

Er De tilfreds med Galts Tale? 

RICKARDT 

Jeg sagde Dem i Forvejen, at det var 
spildt Ulejlighed paa mig — skønt han taler 
godt, og skønt Forsamlingen raaber højt. 

JENNY 

forundret 

Men har De da noget andet at sige? S* 

4 

det! Tal! Vi vil høre — stille som Mus. Og 
vær ikke bange. 

NYE RAAB 

Ud med Spionen! 

RICKARDT 
Skuldertræk 

Bange! Men hvad skulde det nytte? 

JENNY 

Men har De noget, virkelig noget at 
sige? — Her staar Arbejderne og der Princi> 
palen. Det koster Dem kun et Ord. 

RICKARDT 

Det koster vist mere. 

MANGESTEMMIGT RAAB 

Smid ham ud ! Fabrikanten. Smid ham ud ! 

KARL WIGANT 
med dyb Stemme 

Kast ham ud! 

RICKARDT 
forvirret til Dirigenten 

Maa jeg spørge: er Mødet oflfenligt? 

DIRIGENTEN 

Hvadbehager? 

RICKARDT 

Er Mødet ofFenligt? 

DIRIGENTEN 
munter 

Fabrikant Rickardt har vist noget paa 
Hjærte. Han spørger, om Mødet er ofFenligt. 



SI 



FORSAMLINGEN 

Hahaha! Hahaha! Ja, kom du bare. 

DIRIGENTEN 
munter til Publikum 

Det var et underligt Spørgsmaal af Fabri- 
kant Rickardt. Hvad vilde han her, hvis 
Mødet ikke var offenligt? Tii Rickardt. Værsgo, 
kom herhen, kom kun herhen 1 Aa, giv Plads 
for den Herre! Fabrikant Rickardt har Ordet. 

RICKARDT 
paa Talerstolen, ble^. Der bliver stor Stilhed 

Jeg havde ikke tænkt paa at forstyrre 
Freden og Enigheden ved Deres Møde. Ved 
Deres ofFenlige Møde; thi jeg henholder mig 
til Dirigentens egne Ord, og jeg har altsaa 
samme Ret til at være her som alle de Per- 
soner, der skriger: »Ud med Spionen!« 

STEMMER 

Aa — Aa ! 

RICKARDT 

Jeg har Lov til at være her uden at 
blive fornærmet. Jeg kan ikke beskyldes for 
Spioneri. 

STEMMER 

Aa, aah! Kan du ikke? 

RICKARDT 
stigende hidsig 

Deres Bogholder Galt talte om de Fabri- 
kanter, der havde udsendt mig. 

4* 

STEMMER 

Nej, du er udsendt af Politiet. 

Latter. 
RICKARDT 

Jeg er min egen Mand og voxen nok til 
ikke at lade mig sende af nogen. Og jeg 
skylder ikke at give Forklaring, hvorfor jeg 
er med til offenlige Møder. Men Bogholderen 
talte om den arbejdende Ungdom, og til den 
hører jeg selv. 

STEMMER 

Aa — aa! Hahaha. 

RICKARDT 
hidsig 

Jo jeg gør. Og jeg er vis paa, at jeg 
maa anstrænge mig, være mere vaagen end 
de fleste her i denne Sal . . . 

Latter. Modsigelse. 
JENNY 

Han har Ret. Han har Ret. Forstyr 
ham ikke! 

RICKARDT 

Æren af at arbejde er ikke noget, I kan 
forpagte for Jer alene. 

EN ROLIG STEMME 

Jamen saa nyder De jo ogsaa selv Ud- 
byttet. 

RICKARDT 

Udbyttet af mit Arbejde — det er jo 
det, I vil tage fra mig og dele mellem Jer. 
Udbyttet af mit Arbejde — er det, som Hr. 
Galts arbejdende Ungdom vil drikke op i Vin. 

EN ^T£MM£ 

Nej, det kan du vist selv besørge. 

Latter. 

JENNY 
hæftig 

Lad ham tale! Lad ham tale! Han mener 
jo, hvad han siger. 

RICKARDT 

Bogholder Galt har lavet et galt Regne- 
stykke for Dem. Et ensidigt og partisk Regne- 
stykke, for havde han talt mig med mellem 
de arbejdende, havde han aldrig kunnet til- 
lade nogen at drikke mit Arbejde op. 

STEMMER 

Aa — aa! Aa — aa! 

RICKARDT 

Jeg vil sige Jer det her, saa I ikke skal 
tage fejl af mig: hvis I kommer mig paa 
tværs, slaar jeg igen og med alle Midler. 

Storm af Modsigelse. 

. JENNY 
vender sig bort 

Mennesket er forrykt. 

RICKARDT 

Jeg vil have, at mine Arbejdere skal lyde 
mig, naar jeg skal gøre noget for dem. Jeg 
bryder mig ikke om den Ære at nævnes 
mellem de eftergivende Principaler. Hvad 
klager De over? Kom ikke og bild mig ind, 
at De sulter. Nej, De forlanger det umulige. 
De vil »holde Bryllup med Rigdommen«. Og 

hvor snedigt af Bogholder Galt: at den fattige 
Pige — han mente Arbejderne — kun virkede 
i sit Kald og kæmpede under Ideens hellige 
Fane, naar hun plukkede de rige Mænds 
Sønner til sidste Skilling. Den fattige Pige 
skulde holde Bryllup med Rigmandssønnen. 
Spottende. I gamle Dage sendte man hende paa 
Magdalenehjemmet. 

EN STEMME 

Huha! 

EN ANDEN STEMME 

Hvor mange har De selv sendt derhen? 

TØMRER BØG 

Magdalenehjemmet er din egen Fabrik. 

RICKARDT 
ofte afbrudt af Latter, hæftig 

Men nu til Dags finder man det jo ikke 
nødvendigt at gøre Bod for sine Synder. Det 
var kun, saa længe Magdaleneme havde et 
Himmerig og en Gud at tro paa. Nu til 
Dags, naar man har forspildt sit Liv og tabt 
sine Medmenneskers Agtelse, giver man sig 
ikke til at føre et bedre Levned, men man 
vil opfinde en ny Samfundsorden, et Paradis 
paa Jorden , hvor man hverken behøver at 
skamme sig eller at arbejde. 

RASENDE RAAB 

Ned med ham! Ned med ham! Smid 
ham ud! 

JENNY 

Lad ham tale færdig. Han mener jo, 
hvad han siger. 



SS 

DIRIGENTEN 
ringer og vil tale. 

RICKARDT 
overdøver Tummelen 

En saadan Samfundsorden findes kun i 
gale Mænds Hjæmer. Tror I, at I bliver 
rigere, fordi I lammer vor frie Foretagsomhed 
og ruinerer os i Bund og Grund? I bærer 
Jer ad som Konen, der slagtede Hønen for at 

faa alle Æggene paa én Gang. Træthed i Forsam- 
lingen. Jeg henvender mig til hver af Dem: 
forstaar De de Maskiner, som De i Aftes var 
med til at slaa itu? Tavshed. Naa, saa slaa 
dem ikke itu. Slaa ingen Maskine itu, før 
De kan gøre den bedre. Hvis De er klogere 
end Maskinen, saa vær saa god. Men hvis 
Maskinen er sindrigere end De, saa opfyld 
Deres Pligt ved den som flinke Arbejdere. 
Tag taknemlig og uden Mistillid mod det. 
De kan faa; det er det bedste Bryllup, Ar- 
bejderne kan holde med . Principalerne . . . 
Og send Magdaleneme paa Stiftelsen. 



FJORTENDE SCENE 

KARL WIGANT 
omgivet af sine Venner 

Kammerater, jeg vil tale. Op paa Tribunen ved 

Siden af Rickardt. Raaber. Kammerater! standser. 

Kammerater . . . lang Pavse. Rickardt smiler. Kam- 
merater, hvor længe vil I taale, at han for- 
haaner Hr. Bogholder Galt? Lad Vinen 

strømme ! Lad Blodet flyde ! Latter inde i Salen. Kari 

Wigant betaenker sig og raaber pludselig frejdig. ICAmiUC- 

rater, I misforstaar mig; jeg vilde bare sige 
tre Ord . . . Kast ham ud! 

Ned fra Talerstolen. 
WIGANTS VENNER 

Kast ham ud! Kast ham ud! Kast 
ham ud! 

JUBLENDE RAAB 

fra Baggrunden 

Kast ham ud! 

TØMRER BØG 
tracder op paa Tribunen og lægger en Haand paa Rickardts 

Skulder 

Nu er det vist bedst, vi beder den Herre 
om at gaa. 

JENNY 

Nej vi vil høre. Lad ham tale ud! 

FORSAMLINGEN 
taktfast 

Kast ham ud ! Kast ham ud ! Kast ham ud ! 

RICKARDT 

føres ned fra Tribunen 

Hvis I kommer os paa tværs, slaar jeg 
igen med alle Midler. 

TØMRER BØG 

gemytlig 

Slaa bare, naar De vil lade være med at 
sparke. 

RICKARDT 

Jeg har endnu et at sige Forsamlingen . . . 

JENNY 
lægger sig imellem 

Lad ham være, Tømrer Bøg. Og du 
Frederik, du giver strax slip, hvis vi ellers 
skal være Venner. Tysser paa Rickardt. De er en 
Tosse. Saa ti dog stille. De har jo talt 
godt. Slip ham, Tømrer Bøg. Hvad vil De 
blande Dem i det for? 

KARL WIGANT 

Kast ham ud! 

JENNY 

Slip ham. Jeg har ført ham herop. Nu 
skal jeg føre ham ud. 

RICKARDT 

Jeg gaar ikke. 

JENNY 

De er en Tosse. Naar jeg gaar med — 

RICKARDT 

Ja, men jeg maa først sige — 

JENNY 

Det kan De sige til mig, hvis De endnu 
bryder Dem om at omvende en Arbejderske. 
Flyt Dem, Tømrer Bøg. 

TØMRER BØG 

Men De vil da ikke. Jomfru Boesen? 

JENNY 

Aa, jeg er træt af Jere Dumheder. Hæftig. 
Er her ikke længer Talefrihed ? Jeg skal følge 
Hr. Rickardt. 

RICKARDT 
med et lille Smil 

De er tapper — en stolt Pige, Jenny 
Boesen. Saa hjælp mig da ud af denne 
Røverhule. 

De forsvinder gennem Døren til venstre. Og endnu lyder fra 
Wigants Venner det taktfaste: »Kast ham ud!« 



FEMTENDE SCENE 

MANDEN VED DØREN 
idet han lukker 

Ptui, jo hun er af de rette. Og det er 
gamle Boesens Datter! Hun holder sig saa- 
mæn ikke kostbar. Og saa kommer hun og 
slæber sine Storborger-Kærester herop. Og 
kysser Bogholder Galt midt for alles Øjne. 
Der er meget, som kan gaa godt. 

ALVILDA FRANSEN 
kigger til Døren 

Jenny kom ikke tilbage — 

FRANCISKA 
muntert 

Nej, Jenny var træt. Hun havde traadt 
galt paa den ene Fod. 

DIRIGENTEN 

ringer smilende 

Det var blot et lille Mellemspil. Latter. 
Kobbersmed Lund har begæret Ordet. 

Tæppet. 



ANDEN AKT 



Fonniddag den første Maj. 

Paa Midten af en stor Plads under tre gamle Linde, der næsten 
er udsprungne, findes en Fontæne eller Post med en Løvemule af 
Jæm, som stedse udspyr Vand. 

Til højre er der en tilsodet Fabrik med svære, røde Mure og 
en Dobbeltdør, hvor alvorlige og tavse Arbejdersker travlt vandrer 
ud og ind. De gaar med udækket Hoved i Solen, og de har ofte 
Ærende til Posten — da de i Dag holder Oprømning i Værk- 
stederne. Ved Brønden er der en Bænk, som de undertiden hviler 
paa. 

Til venstre et toetages, graahvidt Hus med meget Stuk og 
og over Døren en stor Efeu-omslynget Altan. — Kontor og Ung- 
karlebolig for den unge Fabriksbestyrer Rickardt. 

I Baggrunden til venstre bag et Rækværk Perspektivet af en 
stor Hovedstadsgade , der ligger noget under Scenens Niveau og 
stiger, saa langt man kan se. 

Til højre i Baggrunden et Udkig til Foraarsenge, hvor en Sti 
fører ned og en Aa bugter sig mellem spredte Trær og ensomme, 
høje Huse. Alle Arbejderne og deres Venner kommer ind fra 
denne Side. 



FØRSTE SCENE 



FRANCISKA 

i Baggrunden til højre, stamper i Jorden og kalder dæmpet ud 

mod Engen 

Journalist Vind! Journalist Vind! 

VIND 
dukker frem, munter 

Hvad er der, Frøken Boesen? De ser 
saa ophidset ud. 

FRANCISKA 

Vi kan ikke komme paa Fælleden. Alle 
Svendene har taget sig fri fra i Morges af, 
og Principalen er rasende. Han forlanger, 
at Kvinderne skal blive her hele Dagen, Jour- 
nalist Vind. 

VIND 
smilende 

Ja, jeg kan jo ikke gøre noget derimod. 

FRANCISKA 

De kan skrive, Journalist Vind. Og saa 
kan De skrive, at i Aftes, da hans Liv var 
til Fals for fem Øre, lovede han Jenny, at de 
kvindelige Arbejdere maatte have fri fra Mid- 
dag af. Men saa snart han havde hyttet 
Skindet, gik han fra sit Ord. 

VIND 
smiler 

Rickardt er uordholden, men han er ikke 
fejg. Og for Resten bryder han sig ikke en 
Døjt om det, jeg skriver. 

FRANCISKA 

Skriv kun, at han er fejg og uordholden, 
Journalist Vind. 

Da hun opdager Rickardt, som kommer ud fra Fabriken, 
smutter hun forbi ham ind igennem samme Dør. 

RICKARDT 
gaar travlt frem, standser og spørger paa Afstand 

Ah! Hvad skylder jeg Æren af det 
sjældne Besøg? 

VIND 

Ærlig talt, Rickardt, kom jeg egenlig 
ikke for at besøge dig. 

RICKARDT 

Aa Passiar, kom kun frem med det ! Det 
maa vel være for at tale med mig, at du 
kommer her i min Fabrik. Er det for at 
undersøge, hvorledes jeg driver den, saa kan 
ingen give dig bedre Oplysninger end jeg selv. 

VIND 

Ærlig talt, Rickardt, kom jeg ikke for 
at undersøge noget, og jeg kan ikke aner- 
kende et Sted, hvor to, tre hundrede Men- 
nesker tjener deres Livs Ophold, ganske simpelt 
som din Fabrik. 

RICKARDT 
vadsker sine Hænder ved Posten 

Hør, er det en af mine Arbejdersker, du 
vil tale med? Ja, for du ved vel, at alle Ar- 
bejderne i Dag har ladet deres Fabrik i 
Stikken? 

VIND 

Jenny Boesen. 

RICKARDT 

En dygtig Arbejderske og en fornuftig 
Pige. Maa jeg gøre Jer min Kompliment? 
Værsgo'. Hun er vist derinde. Han gør et Kast 

med Nakken i Retning af Fabriken. Blot du ikke bUver 

skuffet ! 

VIND 

Skuffet? 

RICKARDT 
tørrer Hænderne i et Lommetørklæde 

I skulde ikke have været saa ivrige efter 
at jage mig ud i Aftes. For Jenny Boesen 
er en brav Pige, der havde sat sig i Hovedet, 
at jeg skulde omvendes. Hun afkrævede mig 
umulige Løfter, ja, havde nær forlangt en 
skriftlig Kontrakt til Fordel for sine Kamme- 
rater. Gaar mod Kontoret men vender sig om. Krigs- 
bytte, min Ven! Den stolte Jenny har for- 
raadt Fanen og er gaaet over til Fjenden. Ja, 
spørg hende selv. Hun er en oprigtig Pige, 
som vil holde sig til Sandheden. 

VIND 

Jeg forstaar ikke dine militære Udtryk. 
Med Haan. Hvordan? har du ikke været Løjt- 
nant? 

RICKARDT 
paa Trappen 

Af Ingeniørkorpset. Jo, til Tjeneste. 

VIND 

Har Frøken Boesen virkelig kunnet vente 
sig noget af dig? Hvor megen Haan og Yd- 
mygelse skal da en Fabriksarbejderske, selv 
af de bedste , stolteste , tage imod , før hun 
helbredes for sin Tro paa Principalen som et 
Væsen af en højere, moralsk Orden? før hun 
opgiver at tillægge ham usandsynlige Egen- 
skaber, som han aldrig viser — ? 

Rickardt er bleven staaende med Haanden paa Døren til Kon- 
toret. Nu gaar han ind. Vind ser paa Fabriken, men vender 
sig og gaar ud, hvor han er kommet ind. Lidt efter kommer 
Rickardt tilbage med Hat og Stok. Han gaar ud i Baggrunden 

til venstre. 

ANDEN SCENE 

Nogle Arb«jdersker færdes ud og ind gennem Døren dl Fabriken 

FRANCISKA 

Saa der gik Principalen til Frokost . . . 

Nej Gu', om jeg vil slide mig vind og 
skæv for den Slaveløn paa en Majdag, hvor 
Solen skinner, og alle ordenlige Arbejdersker 
er paa Fælleden med Foreningen for at fejre 
den frie Menneskelighed. For den Betaling har 
jeg s'gu ikke faaet min nogenlunde fixe Skabe- 
lon og en Næse, som sidder midtvejs mellem 
Øjnene. Naar Klokken slaar tolv, lægger jeg 
Arbejdet ned. Ved Gud, man skylder lige- 
frem at gaa med. Det aner mig, at de ikke 
kan more sig uden Franciska Boesen. Mon 
du saa kunde bestemme dig til at gaa som 
vi andre, Jenny? Du plejer ellers ikke at 
svigte Faget. 

JENNY 

Gaa — gaa bare, Franciska. Staa ikke 
her og slid Mundlæderet op i Utide. Dagen 
er jo lang, og der er mange, du skal more. 

FRANCISKA 

Jeg morer, hvem jeg vil more. Det skal 
du ikke tage dig af. Jeg troede for Resten, 
vi to Søstre for længe siden havde aftalt, at 
vi ikke lod hinanden noget høre. 

JENNY 

Jeg lader ingen noget høre — mindst 
naar hun er Arbejderske og fortjener sit Brød 
ved sit Slid ligesom jeg selv. Saa saa! Gaa 

du bare. Det er jo i alt Fald Arbejdere, 
vore Kammerater, du træffer i Dag. 

FRANCISKA 

Du, Jenny, hvorfor er du saa hemmelig? 
Jeg ved jo godt, at du venter paa den unge 
Hr. Rickardt. Du vil ikke med Kamme- 
raterne; for du skal træffe Principalens Søn. 
Og det er dig, der taler saa store Ord om, 
at vi skal holde os til vore egne! 

JENNY 

Jeg træffe Hr. Rickardt! ^^vg mere i 
dette Liv hår jeg sagt dig. Er def min Sæd- 
vane at lyve? — For Resten er det vist ikke 
for nylig, at du har hørt mig tale saa store 
Ord; siden Fader døde, synes jeg ikke, der 
er noget hverken ved Arbejdernes Tog eller 
ved den første Maj . . . 

FRANCISKA 

Aa, du var da ivrig nok baade i Fjor 
og i Forfjor, ved jeg. Du kommer da ogsaa 
til Møderne. 

JENNY 

hæftig 

Gaa, gaa du med Arbejderne. Men lad 
i alt Fald mig være. Jeg er led og ked af 
deres evindelige Taler. Jeg bliver, fordi jeg 
i Dag ingen Lyst har til Snak. Jeg vilde 
allerhelst arbejde, og jeg længes bare efter at 
begynde igen i Morgen. 

FRANCISKA 

Hvis da nogen af os faar Lov til at be- 

gynde ! Hun fløjter. Det er s'gu den dobbelte 
Frihed, den, man selv tager sig fri. — , Men 
ved du, Jenny, hvis nogen af vore Kamme- 
rater i Aftes har set dig gaa ind paa Kon- 
toret med den unge Hr. Rickardt, saa tror 
de, det er derfor, du ikke vil med os andre. 
Du, som har snakket saa meget om Kammerat- 
skabet ! 

JFNNY 

De maa for mig tro, hvad de vil. 

FRANCISKA 

Men, for en Ulykke! hvordan gik det 
til? Du har jo altid vist ham af. 

JENNY 

Ja, ved jeg det? Jeg syntes vel, de havde 
gjort ham Uret paa Arbejdermødet, Han 
talte saa ivrigt og alvorligt om en Tegning, 
han selv havde gjort til en ny Maskine, og 
som han vilde vise mig. Jeg syntes, det var 
venligt af ham overfor en Arbejderske. 

FRANCISKA 
fløjter 

Naa, det er nok den samme Tegning, 
Kusine Alvilda har set. Hun snakkede noget 
om en Tegning. 

JENNY 

Jeg syntes, at jeg selv havde miskendt 
ham, og vilde vise ham, at jeg turde gøre 
min Uret god igen. Jeg bildte mig vel noget 
ind om, at jeg som simpel Arbejderske skyldte 
at tale alle de andre Arbejderskers Sag hos 
Principalens Søn. Ja, saa blev jeg siddende 

i hans Sofa og lod ham skænke for meget af 
sin Vin. 

FRANCISKA 

Naa, Herregud, du er jo ikke den første. 

JENNY 
hæftig 

Det er ikke det med Vinen, jeg beklager 
mig over .... Da jeg fulgte med op paa 
Kontoret, tænkte jeg ikke mere paa, at jeg 
var Arbejderske og han Principal, men at vi 
begge var Mennesker, der ikke skyldte nogen 
Regnskab for vore Handlinger. Og da han 
havde skudt et Par Tegninger hen for Næsen 
af mig og løb om, som kunde han ikke finde 
den , han havde talt om , men pludselig kom 
med en Flaske Vin i Stedet . . . ! Det er ikke 
det, jeg beklager mig over, siger jeg. Jeg gør 
mig ikke bedre, end jeg er. Men bagefter . . . 

FRANCISKA 

Hvad saa? 

JENNY 

Aa, hvad regner han Fabrikspigeme bag- 
efter? Aldrig er jeg bleven saa skuffet. Jeg 
havde ikke vidst, at man kunde blive saa raat 
behandlet. 

FRANCISKA 

Hvad gjorde han da? 

JENNY 

Da han havde kysset mig mere, end han 
brød sig om, spyttede han paa mig. 

Jenny ser Fred. Sonne komme, vender sig utaalmodig og gaar ind. 

TREDJE SCENE 

TYPOGRAF SONNE 
fulgt af Bogholder Gftlt og Kftrl WigAiit kommer fra Baggrunden 
tilhøjre. Han standser bedrøvet ved Synet af Jenny, som undgaar 

ham — men fatter sig 

Trrrm! Trrrm! Kvindelige Kammerater. 
Det er en ganske overordenlig Søndag af en 
Søgnedag at være. Jere Brødre, de mandlige 
Kammerater, holder Fridag og folder Fanen 
ud. Men vore Søstre arbejder. Skammer I 
Jer ikke? Jeg siger, skammer I Jer ikke, 
Kammerater og Søstre, at I saa daarlig for- 
staar, hvad I skylder Jeres Menneskeværd? 
Stands Maskinerne, forlad de indelukkede Rum. 
Forlad alle de store Svinghjul, de smaa Ham- 
mere og Stempler. Det er den første Maj, 
Solen skinner. Skriib Arbejdsugens Smuds af 
Jere smaa Hænder, jag Skyggen bort fra 
Jeres Ansigter. Kom ud at spejle Jer i Bækken 
og Foraars - Rendestenene , og lad Vorherres 
klare Dagslys glinse paa Jeres Haar. 

KARL WIGANT 

Leve den første Maj! 

BOGHOLDER GALT 
halter ind, nynnende i Takt til Frederik Sonnes Ord 

Babelap, babrelap, baberlap, pap, pap I 
Ja, alt det staar i den Vise, som Frederik 
Sonne har skrevet i Dagens Anledning og jeg 
i Dagens Anledning har forbedret. Pludselig 
eftertænksom. Han har gode Indfald en Gang 
imellem, den Frederik Sonne. »Spejl Jer i 
Foraars-Rendestenene«. Slet ikke saa tosset, 
vel Smaapiger? 

5* 

EN HALVGAMMEL ARBEJDERSKE 

Skal den gamle Vrøvlebøtte nu igen sætte 
de unge Tøse Fluer i Hovedet, saa de render 
fra Arbejdet, og en anden én maa spilde sin 
Dag og fortabe sin Dagløn! 

EN ANDEN, HALVGAMMEL 

Gaa Deres Vej , Galt , eller tag Deres 
daarlige Fod til Dem, hvis De ikke kan taale 
at dyppe den i Rendestenen. 

FRANCISKA 
staar ved Muren og vinker ad Karl Wigant 

Karl ! Karl ! 

Hun griber ham i Skuldren. 
KARL WIGANT 

Lad vær' at krølle min Flip, Franciska. 

I Dag er jeg i godt Selskab. Gaar forbi hende. 

Leve den første Maj! 

FRANCISKA 

Goddag, gamle Galt! Ja hvad skal man 
spejle sig i, naar man ikke har set andet end 
Rendestene, siden man var ti Aar? 

GALT 

til Sonne 

Hør Rendestenens mangfoldige Røster. 
Er det ikke , som vi allesammen var Rende- 
stene: nogle større og mere dyndholdige, 
andre mindre ! Ved Rendestenen begynder 
Livet for os. Han smiler. Jeg husker en Gang, 
da jeg var en lille, fin Galt paa ni Aar med 
Knæbuxer og Matroskrave, at jeg stod i Skole- 
gaarden i Solskin og spillede Klink op ad en 

hvidkalket Mur. Da faldt en af mine Knapper 
i Rendestenen, og jeg kunde ikke finde den 
igen, hvor meget jeg søgte. Men jeg glemte 
Spillet og blev staaende ved det tykke, mud- 
rede Vand med Hænderne paa Ryggen for at 
drømme om Knappen, som fandtes hinsides. 
Det hinsidige gik op for mig. Da var jeg 
kun halvanden Alen lang og havde indtil det 
Øjeblik været en lovende Dreng. Han smiler. 
Skraas for os i samme Gade boede der en 
Farver, hvis Rendesten somme Tider flød med 
Vand saa rosenrødt, som der aldrig var Roser 
i min Faders Have, og til andre Tider, kunde 
være mere grøn end Skovsyrer ved Foraarstid. 

KARL WIGANT 

Leve den første Maj! 

GALT 

Han havde en lille Datter, jævnaldrende 
med mig, som jeg tit saa spanke over Gaden 
hen til Urtekræmmeren med en Kurv i Haanden 
og med sin lille Pisk strittende bag i Nakken. 
Hun var min første og oprigtigste Kærlighed — 
jeg turde ikke tale til hende, jeg beundrede 
hende, fordi hun havde ildrødt Haar og en 
hjemmevævet Kjole der var skovsyregrøn. 
Jeg troede, de havde farvet hende saadan 
henne i Farveriet, baade Haarpisk og Kjole . . . 
Derved fik jeg, fra først af, Sans for Lokal- 
farve. Jeg gik og lagde Mærke til alle Folks 
Rendestene i Byen, og efter dem dannede jeg 
mig Forestillinger om Grundejeren, hans Sønner 

og Døtre. Det passede altid. Han smiler og rynker 

dcrpaa Brynene. Ja, mcii det CF CH frygtelig Sand- 
hed. De smukkeste Piger boede gæme ved 

den tykkeste Rendesten. Jenny kommer ned ad Trappen. 

Og saadanne Rendestene har Stemmer — de 
taler hver for sig ud fra sit Hovmod. Jorden 
er gennemfuret, Jorden er et eneste Net af 
store, dybe Rendestene . . .Ja, det forstaar 
I ikke, Smaapiger. Men den unge Wigant 
her og Frederik Sonne forstaar mig. Og 
maaske Jenny Boesen, for Jenny er dobbelt 
saa klog som Frederik Sonne. Goddag, Ar- 
bejdersken Jenny! 

Jenny nacrmer sig øjeblikkelig 
GALT 

De er den lærvilligste af mine mange 
Døtre. Tillad, at jeg trykker et faderligt Kys 
paa Deres unge Pande. 

EN HALVGAMMEL ARBEJDERSKE 

Ja, han er vist slemt faderlig. 

Ind i Fabriken. 
Jenny har ærbødig bøjet Panden for Galts sirlige Kys. 

GALT 

Ære være Ungdommen og Forstanden, 
Datter af Eva. 

Hun undviger Frederik Sonne. 

KARL WIGANT 
følger Jenny med Øjnene 

Du har en stor Fejl, Franciska: — at 
du ikke er din egen Søster. 

FRANCISKA 

hidsig 

Nej, jeg gaar ikke paa Arbejdermøde 
med Principalen. 

KARL WIGANT 

ser langt efter Jenny 

Han gaar der vist heller ikke med dig. 

Pludselig med lynende Øjne. Slaa ham ihjæl, 

Principalen! . . . Naa, hvad det var jeg 
vilde sige: Leve den første Maj! 

Han trækker godmodig Franciska med ned i Baggrunden. 

FREDERIK SONNE 
da Jenny stadig undgaar ham 

Kan du ikke sige Goddag til mig med, 
Jenny ? Der var dog en Tid, da du stod mig 
nærmere end Bogholder Galt. 

JENNY 
undviger 

Nej, lad det være, Frederik Sonne. Netop 
derfor vil jeg ikke. Jeg vil ikke, siger jeg dig. 

GALT 
løfter let Jennys Haandled 

Se, hvor hun er stolt. Se, hvor hendes 
Øjne kan lyse af Vrede. Lad være med at 
plage hende, lille Frederik Sonne. Jenny giver 
kun sin Kærlighed frivillig. Pris dig lykkelig, 
hvis du har haft den. 

FREDERIK SONNE 

Ja, men Jenny, kan du huske i Fjor og 
i Forfjor, hvordan vi tog ud sammen, saa 
snart der kom Foraar i Vejret, hvordan vi gik 
til Majfest sammen med Kammeraterne, og 
hvor stolt du var over at besøge mig paa 
mit Kammer og læse de Bøger og Skrifter, 
jeg fik hjem fra Trykkeriet. Jeg lavede en 
Vise om dig. Den Gang vilde du gæme 

være en Typografs Forlovede. Naar du lugtede 
Tryksværten, sagde du, at du paa Forhaand 
nød alle de Ord, som den næste Morgen 
skulde staa i Avisen. 

GALT 

Ja, og nu synes hun ikke, at Tryksværten 
længer lugter ny; hun synes, at alle Ordene 
i Avisen er bleven gamle og fedtede. Frede- 
rik Sonne var en grøn, ung Typograf, der 
kvad Jenny en Vise; og nu kan hun al hans 
Friskhed udenad. Men det kan du slet ikke 
faa ind ind i dit Hoved, lille Frederik Sonne. 
Du vil ganske tomt leve videre, som den Gang 
du var lykkeligst. Men Jenny vil det ikke, 
netop fordi det er tomt ; ja hellere alt det 
værste end at være din Kone. Men det kan 
du ikke forstaa; det er indviklet som selve 
Livet. 

FREDERIK SONNE 

Jenny, lille Jenny, min Knurrehøne! Aa, 
sikke blanke Øjne hun har! Skal vi gaa til 
Fest sammen? Lille Jenny, jeg skal aldrig 
nogensinde blive skinsyg. 

JENNY 

Jeg siger dig, at du ikke maa plage mig. 
Jeg vilde inderlig gæme, om jeg blot kunde. 
Der er ingen, som jeg hellere vilde glæde. 
Men du skal lade mig komme af mig selv. 
Du maa lade mig slippe foreløbig . . . fore- 
løbig en Tid . . . Stakkels Frederik! 

FREDERIK SONNE 
træder tilbage 

Trøst mig, Franciska. Trøst mig, kvinde- 

lige Kammerater. Det er i Dag en ganske 
overordenlig Hviledag. Jeres Brødre, de mand- 
lige Arbejdere, fejrer Friheden og folder 
Fanerne ud. Vore Søstre maa standse Ar- 
bejdet og lade Foraarssolen skinne paa deres 
Haar. Bogholder Galt har skrevet en Sang 
til Ære og Ophøjelse for os alle. 

KARL WIGANT 

Leve den første Maj! 

GALT 
nynner 

Baberlap, babrelap, pap, pap. Og Hurra 
for Sorgløsheden — Hurra for Kammeraten, 
den ulyksalige, men altid kækt beredte Frederik 
Sonne! Ja, Bogholder og Skandaleskriver 
Galt har med Frederik Sonnes Bistand digtet 
en Sang, en Opmandelse til alle os Arbejds- 
ugens Børn : at selv om vi er fødte ved Livets 
dyndholdige Rendestene, skal vi dog ikke 
forgaa deri. Jeg, Petrus Galt, var — som I 
alle ved — Latinlærer, Ægtemand og Digter, 
næsten med Statsunderstøttede. Men jeg red- 
dede mig fra Rendestenen. Og tabte jeg Em- 
bede, Kone og Gage, saa vandt jeg til Gen- 
gæld de bedste Kammerater og Veninder, 
som der findes paa denne grønne Jord. 
Statens betalte Skønskrivere, Blækudgydere, 
der sprutter til Maals om et Legat, maa gæme 
beholde deres afsjælede ni Muser, har jeg 
kun den tankeløse Franciska og den tavse 
Jenny. Let. Og nu glæder jeg mig til at sidde 
paa Bænken ved Brønden, den første Maj, 
og samtale med min Veninde, Jenny Boesen. 

EN HALVGAMMEL ARBEJDERSKE 
idet hun gaar forbi 

Nej, nu skal De ikke sidde her og snakke. 
Principalen kan komme hvert Øjeblik. 

FRANCISKA 

Ja, den unge Hr. Rickardt suser ud og 
ind paa Fabriken hele Dagen. 

KARL WIGANT 

med lynende Øjne 

Slaa ham ihjæl, Fabrikanten! 

De andre, undtagen Jenny, smiler. 
FREDERIK SONNE 

Bogholder Galt, mener De ikke, at vi 
hellere skulde gaa over og vente paa Værts- 
huset? 

GALT 
mildt 

Ja gaa, Typograf Sonne. Gaa min Ven 
til den sikre Knejpe. Du har i Dag tilstrække- 
lig vist dit Mod ved at skrive en tapper Sang. 
Ja, det mener jeg. Dernæst har du haft en 
Hjærtesorg. Man skal ikke udsætte sig tre 
Gange paa den samme Dag. Men Petrus 
Galt vil ikke vige fra Damerne. 



FREDERIK SONNE 

Kom, Karl Wigant! 

KARL WIGANT 
ser langt efter Galt og Jenny 

Nu maa jeg ikke længer være i godt 

Selskab. Saa vil jeg ud og ærgre Politiet. 

Idet haa følger Sonne, vender han pludselig Ryggen til Franciska 

Leve den første Maj! 

Sonne og WigftOt ud. Prftncitk« smiler, gaar ind. 



FJERDE SCENE 

GALT 
fører Jenny hen til Bacnken 

Jeg tør vel nok lade den unge Hr. Ri- 
ckardt se, at jeg taler med min Datter, Jenny 
Boesen? 

JENNY 
skotter til Kontorvindueme 

Der maa se mig hvem der vil . . . Hvis 
De finder mig god nok i mine Arbejds- 
klæder . . . 

GALT 
løfter hendes Haand, kysser Lillefingren 

Jeg bøjer mig ærbødig for Arbejdet. 
Hvor fin er jeg selv? Peger omkring. Se disse 
udsprungne Blade. Hvis jeg havde Børn, vilde 
jeg den første Maj, som god Arbejderfader, 
sidde under Frihedstræets Grene og lære dem 
at stave. 

JENNY 

Men naar man ingen Børn har ... og 
man ikke mere gider gaa paa Fælleden . . .? 

GALT 
fører hendes Haand op til sin Kind 

Maa den unge Richardt ogsaa tro, hvad 
han vil, naar han ser, at De stryger Petrus 
Galt i Skægget? 

JENNY 
mørkt, uden at flytte sig 

Hvorfor ikke? Naar nogen taler til mig 

— en Mand, som jeg er stolt af at høre paa 

— hvad har saa det andet, at sige? 

GALT 

Det samme sagde De i Aftes. Men hvor 
er det muligt, at De kan mene saa lidt om 
Dem selv, De, der har saa store, dristige Fore- 
stillinger om Livet? 

JENNY 

Aa det kommer jo ikke an paa Fore- 
stillingerne. 

GALT 

smiler 

Det er dem og dem alene, det kommer 
an paa. 

JENNY 
hovedrystende 

Jeg har vist ingen Forestillinger mere. 

a 

GALT 

Men Deres Kærlighed, Jenny Boesen? 
Ved De da ikke, hvad den er værd? 

JENNY 

Aa jeg er ikke indbildsk. Det er noget 
andet, jeg vil tale med Dem om. 

GALT 

De er dum, Jenny. Der er ikke noget 
andet. 

JENNY 

Der er noget andet, jeg vilde tale med 
Dem om. Ja jeg er dum, dummere end De 

tror. De tillægger mig og min Kærlighed for 
meget Værd. Jeg^ synes selv somme Tider, 
at jeg er en saadan stor, dyb Rendesten, som 
De talte om. 

GALT 

Hvad mener De? 

JENNY 

rejser sig 

Hvad skal Fremtiden blive for os Arbej- 
dere, Fabriksarbejdersker? Hvad kan det 
nytte at gaa paa Fælleden ligesom min Søster 
Franciska og mine Kammerater, beruse mig 
sammen med Frederik Sonne og de andre og 
glemme, at jeg slet ikke bryder mig om ham, 
eller dem, eller mig selv! Opleve noget 
simpelt og være glad til, fordi det næste 
Morgen kan opmuntre Veninderne i den snav- 
sede Fabrik. Jeg er et Menneske. De Glæder, 
der tilkommer mig, forlanger jeg som et 
Menneske. 

GALT 
trækker hendes Haand frem 

Gaar De med en Revolver gemt ligesom 
Deres Søster? 

JENNY 
ryster paa Hovedet 

Nej, det er forbi. Hvad skulde jeg vel 
med den? Jeg synes, at det var bedre, om 
nogen vilde skyde mig selv. 

Hun sætter sig atter. 
GALT 

Jeg forstaar Dem ikke, Jenny. Hvad 
skal jeg fortælle Dem! De sidder og glatter 
paa Forbredden af Deres Kjole. De er altfor 

alvorlig, kæreste. Jeg bliver helt tungsindig 
ved det. Fremtiden, Fremtiden! I vil alle 
høre noget om Fremtiden. Jeg kender kun 
Fortiden . . . stamper. Sort, smudsig, tiltrampet, 
som den Plet Jord, vi sidder paa. Jeg arbejdede 
det, jeg kunde. Jeg prøvede, hvad jeg havde 
Kræfter til. Jeg er bleven for gammel — 
kan ikke længer skælne Ret fra Uret. Lad 
andre om det. Grublende. Ja, Fortiden var 
slem. Men naar jeg hører, at der er noget 
paa Færde, at Folk rører sig, at Hidsigheden 
kommer op, og Politiet er i Farvandet, da 
bliver mit Blod igen varmt som smæltet Bly, 
Øjne og Øren staar paa Gab for at høre den 
Alarm. Jenny, min Tøs, hvorfor saa alvorlig? 
Ja, den forbandede, sorte Fortid. Men Nutiden 
med alt sit glatte Solskin, er den ikke noget 
værd? Pavse. Se de grønne Enge, se Aaen 
dernede. Træerne! Om De skulde hinke paa 
Strømpesokker, maatte De prise Dem lykkelig 
ved at være til paa en saadan Dag. De er 
jo ung, vakker, vel skabt — ingen vilde for- 
smaa Dem, selv om han saa Dem i Pjalter. 

JENNY 
virrer med Hovedet 

Det ved De ikke. Galt. 

GALT 

Jenny, min Tøs. Naar jeg møder Dem, 
tænker jeg alrid: Død og Salighed, der har 
vi Arbejdersken Jenny, dette Blik, det er som 
Dommedag selv. Ingen Afstand imellem 
Tanken og Handlingen. Naar disse Øjne 
vredes, er det, som Tankerne var Musket- 

kugler. Menneskebarn, fryd dig ved Livet 
og ved den Fridag, som du tager dig paa 
dit eget Ansvar. Hvad mere kunde vi opnaa, 
hvad om vi fik en ganske umaadelig Søndag, 
hvor alle Fabriker stod stille, og ingen Aviser 
gik ud? Hvad andet kunde vi gøre, alle vi 
Arbejdsugens Børn, end at lægge os i Græs- 
set og tømme vor Flaske? Svar mig, Jenny. 



JENNY 
smiler 

Jeg siger: mere, mere! 

GALT 
vender sig bort med en spøgende Grynten 

Mere, mere! Det er disse unge Men- 
nesker, de kan aldrig faa nok. Et øjebuks Tavshed. 
Forklar mig da, Jenny, hvad De har paa 
Hjærte. Naar jeg føler disse Fingre krible 
paa min tyndhaarede Isse og i mit stride 
Skæg, eller jeg taler til unge, lærvillige Men- 
nesker med en Smule Vid i Øjnene, da for- 
langer jeg for min Del ikke mere af Nu- 
tiden. Ja, det er sandt, for Fremtiden har 
jeg Respekt. Som et Barn. Og jeg kender 
min gamle Svaghed: saa snart der tales med 
Fynd om Gengældelsens Time og det ærlige 
Arbejdes Ret overfor den nedarvede Uhæder- 
lighed, da dirrer det i mig af Begærlighed: 
Mere, mere! Men skal jeg være oprigtig, 
Jenny, venter jeg mig ikke stort af Fremtiden. 



JENNY 
tier 



Se 



&A1.I 

Men SU skal De Skkt af Xrdslaafthed 
gemme Hagen hc-h nede i Deres Bi^^t. De 
— De, som er ung og klog og pnegdg og 
kan eje alt, hvad De ser 



JESXT 

ag ' 

Hvad vilde De sige, om nogen hårde 
spyttet i et Glas. De skulde drikke af? 

GALT 

Hvoidanr 

JEXXY 
et TialiKgcr. som. bcagcr wd AhSbb og aHtjrder fbilegeiit 

Saadan! 



GALT 

Jenny Boesen, der er ingen, som vilde 
spytte i Deres Glas . . . aldrig! 

JENNY 
pludsefif tmd 

Der er alligevel . . . 

GALT 

Nej, for han maatte vide, at De ikke 
taaler det. Man ser det paa Deres Øjne. De 
er stolt. De er b^;avet — De knnde hævne 
Dem. Deres Fader var ogsaa stolt. Og jeg 
var Deres Faders Ven. Vi vil jo alle gæme 

hasvne Dem. Tager hendes Haand og synker halvt i Knæ. 

Jeg beundrer Dem. Sig, hvem der har for- 
nærmet Dem. Jenny Boesen, jeg beundrer 

Deres Ungdom, elsker Deres Ungdom, takker 
Deres Ungdom. De har ikke spyttet i mit 
Glas. 

JENNY 
ivrig 

Nej, nej, nej, . . . Bogholder Galt, nej! 
søger at drage ham op. Det er Urimeligt . . . Det 
har jeg ikke fortjent af Dem . . . Det er jeg 
ikke værd. 

GALT 

Hvem har fornærmet Dem? Jeg vil vide 
det. Hvem har fornærmet Dem? Jeg maa 
kende ham for at kunne foragte ham. Dette 
er min Skinsyge. Forsmaa Dem, Jenny — 
det vilde være Helligbrøde. 



FEMTE SCENE 

FRANCISKA 
er kommen ud fra Fabriken 

Ja, bliv ikke vred, hvis jeg forstyrrer dig, 
Jenny. Bliv ikke vred. Bogholder Galt. Det 
er smukt af Dem, at De vil trøste min Søster. 
Men vil De vide, hvem der har fornærmet 
hende, saa er han vist ikke langt borte. Nu 
er vi enige om at lægge Arbejdet ned, saa 
snart Klokken slaar tolv. Det staar kun paa 
dig, Jenny. 

JENNY 
vender hende Ryggen 

Ja, det er rigtigt af Franciska. Der er 

ingen Mening i, at en Mand som De spilder 

Ord paa nogle simple Fabrikspiger som mig 

eller min Søster. Det er kun vor Skyldighed 

6 

og en Lykke for os selv, hvis vi kaii være 
Dem til lidt Glæde. Men det er for meget^ 
naar De vil spørge os om vore Sorger. 

GALT 

Og det siger De oprigtigt — med Deres 
alvorlige Øjne, hvori der ikke er Svig I 

JENNY 

Tak, Bogholder Galt, fordi De altid vil 
tale saa alvorligt til mig. Men . . . 

Hun ser Rickardt komme i Baggrunden til venstre. 

GALT 

Men . . .? 

JENNY 

Men hvormed skulde jeg hævne mig? 
Der er et Menneske, der har stukket mig i 
sin Lomme, som jeg var en tosset Skolepige. 

Hun gaar fra ham. 
Galt ser Rickardt, betragter ham et Øjeblik uden at hilse og 

gaar rolig ud. 



• SJETTE SCENE 

UNG ARBEJDERSKE 
til Jenny 

Gaar vi Klokken tolv? Eller gør vi det 
ikke? 

EN HALVGAMMEL ARBEJDERSKE 
smaatskændende 

Aa hvad ligner nu det at lægge Arbejdet 
ned, saa vi maaske taber vore Pladser I Ja de 
unge Tøse er vel ligeglade, men det gaar ud 
over en anden én, som har et Hjem og Børn 
at giarge for. 



83 



UNG ARBEJDERSKE 

Det er Friheden, som skal leve, Madam 
Jensen. 

Da Rickardt bliver staaende ved Kontordøren, smutter Arbejder- 
skerne ind i Fabriken. Jenny staar endnu tilbage. 

RICKARDT 
med Ryggen til hende — smækker med Dørlaasen 

Hej derhenne . . . Naa, det er Boesen. 
Hvad bestiller De der? 

JENNY 
mod Fabriken 

Jeg gaar til mit Arbejde. 

RICKARDT 

Hml Aa sig, at der skal komme én ud 
og efterse Kontordøren. 

JENNY 
paa Fabrikstrappen 

Den Dør ... I vender sig. Nu skal jeg. 

Tilbage mod Kontoret. Knæler ned og undersøger Laasen. Pavse. 

RICKARDT 
bag hende — velvillig 

Hør, De skulde gøre Svendeprøve, Boesen. 
De kan mere end mange af mine Svende. 

Pavse. 

JENNY 
rejser sig 

Jeg skal hente Værktøj. Fejlen er let at 
rette. 

RICKARDT 

Nej, Døren lukker jo endnu, saa lad det 

6* 

være til siden. Vi har bedre Arbejde til Dem 
— en ny Bestilling fra Irgens & Sønner. 

Jenny atter paa Knæ ved Døren. 
Pavse. 

RICKARDT 

Saa. Det er nok, hører De jo. 

JENNY 

Ingen er nærmere end jeg til at sørge 
for, at Principalen kan lukke sin Dør rigtig. 

RICKARDT 

Jeg har ikke paakaldt Deres Omsorg. 
Hvad mener De egenlig? 

JENNY 

Jo, hvad man først har lukket ind, det 
er ikke saa let at lukke ud igen. Hr. Rickardt 
skulde ikke have lukket mig herind i Aftes. 

RICKARDT 

Jeg fik Dem da ud igen, ved jeg. 

JENNY 

Det modsiger jeg ikke. Hr. Rickardt! 
havde det været enhver anden her ved Fa- 
briken, ja om det havde været min Søster. 
Men mig kan De ikke lukke ud igen paa 
den Maade. 

RICKARDT 

Ja det plejer fornærmede, unge Piger at 
sige. Men hvorfor da ikke? 

JENNY 

Nej. For da jeg gik over Deres Dør- 
tærskel i Aftes, da tænkte jeg mere over det 

end de andre. Det var noget, som jeg havde 
overtænkt og anset for umuligt i Aar og Dag. 

RICKARDT 

Saa længe. 

JENNY 

De skal ikke le ad det. For jeg lo ikke. 
Jeg huskede, hvor megen Tillid min Fader og 
mine Kammerater altid viste mig. Jeg tænkte, 
for hvert Skridt jeg gik, at det Skridt skulde 
jeg aldrig gaa tilbage — at det Skridt var 
noget glædeligt, noget, som vi havde vundet 
. . . Principalen kan selv forstaa: jeg er ikke 
af dem, som De saadan lukker ude. 

RICKARDT 

Nu tror De, De er den første, der har 
sagt det til mig . . . 

JENNY 

Det ved jeg ikke. Jeg kan maaske blive 
den sidste. 

RICKARDT 

Men hvad er det. De siger? 

JENNY 
i Vejen for ham 

Hr. Rickardt, jeg beder Dem, sig, at De 
ikke mente noget med Deres Ringeagt i Aftes 
— at De var utilregnelig . . . Aa jeg kan 
skamme mig over mig selv! Der var virkelig 
et Øjeblik, hvor jeg syntes, jeg var i Stand til 
at opgive Kammeraterne — hvis De havde bedt 
mig om det og jeg kunde være Dem til Nytte 
med mine Raad . . . Det vilde jeg have 

gjort! Men De skulde have vist mig lidt 
Ære. Lidt Ære! 

RICKARDT 

De hax en smuk, rød Mund, som kun 
bliver rødere, jo mere De gnider den med 
Lommetørklædet. Er De ikke snart ked af 
at trænge Dem paa mig? 

JENNY 
viger forskrækket 

Trænge mig paa — 

RICKARDT 
ler 

Lad gaa om Aftenen. Men en højlys 
Formiddag midt i Arbejdstiden . . . 

JENNY 

Jeg vilde advare Dem mod en Ulykke. 
Jeg vilde bede Dem, at det blev mig, som 
maatte lukke Deres Døre. Men kan De give 
en Arbejderske Lov til at have lidt Ære? 

Rickardt ind. 



SYVENDE SCENE 

FRANCISKA 

Saa er du nu træt af at knæle for Prin- 
cipalen? Jenny svarer ikke. Det gaar paa Omgang 
i Dag. Før laa Galt paa Knæ for dig. Saa 
du for Hr. Rickardt. Nu gad jeg vidst, hvem 
Principalen vil knæle for. 

JENNY 

Nej Rickardt knæler ikke. 



J 

FRANCISKA 
ondskabsfuldt 

Jeg troede dog: ved Tid og Lejlighed! 
Han bruger vist alle Midler. 

JENNY 
undvigende 

Hvor blev Galt? 

Frøken Harriet og Helene ses i Baggnmden til venstre. 

FRANCISKA 
knipser med Fingrene 

Formiddagsbesøg til Principalen. Dame- 
fremmede. Nu ved jeg, hvem Hr. Rickardt 
skal knæle for. Fryd dine Øjne, Jenny. 



OTTENDE SCENE 

Frøken Harriet og hendes trettenaarige Søster Helene er raad- 

vild blevne staaende i Baggrunden til venstre. Frøken Harriet er 

i lyst Foraarstoilette med opslaaet Parasol. 

FRØKEN HARRIET 

Men nu fortæller du ikke hjemme, at vi 
er gaaet ind for at se Hr. Rickardts Fabrik. 
Vel, Helene? 

Helene bøjer Hovedet tavs og samtykkende. 
FRØKEN HARRIET 

Jeg bliver staaende her. Gaa saa hen og 
spørg, om Hr. Rickardt er til Stede. 

Helene gør nogle Skridt frem, men i det samme genkender 
Frøken Harriet og Jenny hinanden. 

FRØKEN HARRIET 

Men er det ikke Jomfru Boesen, som 
boede hjemme i samme Gaard som vi? God- 
dag! Og Franciska er her! 

JENNY OG FRANCISKA 

Goddag, Frøken Harriet. Goddag, Helene. 

Helene nejer. 
FRØKEN HARRIET 

Men det vidste jeg jo slet ikke, at De 
var her. Jeg kom tilfældigvis forbi. Det var 
saadan smukt Vejr. Hr. Rickardt har en 
Gang bedt Moder og mig om at komme og 
se Fabriken . . . Men hvordan lever De dog? 
Vi har ikke set Dem, siden Deres Fader døde. 
Da De fl)rttede. Det er vist tre Aar. 

JENNY 

Ja, Frøken, det er nok næsten tre Aar. 

FRØKEN HARRIET 

Jeg kunde knapt kende Dem, som De 
har forandret Dem, Jomfru Boesen! 

Forlegen Pavse . 

JENNY 

Men nu skal vi kalde paa Principalen. 

Aa, Franciska . . . Hun lytter. Der høres Raslen af 

Nøgler. Nej, dér tror jeg, han kommer. 

FRØKEN HARRIET 

Kom en Gang hjem og besøg os, De og 
Deres Søster. Vi har dog været Legekam- 
merater. 

JENNY 

Tak, Frøken Harriet. 

FRØKEN HARRIET 
vendt mod Rickardt, som kommer ud fra Kontoret 

Ja, Hr. Rickardt, nu har De saa tit talt 
om at vise mig Deres »sorte Fabrik«. Da vi 

spaserede ud, tænkte jeg mindst paa at gaa 
saa langt. Men hvad det dog er for et vel- 
signet Vejr. I Dag tager jeg Dem paa Ordet. 

RICKARDT 

Jeg havde næsten opgivet Haabet. 

FRØKEN HARRIET 

Men det er altid morsomt, hvad der 
kommer uventet. 

RICKARDT 
tørt 

Her har vi altsaa Kontoret. Han peger. Hele 
Huset er min Ungkarlebolig, siden Fader trak 
sig tilbage og gjorde mig til Bestyrer af Be- 
driften. Derovre ligger han smiler min sorte 
Fabrik. Men jeg maa bede Dem vare 
Kjolen. For her er maaske lidt sølet somme 
Steder. Og det er ikke særlig beregnet paa 
lyse Toiletter. 

FRØKEN HARRIET 

Men hvor kan De tale om den Smule 
Snavs 1 Her er jo )mdigt. Som der skal 
være paa et Sted, hvor man arbejder. Er 
det Deres Fader, som har ladet de smukke 
Lindetrær plante ? Tænk, de er helt udsprungne. 

FRANCISKA 
halvhøjt 

Hvad staar du og grunder paa, Jenny? 
Er du skinsyg? 

JENNY 
ser efter Harriet 

Hun er nydelig. Hun er yndig. 

FRØKEN HARRIET 

Alt her er jo indrettet, saa at vi Stakler, 
der bor midt inde i den kvalme By, næsten 
kunde misunde de lykkelige Arbejdere saa 
megen frisk Luft. Deres Fader har været en 
rigtig Mand i sine Velmagtsdage; saa god 
mod sine Arbejdere, siger Moder. Tænk, her 
er tilmed anbragt Bænke under Træerne, som 
Arbejderne kan sidde paa i deres Hviletider 
. . . Helene sidder der allerede. Vil du ikke 
med ind og se Fabriken? 

HELENE 
smiler og ryster paa Hovedet, siger langt om længe: 

Nej, jeg vil ikke. 

FRØKEN HARRIET 

Du er et underligt Pigebarn. Saadan 
noget har du aldrig set før. 

HELENE 
smiler som før 

Jeg synes, her er bedst. 

RICKARDT 

Ja alt er her indrettet for Arbejderne. 

FRØKEN HARRIET 

Saa gaar De vel om mellem fornøjede 
Ansigter den udslagne Dag? 

RICKARDT 
trækker paa Skuldrene, gaar tavs videre, men vender sig 

De fornøjede Arbejdere — nej dem har 
vi ikke kendt i min Tid . . . Fagforenings- 
Marionetter derimod, som intet kunde udrette 

eller tænke sig til paa egen Haand, men paa 
egen Haand saa brillant kunde komme i Ulave, 
naar jeg havde mest Brug for dem. Og var 
de først væltede om og Snoreværket i Urede, 
har jeg aldrig set, at de igen kunne komme 
paa Benene uden Hjælp. 

FRØKEN HARRIET 
munter 

Kan De da ikke faa Medlidenhed med 
saadan en lille Menneskedukke, som er trillet 
omkuld og slet ikke selv kan rejse sig op? 
... De er maaske slem ved Deres Arbejdere ? 

RICKARDT 

tørt 

Jeg er i alt Fald ikke mild, Frøken. Jeg 
sætter min Vilje op som et Maal, og jeg 
belønner dem, der viser Iver og Ild til at 
gennemføre den. De andre, der gør mig 
Arbejdet besværligt, betragter jeg som skade- 
lige . for Faget. RoUg bydende Andersen, Jenny 
Boesen, tag det Kram af Vejen, saa at man 

kan komme frem. Da Andersen — en ung Arbejderske 
— nøler, tager han hende rask ved Armen. Naa, Andersen, 

bliver det til noget? 

Jenny og Andersen bærer en Kasse ned i Baggrunden, hvor de 

tømmer den i en Dynge Metal-Vraggods. 

« 

FRØKEN HARRIET 
let spydig 

Sig mig, Hr. Rickardt, er den Jenny 
Boesen skadelig for Faget? 

RICKARDT 
vender sig til Jenny 

Vil De blive her i Nærheden, Boesen? 

Jeg har Brug for Dem om lidt. Han vender sig 
atter til Frøken Harriet. De kendcF ikkc dc Fag- 
foreningsfolk, det er en Race for sig. Ser hende 
smilende ind i Øjnene. Lad OS, der dog forstaar hin- 
anden, tale om mindre sørgelige Ting. Og 
glæd Dem ved, at De ikke ligner de Men- 
nesker. 

Trykker rask hendes Haand. 

FRØKEN HARRIET 
trækker Haanden til sig — i en overgiven Tone 

Der stod jeg op i Morges og ønskede 
næsten, at jeg var Arbejderske for en Gang 
rigtig at nyde en Fridag. Men saa kommer 
jeg her til Dem paa Deres Fabrik og faar en 
Prædiken om, at Arbejdersken skal være 
disciplineret og holde sig i Skindet. Har De 
ikke selv fortalt mig om Deres Bedrifter som 
ung, forsoren Ingeniøriøjtnant, de lystige 
Officersgilder, hvor De altid forargede Deres 
Kolleger ved at lovprise det frie, civile Væsen I 
Fortalte Dé ikke, hvor ugenert De havde 
drevet den Sport at svække Disciplinen hos 
alle de menige Soldater? 

RICKARDT 

letsindigt 

Ja, stop. Det er noget andet at under- 
grave Disciplinen i Hans Majestæt Kongens 
Armé end i ens egen Fabrik. 

FRØKEN HARRIET 

De tror maaske, at De er bedre Fabrikant, 
end De var Officer? 

RICKARDT 
eftertænksomt 

Frøken, jeg har ogsaa prøvet at øde- 
lægge Fabriken her ved Lønningsforhøjelser 
og Overbærenhed. Jeg ansaa naturligvis min 
Fader for en gammel Sinke. Letsindigt. Skal jeg 
sige Dem, hvad der skete? Efter det første 
Aarsopgør, da jeg saa alle de sørgelige Frugter 
af min Reformiver, saa', at mine Folk ikke 
havde gjort sig mindste Samvittighed af at 
anse mig for en Dumrian, men betragtede 
min Smule Velstand som et Rov, de egenlig 
burde rane tilbage eller sætte over Styr — 
da gjorde jeg et lille Gilde for mig selv og 
nogle faa Venner, hvor jeg til deres alminde- 
lige Jubel sagde min Fortid et rørt Farvel 
med Glasset i Haand og lovede et nyt og 
bedre Levned. 

FRØKEN HARRIET 

Hvad lovede De da? 

RICKARDT 

Jeg havde tænkt mig om. — I Arbejder- 
sjæle vil nok løbe med mig, tænkte jeg. Bi 
lidt! jeg har dog et Forspring for Jer. I er 
ikke langt fra at paastaa, at jeg har røvet 
den Skjorte, jeg bærer paa Kroppen. Vel, 
jeg vil fra nu af forsvare mit Liv og Gods, 
som var det et Rov. I vilde ikke hjælpes. 
Nu vil jeg bruge min Magt til at blive den 
Mand, jeg selv kan blive! — Og siden den 
Aften skal ingen prale af at have narret mig. 
Jeg er altid kommet dem i Forkøbet. Lidt 
Disciplin er ikke af Vejen. Jeg har skyndt 

mig at ydmyge de altfor selvbevidste. Mat. 
Ja det er maaske ikke altid opbyggeligt, skønt 
ganske spændende. Og hvordan havde jeg 
ellers kunnet arbejde og udvide Fabriken? 
Men, Frøken, alt det kan kun kede Dem. 

FRØKEN HARRIET 

Nej, jeg beder Dem tværtimod, bliv ved, 
Hr. Rickardt. Jeg forstaar det: en Mand, 
som arbejder, kan ikke altid tage Hensyn . . . 
Aa De er vist ikke saa slem, som De lader. 

RICKARDT 

Jeg er værre, end De tror. I Gaar Efter- 
middags foreslog jeg paa Fabrikanternes Møde, 
at vi skulde bede Politiet hugge ind, naar 
vore Arbejdere i Dag holder Protestmøde 
med de strejkende. 

FRØKEN HARRIET 

Men hvor tør De? Der kan jo flyde 
Blod. 

Jenny standser og studser. 
RICKARDT 

Der var heller ingen, som troede, at 
Politiet vilde indlade sig paa det. Paa Hjem- 
vejen fra Mødet stak det mig at springe op 
til Politichefen, som jeg kender lidt til, og 
foreslaa ham det samme. Jeg sagde, at vi en 
Gang maatte jage dem en Skræk i Livet; det 
var kun det, de manglede. Politichefen lo og 
takkede mig meget: det var ham altid en 
Fornøjelse at tale med fremadstræbende, unge 
Mænd som migl 

Jenny har hørt efter og gaar atter frem og tilbage. 



95 

FRØKEN HARRIET 
forvirret 

Hvor kan De være lykkelig, naar De er 
saa »fremadstræbende«? Tænk, hvis der kom 
Mennesker til Skade 1 

RICKARDT 
med en hidsig Bevægelse 

Saa staar jeg her. Det raaa blive Arbej- 
dernes Sag at finde mig. Men hvad Ulykke 
skulde der ske ved nogle Smæk af Politi- 
stavene eller i værste Fald nogle Slag af flade 
Dragonklinger? Jeg under af mit Hjærte 
Arbejdervrøvleme de Hug, til de lærer at 
gaa i Knæ for Dygtigheden og holde af 
Arbejdet for deres egen Skyld. Henkastet. Her 
er jo desuden ikke Militær i Byen. 

Kort Pavse. 

Værsaagod, Frøken, gaa ind. Maskinerne 
staar desværre stille. Vi holder Foraarsren- 
gøring. Alle mine Svende demonstrerer for 
den første Maj. For at beskæftige Kvinderne 
lader jeg dem rømme op i Lokalerne. 

FRØKEN HARRIET 

De Narre, som ikke demonstrerer med! 

RICAKRDT 

De vilde allesammen have faaet deres 
Afsked. 

FRØKEN HARRIET 

Nej, jeg tror ikke, De mener, hvad De 
siger. 

RICKARDT 
som følger efter Harriet og gaar forbi Jenny 

Jeg mener. Frøken, at De skinner som 

Majsolen, og at vi andre Arbejdere skal arbejde 
i Stedet for at rive Solen ned fra Himlen. 

FRØKEN HARRIET 
paa Fabrikstrappen 

Hun havde for Resten et stolt Kast med 
Hovedet, den Jenny Boesen, som slet ikke 
vilde se paa Dem. 

Hun og Rickardt ind. 



NIENDE SCENE 

FRANCISKA 

Nej jeg kan for Pokker ikke forstaa, 
hvordan det er gaaet til med dig og den 
unge Rickardt. Hvad staar du og ser efter? 



JENNY 

Hun er nydelig! Hun er yndig! Men 
— jeg vilde ikke eje ham. 



RICKARDT 
i det samme paa Trappen 

Jenny Boesen, kom herind og sæt Deres 
Maskine i Gang, for at Frøkenen kan se, 
hvordan den arbejder. 

Jenny ind. 

FRANCISKA 
for sig selv 

Nej Kærlighed forgaar. 

Ind. 
EN UNG ARBEJDERSKE 

Han raaber saa højt i Dag. Han er vist 
bange, vi skal se paa ham, at han blev smidt 
ud fra Arbejdermødet i Aftes. 

EN ANDEN 

Gud ved, hvad den Frøken skal i Fabriken 
med sin lyse Kjole? 

EN TREDJE 

Aa, man gør noget for en Mand med en 
Fabrik. 

EN FJERDE 
fnisende 

Hun skal naturligvis præsenteres for sine 
Svigerinder her paa Værkstederne. 

FLERE 

Det er egenlig et stift Stykke. 

UNG ARBEJDERSKE 

Hun skulde kun vide, hvor gærrig han er. 

ANDEN 

Hvad, din Stakkel! Gav han dig ingen 
Erindring om sig? Jeg ved én af vore Kamme- 
rater, som han gav en Sporvognsbillet. 

TREDJE 

Og jeg véd én, som han gav til en Kop 
Kaffe. 

FJERDE 
fløjter 

Jeg tror nok, man havde faaet en Haar- 
lok, hvis man havde bedt om den. 

FEMTE 

Du husker min Kusine, Susanne, som 
blev gift. Han glemte hendes Bryllupsdag. 

7 



^ 

Men to Maaneder efter sendte han sit Por- 
træt. 

SJETTE 

Aa, I praler! 



TIENDE SCENE 

FRØKEN HARRIET 
kommer ud, rød i Hovedet, fulgt af Rickardt 

Tak, Tak ! Nej tusend Tak. Nu tør jeg 
ikke mere gøre Dem Ulejlighed. Jeg har lovet 
min Moder at være hjemme. Og jeg tør 
heller ikke lægge Beslag paa Deres Tid. 
Trækker Vejret dybt. Der er mange smukke Piger 
imellem Deres Arbejdersker. Men jeg havde 
en Fornemmelse, naar de saa paa mig: som 
de vilde kigge tværs igennem Kjolen. 

RICKARDT 
højtidelig — studsende 

Har nogen fornærmet Dem? De maa 
sige det, Frøken Harriet, og hun skal paa 
Øjeblikket gøre Dem en Undskyldning — selv 
om det er den flinkeste af mine Folk. 

FRØKEN HARRIET 

Nej, nej, nej! De maa endelig ikke tage 

det saa højtideligt. Det var dem allesammen 

. . . jeg syntes . . . men det er kun en Ide^ 
jeg har haft. 

RICKARDT 
som før 

Kære Frøken, De har gjort mig saa stor 
en Ære ved at komme og besøge mig, at 

hvis nogen havde vovet at fornærme Dem 
blot med et Blik, vilde jeg have tilbudt Dem 
enhver Oprejsning. 

FRØKEN HARRIET 

Men De skylder mig ingen Oprejsning, 
siger jeg jo. De skylder Kvinderne, som er 
her paa Fabriken, mere Hensyn end mig, der 
er fremmed. 

Jenny kommer ud fra Fabriken. 

RICKARDT 
træder gravitetisk et Skridt til Side for Frøken Harriet 

Som De vil. Med hævet Stemme. Men da maa 
jeg selv bede Dem undskylde, at jeg har ført 
Djem ind mellem Væsner, der staar saa langt 
under Dem. Jeg havde ønsket og troet, at 
mine Fabrikspiger kunde være høflige, naar 
der kom en Dame i Besøg . . . 

FRØKEN HARRIET 
forskrækket 

Nej, nej, Hr. Rickardt dog! Hvis De 
siger et Ord til, faar De mig aldrig at se 

mere. Rækker ham skyndsomt Haanden. Tak for DereS 

Opmærksomhed ! Vender sig. Helene, er du falden 
rent i Staver? Kom saa! 

Helene rejser sig og smiler. 

RICKARDT 
beholdende Harriets Haand 

Men jeg ser Dem snart igen? 

FRØKEN HARRIET 

Jo, hjemme hos mine Forældre, Hr. 
Rickardt. 

RICKARDT 

Maa jeg hente nogle Blomster til Dem 
fra min Have? 

FRØKEN HARRIET 

Nej Tak. Jeg har saa travlt. Vcnder sig. 
Maa jeg ogsaa sige Farvel til Dem, Jomfru 
Boesen, og Tak for Deres Ulejlighed! Jeg 
vilde gæme have talt noget mere med Dem. 
Men vil De ikke love at besøge os? Moder 
og jeg tænker tit paa Dem. 

Jenny hilser ærbødig. 

RICKARDT 
med en høflig Haandbevægelse 

De kender Jomfru Boesen? 

FRØKEN HARRIET 

Ja. Vender sig. Nu maa vi skynde os, 
Helene, hvis vi skal være hjemme til Frokost 
Klokken tolv. 

RICKARDT 

Og jeg ser Dem ikke oftere? 

FRØKEN HARRIET 
trækker sig baglænds, spøgende 

Farvel, Hr. Principal! 

RICKARDT 

efter 

Jeg har et helt Bed fine, søde Foraars- 
blomster . . . som De selv. Frøken Harriet! 

FRØKEN HARRIET 
oppe i Baggrunden — pludselig 

Ja næste Gang, naar jeg kommer . . . 
Hvis jeg har bedre Tid . . . 

RICKARDT 
efter hende — halvhøjt 

I Eftermiddag, Klokken halv syv, yndige 
Harriet, er jeg helt alene. 

FRØKEN HARRIET 
ryster paa Hovedet 

RICKARDT 

Jeg venter. 

FRØKEN HARRIET 
i Baggrunden 

Ja men, Helene, du siger ikke et Ord 
hjemme. Moder er bange for Dem, Hr. 
Rickardt. Ja jeg næsten ogsaa. Ikke et Ord, 
Helene ! 



Nej. 



HELENE 
smiler 

Begge ud til venstre. 



ELLEVTE SCENE 

UNG ARBEJDERSKE 
alvorlig 

Hør, er De allesammen gale i Dag? Det 
var jo hans Forlovede. 

EN ANDEN 
sirlig 

Hvad maa en dannet, ung Dame tænke 
om os her? 

EN TREDJE 
forlét 

Ja vist bliver der Bryllup. Det var jo 
hende med de to Hundredetusend. 

Hun smutter ind i Fabriken : tie ftre følge efter. 

RICKARDT 
nænner sig hastig 

Hvad er det for en Opførsel, De viser? 

Der er nu foruden Jenny kun to Arbejdersker tilbage. Og 

pludselig er de væk allesaramen! Mon mine 
Folk ikke har andet at gøre end at fornærme 

mine Gæster? De to Arbejdersker forsvinder gennem Døren. 

Og saa den Uærlighed ! Ingen af dem vil staa 
ved, hvad de har gjort. Hvorfor ser De paa 

mig? Jenny vender sig mod Trappen for at gaa ind. Han 

stiller sig i Vejen. Hvorfor ser De paa mig? 

JENNY 
i mild, lidt fremmed Tone 

Jeg ser ikke paa Dem. 

RICKARDT 

Al den Uærlighed! Lad mig vide det! 
Var det Dem, der fik lavet den Scene mod 
Frøkenen ? 

JENNY 
med Ryggen op ad Muren — ubevægelig 

Mod min Veninde og Legekammerat . . . ! 

RICKARDT 
fremadbøjet, stirrende 

Forklar Dem. Er vi Fjender? Hvorfor 
ser De saadan paa mig? 

JENNY 
med Ryggen mod Muren 

Hvad skal jeg forklare? Jeg klager jo 
ikke, skønt De ydmygede mig for Øjnene af 
en ung Dame, som har holdt af mig og agtet 
mig, fra vi var Børn. Pavse. 

Men hvor kan De tale om Uærlighed? 
I Aftes, da De gik efter mig til Møde i For- 
eningen, havde De lige været hos Politichefen 
og pudset ham paa Arbejderne. Pavse. 

Der skulde være Straf for at snyde sig 
til en Kvinde, Hr. Rickardt. 

RICKARDT 
med stirrende, melankolske Øjne 

Hvor gæme man vilde belønne de dyg- 
tige, opvakte af Dem langt anderledes — hvis 
De kunde taale at belønnes . . . Hvorfor ser 
De saadan paa mig? . . . Svar! 

JENNY 

Det er jo Dem, der ser paa mig. Pavse. 

Tænker De paa dem ude paa Fælleden? 
Nu er Politiet nok ved at gøre Indhug. Pavse. 

Det var Skam, at De ikke havde en 
Dragonsabel i Aftes. De skulde have givet 
mig af den flade Klinge. Pavse. 

RICKARDT 
endnu ubevægelig, siger ganske dæmpet 

Løgnerske! . . . Hvorfor ser De ikke 

paa mig? Pavse. 

JENNY 
ser ham i Øjnene 

De har ond Samvittighed, Hr. Rickardt. 

RICKARDT 
retter sig, springer tilbage til Kontørdøren, vender sig 

Løgnerske ! 

flygter ind. 
Jenny bliver en Tid staaende ved Muren. 

TOLVTE SCENE 

Galt kommer ind 
JENNY 

Bogholder Galt, det er godt, De kommer^ 
Jeg vil ikke blive her længer . . . Jeg kan 
ikke blive her. 

GALT 
med mild Spot 

Saa gaar vi — naar De ønsker det, og 
naar det behøves! At gaa udkræver ikke 
megen Forstand. Fabrikanten slaar, og Demo- 
kraten . . . gaar. 

JENNY 

Men naar man nu ikke kan blive længer,. 
Bogholder Galt! 

JOURNALIST VIND 
kommer ind fra Baggrunden 

Har De hørt det? Har De hørt det? 

GALT 
i Utaalmodighed 

Undskyld, Journalist Vind, hvad har jeg 
hørt? Jeg har ingen Ting hørt og vil ingen 
Ting høre, før jeg faar at vide, hvad vor 
Veninde, Jenny Boesen, var ved at betro 
mig . . . 

VIND 

Men har De hørt, at Politiet har hugget 
ind paa Arbejderne ude paa Fælleden . . . ? 

GALT 

Aa, hvad angaar mig Arbejdere og Politi 

og Fælled? Og hvad angaar det Dem, om 
jeg maa spørge? Har vi ikke Ting at tage 
Vare, som er mere dyrebare? Se paa Jenny 
Boesen . . . Spørg hende, hvorfor hun er ned- 
slaæt. Hvem der har fornærmet hende! 

JENNY 

Aa, spørg mig om Ingenting . . . Lad 
mig gaa min Vej? Galt, det er meningsløst. 

VIND 
studsende 

Frøken Boesen, er det sandt, hvad Rickardt 
pralte af? 

JENNY 

Skulde han oven i Købet prale af det? 

VIND 

Men jeg troede, at han løj. De ved vel, 
hvordan en Mand af hans Lige bærer sig ad; 
han antydede kun — i al Uskyldighed — at 
han havde omvendt Dem, at det havde 
vist sig, at De i Virkeligheden var en for- 
nuftig Pige. Han kaldte Dem sit Krigs- 
bytte og bad mig spørge Dem selv . . . 
Men jeg troede, at det var for at saare mig, 
ydmyge mig. Han kunde jo se, hvor meget 
Indtryk det gjorde, og hvor meget De betyder 
for os. Frøken Boesen. 

JENNY 

Lad mig gaa. Vind. Hvad skal jeg gøre? 
Jeg ved ikke, hvad De vil drive mig til — 
allesammen. 

VIND 

Men tro ikke, jeg bebrejder Dem noget. 
Det har jeg ingen Ret til. De misforstaar 
mig, Frøken Boesen. 

JENNY 

Aa, Vind! Dem havde jeg for nogle 
Dage siden saa stor Lyst til at tale rigtig 
med. Jeg syntes, jeg havde saa meget at 
sige til Dem og saa meget, jeg troede, De 
kunde forklare mig. 

VIND 

Men? 

JENNY 
Men . . . Rickardt kommer ind saa Sagde jeg 

det til Hr. Rickardt i Stedet for. Hr. Rickardt, 
De kan selv bevidne min store Fejltagelse. 
De husker jo nok, hvordan De sendte mig 
hjem i Aftes. 

RICKARDT 

Hvad er det. De siger? Og overfor 
dette Publikum! Har De ikke Skam i Livet? 

JENNY 

Nej, jeg har formodenlig ikke. Saadan 
som jeg i Aftes maatte gaa herfra, mens Hr. 
Rickardt smækkede sin Kontordør i bag mig 
— er jeg dog i Morges kommen tilbage til 
Arbejdspladsen. 

RICKARDT 
mod Galt og Vind 

Og hvad er dette for en Forsamling? 

JENNY 
standser ham blidt 



Det er kun Venner af min Søster og mig. 
Men naar Principalen vil fortælle dem, hvor 
skamløs jeg har været, saa gaar de nok af 
sig selv. Fortæl det, Hr. Rickardt, De, som 
har Skam i Livet . . . De, som har pralet af 
Deres Krigsbytte. 

RICKARDT 

Har jeg pralet? Saa er De vel stolt. 
Jeg har altid vidst, at De var ærgærrig, Boesen. 

JENNY 

Hører De, hvad han siger. Galt og Vind? 
... Ja jeg har været ærgærrig — paa en daarlig 
Maade, saa at min Ærgærrighed ikke kendte 
Skam og Grænser. Og nu maa De selv bære 
Følgerne, Hr. Rickardt, hvis De har taget min 
Ærgærrighed fra mig. Stolt! — ja, jeg er 
stolt. Men lad heller en anden af Deres 
mange Arbejdersker komme ud og fortælle — 
én, som er rigtig stolt af det. For jeg er jo 
ikke den eneste, der ved, hvilke bitre Er- 
faringer, Hr. Rickardt gør, naar han en silde 
Aftenstund møder en Arbejderske fra sin egen 
Fabrik. Men saa skamløs var jeg, saa skam- 
løs ærgærrig, at jeg vilde være den eneste. 
Det var min store Fejltagelse. For jeg var 
den eneste, der nogensinde i Hr. Rickardts 
Liv havde talt saaledes til ham. Jeg bildte 
mig ind, at det betød noget. Alle mine 
Kammerater, ja selv min Søster siger, som 
Bogholder Galt, at man skal være glad ved 
Livet, selv om man skal gaa med hullede Sko. 

Men da jeg fulgte Hr. Rickardt ind paa 
Kontoret der — ... med et trodsigt Kast da huskede 
jegj hvor tankeløst mine Kammerater plejer at 
glemme alt for deres Glæde; jeg indbildte 
migj at jeg havde noget at sige paa deres 
Vegne, at jeg skulde benytte Øjeblikket — 
jeg lykkelige Nar — til at tale min kødelige 

Søsters Sag. StiUc og sikken, da Rickardt vil afbryde. Ja, 

saa simpel er jeg, saa lidt Skamfølelse har 
jeg, at jeg ansaa mig for lykkelig, fordi Hr. 
Rickardt bad mig følge med og talte venligt. 
Jeg var taknemlig for, at han skænkede mig 
et Glas Vin. Jeg kunde næsten ikke se ud 
af Øjnene af Glæde og Anger, fordi jeg havde 
miskendt ham. Saa lettroende og ærgærrig 
var jeg, at jeg syntes, jeg var nærved at 
sprænges af Forbarmelse over ham, da han 
sagde et Par forstaaende Ord, som han ikke 
mente. 

Rickardt har sat sig paa Trappen ved Kontoret. 

VIND 

Men, Frøken Boesen . . . ! 

JENNY 

Jeg var kun et almindeligt Menneske, 
en af Hr. Rickardts mange Fabrikspiger. Saa 
blind og viljeløs, at jeg ikke mærkede, hvor- 
dan han havde skiftet Tone og fortrudt sine 
Løfter og bevægede Talemaader. Jeg forstod 
ikke, hvorfor han pludselig lo saa menings- 
løst, da han tog Flasken og skænkede i mit 
Glas-, han lod, som han vilde smage, før han 
rakte mig det — men i Stedet for spyttede 

han i det. Bagefter vilde han tvinge mig til 
at drikke det. 

VIND 

Aa en grov Spøg! Det kan ikke være 
sandt. 

JENNY 

Og da jeg ikke vilde tro mine egne Øjne, 
men viste Glasset fra mig, kastede han mig 
min Hat og mine Handsker lige i Ansigtet. 

RICKARDT 

De glemmer mine Afskedsord: jeg kan 
ikke for min Død fordrage, naar mine gode, 
haandfaste Fabriksarbejdersker gør sig inter- 
essante. 

JENNY 

Jeg glemmer ingen Ting. Jeg glemmer 
heller ikke Hr. Rickardts overdrevne For- 
sigtighed, da han havde faaet mig ind paa 
Kontoret og han ikke turde gaa hen til Post- 
kassen med et Brev uden at laase Døren ud- 
vendig . . . Jeg tænkte slet ikke paa at løbe 
min Vej. 

Pavsc. 

FRANCISKA 
som er kommen ud fra Fabriken under Jennys lange Replik 

Det med Glasset havde du ikke fortalt 
mig, Jenny. 

JENNY 
vender sig 

Ja, Galt, saadan gik det mig med mine 
store Forestillinger. 

VIND 

Rickardt! RickardtI Er det sandt? 

IIO 
GALT 

Rolig, Vind. Lad hende selv! 

RICKARDT 
farer op fra Trappen 

Jeg plejer ellers ikke at tage mod Scener 
af mine Fabrikspiger. Vær saa god, Jenny 
Boesen, gaa nu ind og tag igen fat paa Deres 
Arbejde som den fornuftige Arbejderske, De 
er. Og De, lille Franciska. De Herrer har 
vel hørt, hvad De ønskede at høre? 

VIND 

Jeg spørger, er det sandt? 

GALT 
tysser paa ham 

Nej, lad hende selv. 

RICKARDT 
hæftig 

Ja, vist er det sandt. Jeg har tilladt 
mig at sp)rtte i De Herrers Glas. Behøver 
De yderligere Forklaring? Jeg vil tillade mig 
det fremdeles. Men De tager dybt fejl: det 
er ikke min Arbejderske, Jenny Boesen, jeg 
har spyttet ad. Hun er en baade redelig og 
dygtig Person, som jeg sætter Pris paa . . . 
Gaa ind, Jenny Boesen, og tag fat paa Deres 
Arbejde. Men Dem, bedste Herrer, vil jeg 
tillade mig at blæse et Stykke. Og naar De 
sender mig en af mine Arbejdersker, proppet 
med Tanker, som ikke er hendes egne, for at 
plage mine Øren med alle Deres Barnagtig- 
heder — saa vover jeg at spy Fornærmelsen 
ud igen. Mildt. Gaa ind, Jenny Boesen, vi kan 

tales ved en anden Gang . . . Det er De 
Herrer, som har fornærmet mig, og Deres Nær- 
værelse her er en ny Fornærmelse. Har De 
ikke forstaaet mig? Hvad staar De endnu og 
koger i Deres store Dybsindighed, Bogholder 
Galt! 

GALT 

Rolig, Gentleman. Jeg staar og grunder 
over Deres topmaalte Naragtighed Med en Haand- 
bevægelse mod Rickardt. Der var en ung Mekanikus, 
hvem Himlen havde givet alt. Den havde 
givet ham en stor, smuk Fabrik og lykkelige 
Evner til at drive den. En Dag skete det 
Under, at det store Drivhjul forvandlede sig 

en Haandbevægelse mod Jenny til en Kvinde, SOm 

lovede at være ham tjenstagtig og lydig. Men 
den Nar og Forbryder behandlede hende, som 
han behandler alle Kvinder 1 Tag Dem i Agt 
for det store Drivhjul, Hr. Mekanikus. 

RICKARDT 
vender ham Ryggen, ser paa Jenny 

Gaar Der 

I det samme lyder Fabrikspiben 

JENNY 
tørt 

Hvad skal jeg inde i Fabriken? Nu piber 
den tolv. Det er vor Fritime. 

RICKARDT 

Det er altsaa Oprør. 

VIND 

Ja, det er formodenlig Oprør her som i 

hele Byen. For det ved du nok ikke, at der 
er Oprør, og at Byen snart er i Arbejdernes 
Magt. 

TRETTENDE SCENE 

Arbejderskerne strømmer ud af Fabriken. Senere Tømrer Bøg og 

nogle Arbejdere 

RICKARDT 
med et Spring 

Nej, det ved jeg ikke. Men jeg ved et 
Sted, hvor jeg har én lang Hundepisk til 
Brug mod næsvise fremmede! 

VIND 
genner ham tilbage med en udstrakt Arm 

Forivre dig nu ikke! Du skulde for din 
egen Skyld ikke hente den Pisk. Og jeg 
tvivler paa, at du i Dag faar nogen Arbejderske 
til at vende tilbage gennem den Dør. Vendt 

mod Fabriken, med stærk Stemme. Politiet har for CH 

Time siden gjort Indhug paa vore Kamme- 
rater ude paa Fælleden. 

MANGE ARBEJDERSKER 

Hvad siger han? Hvad siger han? 

VIND 

Men vore Kammerater slog igen og jog 
Politiet tilbage. Byen er i Oprør. 

ARBEJDERSKER 

Hvad siger han? Er det muligt? Er det 
sandt? 

TØMRER BØG 

fra Baggrunden med flere Svende 

Hurra! Ja, det er rigtigt nok. Vi gik 
paa med de bare Næver. Først drev vi dem 
ud fra Fælleden, saa gik vi lige løs paa Politi- 
stationen og rømmede den. Leve den første 
Maj! Vil I vide, hvordan Byen ser ud? Den 
er skrubhøvlet og pudset og poleret glat for 
alt det, der hedder Politi. Gaderne er som 
blæste. Et fint Stykke Arbejde! Der findes 
ikke mer en blank Knap uden dem. Betjen- 
tene tabte, da de rendte. 

RAAB 

Hurra! Hurra! 

Jubel. 
VIND 

Hører De, Frøken Boesen ! Hvorfor staar 
De saa mørk? 

JENNY 
ryster paa Hovedet 

Aa, hvad kan det nytte mig? 

VIND 
bevæget 

Nu faar De Oprejsning. Kan De ikke 
tro paa Fremtiden? Staar De endnu og ved 
ikke, hvis Raad De skal lyde: om De skal 
bøje Dem for ham, det gamle Samfunds over- 
modige Repræsentant, Fabriksherren, som ejer 
al Livets Rigdom og Lykke, men i sin hade- 
fulde Ondskab, sin lurvede Gærrighed, spytter 
paa 'det, han ikke selv kan overkomme at 
nyde. Hvorfor vender De Hovedet bort? 
Kom! Der vil ikke blive Haan og Fordøm- 

8 

melse i Fremtiden, naar det, som er godt i 
Verden, bliver givet til dem, der skønner paa 
det og længes derefter. Glem det onde. De 
har lidt. Frøken Boesen! Og tro paa Frem- 
tiden! — Dér hører De hjemme, dér opvejer 
De tyve af de andre, der nu maaske for- 
dømmer Dem. Vil De følge med mig? Lad 
os tale, lad os tænke sammen paa Fremtidens 
Vegne. 

GALT 
til Jenny og Vind 

Aa I Børn! Naragtige Børn! Saa I vil 
anstrænge Jer for at glemme? Som om det 
ikke var den nyttigste Gave og skønneste 
Evne: at kunne huske godt! I vil tro paa 
Fremtiden? Og hvor langt mener I da. Politiet 
løber for Arbejderne? Til det træffer et Regi- 
ment Soldater, som vil gaa med tilbage — i 
Triumftog med Musik foran. Kun den svage 
tilgiver dem, der er stærkere end han. Har 
Arbejderne da sat Vagtposter ud? Har de 
fundet Kanoner og Ammunition til at forsvare 
Byen med, siden I tør tro paa Fremtiden? 
Nej, har nogen fornærmet dig, saa bliv paa 
Pletten og find Lejlighed til at bede ham om 
en Forklaring. 

JENNY 

mørk 

Det er saa svært at opgive alt Haab — 
naar man endnu er ung . . . 

RICKARDT 
paa Trappen ved Kontoret i yderste Ophidselse 

Det ser næsten ud, som var jeg afsat og 
havde ingen Ting at sige her paa min egen 

Arbejdsplads. Med Graad i Stemmen. Jeg VCd ikkC, 

hvad for en Bande der her har trængt sig 
ind og tager sig Forlov at holde Taler til 
mine Folk. 

TØMRER BØG OG FLERE ARBEJDERE 
nærmer sig ham 

Aa — aa! Aa — aal Ha ha hal Nej! 
han piber jo. Ha ha ha! 

RICKARDT 

Men til mine Arbejdersker siger jeg : husk 
paa i Morgen! Betænk Dem vel, førend De 
lader Dem tilskynde af uvedkommende til at 
bryde det Baand, som knytter Arbejderne til 
Principalen trods alt, hvad man ogsaa siger. 
Jeg spørger enhver af Dem: har De noget at 
klage over, saa sig frem. Ja, jeg har altid 
holdt tilbage i Lønningsspørgsmaal. Dér har 
jeg med Vilje været gammeldags. Hvad skulde 
det nytte Dem, at De fik et Par Øre til? 
Otte Dage efter vilde De være mere misfor- 
nøjede og forlange endnu mere. Jeg vil ikke 
taale en daarligAand mellem mine Folk. Jeg 
har ønsket, at mine Arbejdere skulde holde 
sig til Fabriken af Lyst til Arbejdet. Jeg er 
glad for at have haft mange flinke og dygtige 
Arbejdere, selv om der ogsaa har været mange 
daarlige. Jeg siger de flinke Tak for godt 
Samarbejde. Og de, som har tjent mig alene 
for Løn, maa gæme gaa. 

Tavshed. 
VIND 

Har De endnu ikke bestemt Dem, Frøken 
Boesen ? 

8* 

JENNY . 
giver ham Haanden 

Jeg følger med Dem, Vind. Jeg vil saa 
gærne tale med Dem. Vent paa mig! 

VIND 

Vis da, at De tror paa Fremtiden. Sig 
til Deres Kammerater, at de skal lægge Ar- 
bejdet ned. 

JENNY 
frem 

Kammerater, vi er jo alle bleven enige 
om at standse Arbejdet for i Dag. 

KVINDERNE 

Ja! Ja! 

JENNY 

Vi forbyder, at der arbejdes paa Fabriken 
i Eftermiddag. 

Jubel af Kvinderne. Frederik Sonne kommer ind og vinker til 
Jenny. Hun agter først ikke paa ham. Men følger strax efter 

med ned i Baggrunden. 

RICKARDT 
med stærk Stemme 

Der vil i Eftermiddag som sædvanlig 
blive arbejdet paa mine Værksteder. Betænk 
Dem godt. Enhver, som forlader Arbejds- 
pladsen, kan med det samme komme ind paa 
Kontoret og faa Afregning. 

FRANCISKA 

Tømrer Bøg, Tømrer Bøg! Løft mig op 
paa Deres Skulder. 

TØMRER BØG 

Gærne, lille Jomfru Boesen! 

FRANCISKA 
paa Bøgs Skulder 

Jeg hørte nylig, at Bogholder Galt stod 
og talte om hullede Sko. Kan I se mine 
smukkeste Sko, Kammerater? Latter. Dem har 
jeg tjent i Hr. Rickardts Værksteder. Latter. Ja, 
forstaa mig rigtig: i hans Værksteder! Latter. 
Der er kun Hul paa venstre Saal. Jeg kunde 
tjene dem smukkere endnu, hvis jeg ikke var 
hos Hr. Rickardt. Derfor forlanger jeg, at 
Hr. Rickardt giver mig Afregning med det 
samme. Gør I som jeg, Kammerater, saa 
bedrøver I ikke mer Hr. Rickardt med Jeres 
Opsætsighed. 

RICKARDT 
farer hen imod hende 

FRANCISKA 
springer ned og peger paa Skoene 

Spyt paa dem, Hr. Rickardt, saa skal jeg 
blanke dem. 

RICKARDT 

tager hende ved Ørefligen og vil føre hende til Side 

Lille Boesen, gaa strax ind paa Kontoret. 

TØMRER BØG 
stiller sig i Vejen 

Nu har jeg dog sjælden set Mage til 
storartet Frækhed. Dem, som man kunde 
lægge sammen bare med én Haand, ligesom 
en Foldekniv, De er ikke bange for at staa 
her midt imellem os og ikke blot sige det, 
som De siger, men tage vore Kærester ved 
Øret. Tænker De ikke paa. Menneske, at 
naar vi vilde røre os, bare vi vilde hoste paa 
Dem, var der ikke saa meget Spræl i Dem 

som i en kvalt Haletudse. Og De ved jo — 
for jeg har sagt det — der er ikke en Betjent 
i hele Kvarteret. De staar her muttersalene 
mellem Arbejdere og Arbejderkvinder. At De 
egenlig talt tør ! . . . Nej, stop en Gang, lille 
Ven, os jager De ikke paa Porten. For vi 
bryder os hverken om Dem eller den Dag i 
Morgen. Det er Dem og Deres Slæng, som 
har faaet Politiet til at hugge ind paa vore 
Kammerater med skarpe Vaaben. Og var det 
ikke for Deres Mod, Deres storartede Fræk- 
heds Skyld, skulde det bekomme Dem daarligt. 
Men at De tør blive her, at De tør sprælle, 
at De tør kommandere, De Vissenpind . . . 

FRANCISKA 
tysser paa ham 
Lad mig ! Lad mig ! Hun gaar frem mod Rickardt 

med kælne Fagter. Jeg vilde gæme blive hos Dem. 
Vil De lukke mig ind paa Kontoret og vise 
mig Tegningen til den nye Laas, som De og- 
saa har vist min Kusine Alvilda og min Søster 
Jenny? Vi holder jo saa meget af Dem, Hr. 
Rickardt. 

Hun omfavner ham, synes at kysse ham. 
Tummel. 

STEMMER 

Hvad er det? Hvad gjorde hun? Hun 
spyttede. Spyttede hun? Ja, lige i Ansigtet. 

Umaadelig Latter. 

RICKARDT 

flygter, men standser paa Trappestenen ved Kontoret, ligesom 

stivnet, askegraa i Ansigtet 

Jeg afskediger alle, som er ulydige . . . 
Jeg tager ikke én i mit Brød igen, naar hun 
har forladt Fabriken. 

FJORTENDE SCENE 

JENNY 
i stærk Ophidselse frem i Forgrunden sammen med Frederik Sonne 

Hvem siger du? Karl Wigant? Den unge 
Fyr. Det skete paa Fælleden? Bydende. Bring 
ham her ind! 

TYPOGRAF SONNE 

Nej giv OS et Glas Vand til ham. Og 
lad ham blive derude. Det har han bedst af. 

JENNY 
mørk og streng 

Bring ham her ind, siger jeg. Han skal 

her ind. Peger paa Pladsen foran Rickardts Kontordør. Og 

Vand skal han faa. 

Hun løber til Posten. Frederik Sonne ud. 

Lidt efter aabner Mængden sig paa ny. Man ser noget bevæge 
sig frem fra Baggrunden. Almindelig Mumlen. 

RICKARDT 

Hvad gaar for sig? Hvad er det? 

JENNY 

Giv kun Tid, Hr. Rickardt. 

TYPOGRAF SONNE 

frem — henvendt til de nærmeste 

Det er bare Karl. Gaa lidt til Side! 

FRANCISKA 

ivrigt 

Karl Wigant! 

TYPOGRAF SONNE 
beklagende og gestikulerende 

Det gik for sig ude ved Mødet. De 
siger, at han drev rundt alle Vegne og raabte 
»Leve den første Maj!« Naar Karl har faaet 
et Mundheld, bliver han jo ved Timer i Træk. 
Saa faldt han ned mellem en Flok Betjente, 
og der giver han sig pludselig til at raabe 
himmelhøjt . . . »Leve den første Maj!« Det 
gik galt; for han fik et Slag i Hovedet, saa 
der ikke var meget Liv i ham, da Kamme- 
raterne kom og sankede ham op. 

JENNY 
bydende 

Hvor bliver han af? Han skal her hen, 
saa at Hr. Rickardt kan se ham. 

Fire Svende kommer til Syne, bærende Karl Wigant, som har 
et stort Bind om Hovedet. Franciska vil give ham Vand. 

KARL WIGANT 

i Vildelse 

Prr. Hvor kører vi nu hen? Rejser sig op- 
bragt. Gaa din Vej, Franciska. Ikke d i t Fjæs, 
siger jeg. Bortvendt og gemytlig. Man vil da ikke 
se paa saadan et Uglebillede, naar man skal 
himle. Forbitret. Gaa væk, Franciska! 

Franciska trækker sig tilbage. Jenny og Galt træder til. Karl 
Wigant smiler og læner sig tilbage. Prrr ! Hvor er vi 

nu ? Han farer op — forbavset og undselig. Hr. Galt ! 

Hr. Bogholder Galt! Og Jenny — Frøken 
Boesen! Jubler. Det er da noget! det er da 
noget! Med Afsky. Der var en Betjent, en stor, 
væmmelig Tamp med Kobbernæse og gloende 
Skæg — en rød Neger — som slog Skallen 
ind paa mig. Jeg raabte bare. Omfavner dem. 

Men nu er jeg ligeglad, naar man kan dø i 
saadant Selskab . . . Hr. Bogholder Galt og 
Frøken Boesen! Raaber. Leve den første Maj! 

Synker livløs sammen. 

JENNY 
efter en kort Stilhed 

Hr. Rickardt! Frem imod ham. Leve den 
første Maj ! 

Rickardt forsvinder gennem Kontordøren. 
ARBEJDERSKER OG SVENDE 

Leve den første Maj! 



Tæppet. 



TREDJE AKT 



Samme Sted som i anden Akt, men sent paa Eftermiddagen. 
Det er en mild, foraarsagtig Solnedgang. Lidt efter lidt bliver 
det mørkt. Lygterne tændes i den store Gade i Baggrunden. 
Og til allersidst tændes Lygten udenfor Rickardts Kontor. 

FØRSTE SCENE 

FRØKEN HARRIET 

Er du bange, Helene? 

HELENE 
ryster paa Hovedet. 

FRØKEN HARRIET 

Gud ja, det er ogsaa uhyggeligt med den 
underlige Stilhed, som har varet hele Efter- 
middagen, siden Soldaterne rykkede ind. Jeg 
er bange for i Aften. 

HELENE 

Nu er det jo forbi. Arbejderne har sagt, 
de vilde ikke ha' Oprør. 

FRØKEN HARRIET 

Aa, men jeg er saa ængstelig til Mode. 
Bare Hr. Rickardt er hjemme, og han ikke 

er kommet noget til! Han har afskediget 
alle sine Folk, og han er saa uforsigtig. Gaa 
du hen og ring paa. 

Helene ringer. Begge lytter. 
FRØKEN HARRIET 

Ring igen. Han lovede bestemt. Han 
bad mig jo . . . 

HELENE 
ringer og siger efter en Pavse: 

Saa vilde han maaske narre dig ligesom 
de andre! 

HARRIET 

-' forskrækket 

Helene! Men hvad er det, du siger? 

HELENE 

Aa, det er kun noget, jeg hørte af Fabriks- 
pigerne i Formiddags, da jeg sad paa Bænken, 
mens du var inde paa Fabriken. 

HARRIET 

forskrækket 

Men hvorfor har du slet ikke sagt mig det ? 

HELENE 

smiler 

Du har jo ikke spurgt mig. 

HARRIET 

Helene,' men ved du da noget? Svar, 
Menneske. Saa tal dog, lille Orakel. 

HELENE 

Der er han selv. 

Rickardt kommer ind fra Baggrunden. 

ANDEN SCENE 

RICKARDT 
overstrømmende 

Aa, der er De! Der er De, Frøken 
Harriet! Heldigvis . . . naturligvis. 

FRØKEN HARRIET 

lykkelig 

Ja, her har De mig alligevel. Jeg vilde 
ikke være kommet. De ved, Hr. Rickard, at 
jeg sagde bestemt nej. 

RICKARDT 

Ja, men — De mente det ikke. 

HARRIET 

Aa fy, hvor kan De sige det? De vil 
vel indrømme mig, at Tilstanden i Byen i 
Dag ikke er saadan, at en Dame gæme færdes 
paa Gaden og særlig besøger en Fabrik? Og 
det, De ønskede at tale med mig om^ kunde 
vist saa godt vente til i Morgen. 

RICKARDT 

Men at De kom! At De kom! Hvad 
Nød, hvad Bekymring har jeg saa? Vil De 
indenfor, Frøken Harriet? 

HARRIET 
ryster paa Hovedet 

Men saa hørte jeg, at De i Middags 
havde afskediget alle Deres Folk. Hr. Rickardt, 
De maa tage dem til Naade igen. Jeg beder 
Dem: for Deres egen Skyld! Man hører saa 
meget. Og da jeg kom til at tænke paa, at 

De gik her og ventede mig Klokken sex, 
havde jeg ikke et roligt Øjeblik. Hører De, 
De maa foreløbig love at flytte bort fra dette 
grulige Sted. Og saa maa De igen antage 
alle de Arbejdere, som De afskedigede i Mid- 
dags, og Fabrikspigerne . . . 

RICKARDT 
opfarende 

Hvorfor beder De mig om det, Frøken 
Harriet? Jeg synes ikke om det. Jeg har 
ikke Lyst. Ved De ogsaa af, hvordan mine 
Arbejdere har behandlet mig, haanet mig? 
Ved De, at jeg er bleven spyttet, jeg siger 
Dem: spyttet i Ansigtet af en af mine egne 
Fabrikspiger? Nej, kan de to — tre hundrede 
Mennesker undvære mig, som har tænkt, op- 
fundet, vovet Penge for at beskæftige fler og 
stadig fler af dem, saa kan jeg, som er alene, 
endnu bedre undvære dem. 

HARRIET 

Aa jo, jo. Ikke sandt, sig ja. Jeg har 
hørt, at De afskedigede dem i Hidsighed. 
Men de Stakler kan jo ikke gøre for, at De 
bliver hidsig, vel? Sig ja for min Skyld. Hvis 
De vidste, hvor svært vi havde ved at slippe 

hjemmefra. Hun har sat sig i et Hjørne af Bænken og smiler. 

De kan jo se , at De ikke er saa ene , som 
De siger. 

RICKARDT 
pludselig 

Tak fordi De kom. Han ser sig om. Men — 
hvorfor kom De ikke alene? 

HARRIET 

Bryd Dem ikke om min Søster ; hun siger 
snarere for lidt end for meget. Helene er 
tyst som Graven. 

RICKARDT 
utaalmodig 

Jeg kan jo ikke tale, naar hun der med 
sine lange Øren ... 

HARRIET 

Herregud, kan De ikke? kalder Helene, 
hvad er det, du staar der og bestiller med 
Efeuen? Gaa lidt ned ad Gaden, hører du, 
og pas paa, om der nærmer sig nogen Sværm 
Arbejdere. Jeg kommer lige strax. 

Helene tavs og smilende, nejer for Rickardt og gaar. 

HARRIET 

Men hvad Grund kunde en Fabrikspige 
dog have til saadan at fornærme Dem? 

RICKARDT 

Aa Grund — Grund ? Jeg havde maaske 

selv givet nogen Grund. Sætter sig paa Bænken. Jeg 

var gaaet til Arbejdermøde i Aftes. Jeg dum- 
pede ned i det mærkværdigste Selskab, hvor 
alle var som én Familje. En ganske køn 
Fabrikspige — Søster til hende, jeg talte om 
— var forlovet med en Typograf, men gav 
sig aldeles ikke af med ham; derimod var 
hun vedblivende elskværdig mod en halvgammel 
Bogholder, som syntes at have Privilegium 
paa at kysses af alle Kvinderne, uden at deres 
Kærester blev det mindste skinsyge. Men det 
mærkelige var, at Kvinderne gennemgaaende 

syntes mere begavede end deres Mandfolk, 
mere oplagte til at tale om aandelige Ting. 
Og den Beundring og Kur, som blev Bog- 
holderen til Del trods hans Alder og Grim- 
hed, ydedes alene, fordi han var et godt 
Hoved med medfødt, brillant Vid og For- 
stand . . . hidsig Naa, saa var det, jeg bag efter 
tillod mig at spytte ad det unge Fruentimmer, 
Arbejdersken, som havde kunnet kysse den 
gamle Gris. 

HARRIET 

Gjorde De, Rickardt? 

RICKARDT 
kort 

Ja, hun fortjente ikke bedre ... De 
ved jo ikke, hvad det er for en Race, saa- 
danne Fabrikspiger, oven i Købet indbildske, 
fordringsfulde 1 En ter Latter. Hun prækede saa- 
mæn for mig om Samfundets Forbedring. 

HARRIET 

Og det synes De ikke var Synd, Hr. 
Rickardt? 

RICKARDT 
rejser sig 

Hun fortjente ikke bedre, siger jeg. Synd ! 
Og hvem kan tale om Synd ? Der er jo ikke 
andet end Dumhed i Verden. — Tænke, op- 
finde, vove Penge, udvide, beskæftige fler og 
fler. Det var min stadige Tanke. Men se, 
om de Dosmere kunde begribe det? De for- 
staar ikke, at Arbejdet kun paa den Maade 
vinder Fremgang og skaber Brød til dem og 
til deres Børn, fler og fler. De vil tage Ud- 

byttet fra mig; de vil dele, de vil forbyde 
mig at opfinde og vove Penge for deres Skyld. 
Ja værre; de nægter mig den villige Lydig- 
hed, som er den eneste Opmuntring og Hyl- 
dest, jeg begærer for mit Arbejde ; de betragter 
Villigheden som noget extra, der skal betales 
med rede Mønt. 

HARRIET 
med et halvt Smii 

Hør. Kunde De ikke have fortalt mig 
det, uden jeg behøvede at sende Helene i 
Forvejen? 

RICKARDT 

Undskyld mig. Jeg er ikke mig selv 
i Dag. 

HARRIET 

De trænger til Opmuntring, Hyldest siger 
De, Hr. Rickardt. Men maa jeg spørge om 
noget? Over Halvdelen af Deres Folk er jo 
Arbejdersker ... og Kvinder plejer ikke at 
være sparsomme med deres Anerkendelse . . . 

RICKARDT 

Ja saa! 

HARRIET 

Jeg havde ikke troet, De var saadan en 
stræng Herre ved Deres Arbejdersker. Men 
i Morges saa jeg med egne Øjne, hvor barsk 
De var. Ja, jeg begynder næsten at fæste 
Lid til, hvad onde Tunger siger. Jeg har 
hørt, at De skulde være meget lunefuld over- 
for saadanne lydige, unge Kvinder — at 
De foragtede de tossede Pigebørn,, som har 

vist Dem Hyldest. Og det, De fortalte om 
Deres Optræden mod hende, Fabrikspigen, 
passer med det andet. Jeg finder det rigtig 
stygt, Hr. Rickardt. Er De saadan imod én 
af os, er De vel saadan imod alle? 

RICKARDT 
med hendes Hænder 

Men, kære* Frøken! Jeg tror. De er 
bitter, Harriet. De har hørt noget. De 
fritter mig ud. Hvorfor skal jeg skjule nogen 
Ting? Heller ikke for Dem. Ja, jeg har 
holdt af mit Arbejde, af min Fabrik og af en 
Arbejderske, naar hun var flink. Men jeg 
har lært det fra helt ung, at man ikke skal 
holde af Mennesker, at man skal trampe paa 
det, man holder af, hvis man vil udrette noget. 
Tænk Dem en Maskine med alle dens sind- 
rige Hjul, den bedrager ikke, den er Kærlig- 
heden værd. Men de Kvindeskabninger, vi 
her nævner, er Dynd, Dynd. Hver Gang 
man mærker sin Følsomhed røres, ved man, 
at man ufravigelig skal bedrages. Saadan er 
Livets smudsige Vane. Men derfor er det 
blevet min Vane at fortryde først, at rejse 
mit Hoved højest og udspy min Foragt. Dem, 
Frøken Harriet . . . 

HARRIET 
rejser sig, flygter 

Mig foragter De vel ogsaa. 

RICKARDT 

Dem vil jeg bede om at staa mig bi 
imod min Svaghed, at blive min Hjælp, min 

9 

eneste Frelse ud af alt det Smuds, der om- 
giver os. Vil De have mig? Vil De blive 
min Kone? Synes De slet ikke, jeg er noget 
værd? Med Dem er det helt anderledes end 
med de Kvinder, vi talte om. De skal blive 
ved at være fin og munter, som De er i Dag. 
De skal ikke røre ved noget af alt det, som 
sværtede os andre. Min lille Guldfé, vil De? 
Vil De ikke nok? 

HARRIET 
river sin Haand fra ham 

Jeg tør ikke. Nej. Tør ikke. Hvem 
ved, maaske jeg ogsaa kunde sværte! Jeg er 
heller kun et tosset Pigebarn. Og saa vil De 
foragte mig. 

RICKARDT 

Aldrig, Harriet. De skulde gaa som en 
Sol og skinne over alt det sorte Kul i Fa- 
briken. Men nu, da jeg har sagt Dem Sand- 
heden, løber De Deres Vej. Farvel da. 

HARRIET 
staaende midt nede i Baggrunden 

Hr. Rickardt, men jeg elsker Dem jo. 
Jeg elsker Dem, Hr. Rickardt. Nej, bliv 
staaende, hvor De staar. Jeg elsker Dem, Hr. 
Rickardt. 

RICKARDT 

efter hende, faar fat i hendes Fingerspidser 

Sæt Dem i dette Hjørne af Bænken ! Jeg 
sidder i det andet. 

HARRIET 
peger 

Skal jeg sætte mig dér? Sætter sig, smiler. 

Ja, men jeg vil ikke være forlovet med Dem, 
hvis De ikke antager alle de Fabrikspiger, De 
afskedigede i Middags. 

RICKARDT 

Men hvorfor dog? Det ene kommer ikke 
det andet ved, synes jeg. 

HARRIET 

Jo, for nu er jeg ikke mere bange. Jeg 
troede. De havde afskediget alle de tossede 
Pigebørn for min Skyld. 

RICKARDT 

For Deres Skyld? 

HARRIET 

Ja, fordi De elskede mig. Og ikke sandt, 
naar De saadan spidser Munden spyede ad den 
Fabrikspige, saa var det, fordi De holdt af 
mig? 

RICKARDT 

Ja, det var vel sagtens . . . 

HARRIET 

Paa den Maade forstaar jeg det saa godt — 
Hun rejser sig. Saa kan De tage alle de stakkels 
Pigebørn paa Fabriken igen. 

RICKARDT 
bevæget 

Hvor De er et Barn, Harriet! 

HARRIET 

Er jeg et Barn? Jeg kan være baade 
skinsyg og misundelig. 



1 

RICKARDT 

Det faar De let Bugt med. De behersker 

jo Situationen. De to Betjente smiler. Rickardt betragter 

dem. De har nok faaet en Løbetur i Dag. 

ANDEN BETJENT 
tørrer sin Pande 

Ja, det kostede Sved. 

RICKARPT 

Først at løbe en halv Mil ud og saa bag- 
efter løbe en halv Mil hjem igen. Naar man 
ser sig til, vilde De haft nemmere af slet ikke 
at løbe. 

FØRSTE BETJENT 

Herren kan jo nok forstaa, at Politiet 
maa være mere svagt paa et Sted , hvor det 
ingen Garnison har til Støtte — imod som 
paa et andet Sted . . . 

RICKARDT 

Vort Politi svagt? Mand, De er altfor 
beskeden. Saa snart Politiet ikke løber for 
Befolkningen, løber jo Befolkningen for Poli- 
tiet ... Nu skal jeg hente et Papir, som jeg 
vil bede Dem give Politiassistenten, naar han 
kommer. 

Rickardt gaar ind paa Kontoret. 
ANDEN BETJENT 

Han er noget spysk, den Kammerherre! 

Første Betjent med Hænderne paa Ryggen, spytter og trækker 

paa Skuldren. 

RICKARDT 

kommer ud med et Papir 

Politiassistenten kommer altsaa selv med en 

Patrulje. Det kunde jo være, at der blev 
noget at gøre her i Aften. Efter de Hen- 
stillinger, han gjorde til mig, og efter Samraad 
med de andre Fabrikanter har jeg indvilliget 
i at tage alle mine Arbejdere til Naade. Det 
maa han gæme bekendtgøre, hvis her skulde 
blive Opløb. Dem alle — paa nær to. 
To Arbejdersker. Søstrene Boesen. De kan 
sige til Politiassistenten, hvis jeg ikke skulde 
være her, at han gærne kunde lade deres 
Forhold ved Skærmydslerne i Dag undersøge 
— for at jage dem lidt Skræk i Blodet. 

Rickardt afleverer Papiret. Pludselig høres Latter og Hujen udea 

for. Hvad er det? Nu er Gaden igen sort af 
Mennesker. 

FØRSTE BETJENT 

Det er bare Folk, som morer sig. Folk, 
som var krøben i Ly paa Værtshusene. Det 
betyder ikke noget, Hr. Fabrikant. 

Ny Hujen og Latter. 

RICKARDT 

hurtig, til den ene Betjent 

Vil De stille Dem godt i Skjul dernede 
bag Hjørnet af Fabriken og bruge Deres Øjne. 
Til den anden. Og vil D e følge med mig om i 
Haven bag Kontorbygningen. Men vis Dem 
ikke i Utide. Det skulde more mig, om De 
kunde snappe et Par af mine Spektakelmagere. 

De gaar ud ad forskellige Veje. 

FJERDE SCENE 

Larm af Stemmer, som kommer nær. Det er næsten mørkt. 

TØMRER BØG 

Hvis bare mine Fødder ikke var saa ømme 1 



EN ANDEN 

Værker dine Fødder? 

TØMRER BØG 

Ja, er du gal? som jeg maatte rende! 
Alle ler. Saadan har jeg aldrig rendt. Jeg 
maatte have tyve Minutter til at sagtne paa. 
Men jeg rendte ogsaa for Livet. AUe ler. 

EN TREDJE 

Er dine Fødder ømme, saa smør dem 
med Tælle. Jeg har været Soldat. 

EN FJERDE 

Med Pudsepomade. Jeg har ogsaa været 
Soldat. 

EN FEMTE 

Med grøn Sæbe. 

EN SJETTE 

Skær dem afl 

Alle ler. 
TØMRER BØG 

Ja, men det var alligevel nydeligt at se 
paa. De var ikke mere end fire Betjente, 
som red midt ind paa Torvet og snappede 
Kammeraten væk lige for Øjnene af os. I 
kan begribe, at vi hylede. Men den første af 
dem trak bare blank og legede lidt med Sablen 
i Luften. Og ikke én af os rørte sig. Det 
var nu et flot Syn. 

EN ANDEN 

Ja, et nydeligt Syn at se Jer staa der og 
gabe . . . 

TØMRER BØG 
midt paa Scenen 

Hej I Her er to hundrede Kammerater 
i Dag blevne brødløse. 

Han stryger en Tændstik og kaster den hen i Retning af Fabriks- 
døren. 

EN ANDEN 

Pas paa, du ikke selv brænder Fingrene. 
Det derinde er altsammen Laase og Jærn. 

EN TREDJE 

ser sig om 

Tag dig i Vare; der er en Betjent. 

TØMRER BØG 

Hvis der er en Betjent, saa slaar jeg 
ham ihjæl. 

BETJENTEN 
dukker frem fra Hjørnet ved Fabriken 

Vær saa god at passere! 

TØMRER BØG 
tager ironisk Hatten af 

Undskyld, Betjent, jeg vilde bare tænde 
en Cigar. 

EN ARBEJDERSKE 
til en anden 

Kom med, for Pokker! Det bliver rig- 
tig Bal. 

EN ANDEN 

Jeg har s 'gu snart travet Benene af mig. 
Men lidt Lystighed kan man nok trænge til, 
nu da man er arbejdsløs. 

TØMRER BØG 
hans Stemme taber sig uden for Scenen 

Jamen Kammerater. Det var alligevel 
et nydeligt Syn . - . 



FEMTE SCENE 

JOURNALIST VIND 
Kommer ind sammen med Jenny 

Naar jeg taler med Dem, Frøken Boesen, 
føler jeg det, som var jeg en dybsindig Bog, 
De bladede i. Jeg havde aldrig vidst af, at 
der var en saadan Mængde Blade. De slaar 
op, blader om, tilegner Dem Side efter Side — 
let og hurtigt. Og dog er det, som om vi aldrig 
skulde komme til Ende. Jeg svimler; jeg 
staar paa Verdens frieste og stolteste Tinde. 
Mine Øjne omtaages. Hjælp mig, Frøken 
Boesen. Støt mig. Ellers siger jeg noget 
ufornuftigt ... 

JENNY 
mørkt 

Nej, sig det ikke. Tal til mig, som De 
har talt hele Eftermiddagen. De skal se, at 
jeg er det værd — at jeg er taknemlig for det. 

VIND 

Her har jeg fulgt Dem, fra vi i Middags 
gik ud og troede paa Sejren og til nu, da 
vore Kammerater er fordrevne fra Gade til 
Gade af Overmagten. Uafbrudt har vi talt 
sammen. Jeg har set Deres Mod, set Dem 
vandre paa de farligste Veje med den roligste 
Foragt, som vidste De slet ikke, hvad Livet 
vil sige . . . 

JENNY 

De gik jo ved Siden af jn\g. Jeg tog 
kun Dem til Exempel. 

VIND 

Og nu gaar Solen ned efter en vidunder- 
lig Foraarsdag og efter et forsmædeligt Neder- 
lag, hvor Fremtidshaab er lagt øde maaske 
for mange Aar — men hvor jeg er bleven for- 
staaet saa svimlende som aldrig af nogen. 
Det forekommer mig meningsløst, at saa megen 
Lykke skulde kunne aabne sig for mig og 
samtidig være tabt. Der er et Haab, jeg ikke 
kan slippe. Jeg svimler. Hjælp mig til rette; 
ellers siger jeg det ufornuftige! 

JENNY 

Journalist Vind, De vil ikke gøre mig 
bedrøvet, vel? Nu, da De har gjort mig saa 
glad, og jeg næsten har været stolt, som den 
Gang min Fader levede. De vil ikke sige 
mere til mig i Dag! Ellers maa jeg tage 
Livet af mig af Skamfuldhed. Men hvis jeg 
i Morgen eller en af de nærmeste Dage maa 
tale med Dem igen og høre paa Dem — da 
vil jeg gærne. Og hvis De vil give mig Lov 
til at læse i Deres Bøger ... 

VIND 

bevæget 

Vil De? 

JENNY 

Ja, hvis jeg maa. 

VIND 

Vil De komme og samtale med mig — 

saa alvorligt som i Dag? Vil De laane Bøger 
af mig, hvor De kan søge Forøgelse af det, 
De selv ved og tænker? Jeg svimler. Men, 
Frøken Boesen, De kan ikke vende tilbage 
til Fabriken. Det var smukt, den Gang De 
af Ungdomsiver og næsten paa Trods gik hen 
og blev Fabriksarbejderske. ' Men en grænseløs 
Ubesindighed, fordi et Menneske ikke uden 
bitter Nødvendighed maa tvinges ned i en 
Samfundsklasse, hvor det ikke helt har hjemme. 
De, der er saa ubekymret om Deres eget Liv 
og Velfærd, De maa ikke gaa til Grunde, De 
maa spare Dem , indtil De en Gang kan ud- 
rette noget meget større . . . Nej, jeg vil ikke 
tie stille. Synes De, at De kunde leve med 
mig, gifte Dem med mig. Frøken Boesen, efter 
almindelig Skik og Brug? 

FRANCISKA 

kommer over Scenen , lystig med Armene om Skuldrene paa to 

unge Arbejdere 

Arbejdsløs! Jeg, Franciska Boesen, ar- 
bejdsløs! Hm! Hvad kærer jeg mig om det? 
Jeg er ikke lysten efter at smøre Hr. Rickardts 
Laase med min Sved. 

JENNY 
griber Vinds Haand 

Se, se. Det er min Søster. 

FRANCISKA 

som før 

Hvor gaar I hen med mig? Har I noget 
at drikke? Til Bal . . .? Ja, jeg har Lyst 
til at danse. 

Ud. 

JENNY 
bristende 



Journalist Vind, hvorfor taler De saadan 
til mig? De maatte hellere have spyttet ad 
mig, ligesom Principalen. Se, det var min 
Søster. Og her staar jeg. Det er mig, De 
vil holde Bryllup med! Hvor kan De sige 
det? Vil De nogensinde kunne glemme det, 
som jeg ikke selv glemmer? Og husk. De 
har Familje, Vind! Moder og Søstre! Aa, 
havde jeg dog truffet Dem for længe siden 
— for to, for tre Aar siden! 

VIND 

Da havde jeg maaske ikke skønnet paa 
Dem som nu. Nu, da jeg føler, hvor svært 
det er at glemme, ser jeg med Vished, hvor 
uundværlig De er mig. 

JENNY 

De skal have, Tak Journalist Vind. Jeg 
takker Dem. Maa jeg tale med Dem i Mor- 
gen? Men nu skal jeg opsøge min Søster. 
Ikke sandt. De siger jo ikke som Galt, at 
man skal tænke mest paa sig selv? 

VIND 

Farvel, Frøken Boesen. Farvel! Jeg er 
saa lykkelig. Da jeg gik ud i Morges, og 
Solen og den blaa Luft straalte over Torvene, 
var det mig, som om jeg alle Vegne hørte 
Musik fra et usynligt Hornorkester — en 
Kroningsmusik for de frigjorte Masser. Jeg 
saa ingen Musici og anede dog Glansen som 
af utallige Instrumenter; jeg syntes med et. 

at jeg svævede, og over alt hørte jeg denne 
hemmelige Hymne, der var som en Brude- 
vielse med brusende Korsange, som et festligt 
Indtog med Glædesfanfarer. Tak for i Dag, 
Frøken Boesen. Og paa Gensyn . . . snart 
— snart 1 

Han kan ikke slippe hendes Hænder 

JENNY 

med hans Hænder, ser straalende paa ham, men vender ofte 

Hovedet bort 

Aa havde jeg truffet Dem for længe 
siden. Hvad er jeg nu ved Siden af Deres 
Moder og Søstre? Men jeg er saa glad 

alligevel. Klapper muntert hans Hænder. Men De skal 

ikke lide for min Skyld. Og hvis jeg ikke 
kommer i Morgen . . . jeg kunde jo være 
forhindret . . . skal De blot stole paa mig. 
Ihvad der sker, kan De trøstig tænke godt 
om mig. Men jeg vil ikke have, De skal se 
mig igen, før jeg har renset mig . . . 

VIND 

Hvad mener De? Det behøves jo ikke. 

JENNY 

spøgende, med en lille Bevægelse, som om hun skrev paa sin 

Haand 

Jeg skal skaffe Attest for, at jeg ikke er 
saa lav, som jeg synes. 

VIND 

Jeg troede. De gik for at træffe Deres 
Søster? 

JENNY 

Det gør jeg ogsaa. Godnat, Vind. 

VIND 

Paa Gensyn. 

JENNY 
rank 

Farvel. Farvel. Lev vel! 

Vindgaar. Jenny, utaalmodig, lidt farende af Bevægelser — som 
første Akt — skynder sig over mod Vejen til Engene. Hun 

møder Galt. 



SJETTE SCENE 

GALT 

Et det Jenny? 

JENNY 

Ja. 

GALT 

Saa var det vel Journalist Vind, som gik? 

JENNY 

Deres Stemme er ikke, som den plejer. 
Er De nedslaaet . . . over Arbejderne i Dag? 

GALT 

Det er kun, som jeg havde forudset, 
endskønt jeg ikke havde tænkt det saa lumpent 
. . . Hvad vil De og Franciska nu foretage 
Dem? 

JENNY 

Har De mødt Franciska? 

GALT 

Ja . . . Jeg har tænkt paa, at De maa 
se at komme tilbage paa Fabriken. Den unge 
Fabrikant tager Dem nok. Han vil betragte 
det som en Sejr. 

JENNY 

Vil De virkelig forlange, at jeg skal gaa 
tilbage til ham? 

GALT 

De har jo Fabrikanten i Deres Garn, 
naar De selv vil. Det saa jeg i Middags. 

JENNY 
smiler vantro 

Rickardt i mine Garn — ? 

GALT 

Lad os tale rent ud, Jenny. Altsaa: 
tror De, at De er skabt til smaa, vanemæssige 
Forhold? En hæderlig stræbende Journalists 
lille, viede Halvpart? 

JENNY 

Det ved jeg ikke. Det er jeg maaske. 

GALT 

Jeg kan tænke, at det er saadan noget 
han vil. Men er De skabt til at styre et Hus 
og faa en Husholdningsbog til at stemme, og 
at løbe paa Torvet hver Morgen for at gøre 
billige Smaaindkøb? 

JENNY 

Ja, det tror jeg. Bogholder Galt. For én, 
som jeg holdt af. 

GALT 

Saa gid De da maa holde af haml 

JENNY 
bortvendt 

Hvor saa De Franciska? 

GALT 

Og det er for Livet, ved De nok. For 
De kan vist ikke gaa tilbage og blive Ar- 
bejderske, naar De først har opgivet det. De, 
som har betjent Maskinernes Svinghjul og 
Drivremme, er De skabt for smaa borgerlige 
Forhold, for en Selvstændighed, indskrænket 
til to tre Værelser oppe under Taget? 

JENNY 

Ja — ja! 

GALT 

Ja ja. De maaske. Men hvad tror De, 
der bliver af Franciska, naar De gaar fra 
Fabriken ? 

JENNY 

Af Franciska — ja . . . 

tier 
GALT 

Ja lad os ikke være Børn! Men De 
selv — det er det vigtigste — kan De finde 
Dem i noget, som er tomt og stillestaaende? 
De, som har prøvet at leve i Virksomhed, De, 
som med Deres Hænders Gæming har tjent 
stærkere Magter, været med til at frembringe 
noget, at skabe Værdier og glædet Dem over 
Deres Stilling, skønt De kun var en tarvelig 
tjenestegørende? De kan jo ikke en Gang 
finde Dem i at være selvstændig. De, der 
var en Arbejderske og satte Ære i at gøre 
Nytte, at være rede som en flink Soldat: 
»Se, jeg er Fremskridtets Tjenerinde!« 

lO 

JENNY 



De maa ikke sige, at det er tomt og 
stillestaaende. Jeg skal lære noget. 

GALT 

Naa De skal vel læse en hel Del Bøger. 
Det var ellers det gode ved Dem, at De 
havde læst saa faa og læst dem saa ærligt. 
Ja ja. Saa vil jeg ønske Dem til Lykke da. 
Til Lykke, Jenny Boesen. Hvad jeg siger, er 
jo kun sagt af Bekymring for Dem og 
Franciska, forstaar De nok . . . Men det kan 
jo være, at lidt Skinsyge, fordi den Journalist 
sagtens tager Dem helt fra os, har gjort, at 
jeg ser mørkere paa Fremtiden. Han gaar langsomt 
ud, men vender sig. Hvis De søger Franciska, er 
hun vist ikke langt borte. 

Han peger mod Engen og gaar ud til venstre. 



SYVENDE SCENE 

JENNY 
til højre, kalder ud 

Franciska ! Franciska ! 

RICKARDT 
frm den anden Side, standser forbavset og kalder dæmpet 

Jenny 1 Jenny Boesen! 

JENNY 

Hvem er det? . . . Hr. Rickardt? 

RICKARDT 
hastigt 

Det var svært at kende Dem i Tusmørket. 

Men Deres Stemmel De kaldte paa Deres 
Søster. Hvor er Franciska? 

JENNY 

Ja jeg ved ikke. Hun gik nylig her 
forbi. 

RICKARDT 

Jenny 1 . . . Jenny Boesen! 

JENNY 

Hr. Rickardt! truende Hr. Rickardt. 

Han omfavner hende. 
RICKARDT 

Aa, at De kom i dette Øjeblik. De er 
en Arbejderske, Gudskelov. Deres Hænder 
... er Arbejdshænder. Jeg har savnet Dem, 
uden at jeg vidste det. Jeg er selv en 
Arbejder. Jenny, nej, hahahal ved De, at 
jeg har forlovet mig? Nej, hvorfra skulde De 
vide det? For et Kvarter siden — siger jeg 
Dem. Med en ung, yndig Pige, hvis Sko- 
saaler jeg ikke er værdig at kysse. En fin, 
klog, yndig, lille Frøken, som tror, at hele 
Problemet er løst i samme Aandedræt, som 
man taler om Kærlighed . . . Ha ha hal 
Nej, der maa være noget i mig af en Djævel, 
en rigtig uheldig Djævel, tror De ikke, Jenny? 
For da jeg skimtede Dem her i Tusmørket, 
uventet, slog det mig, hvor naragtig jeg havde 
været. — En Gaas, siger jeg Dem, hun er 
en Gaas. En lille, fin Guldgaas, som aldrig 
har kigget ind i en Maskine, ikke ved andet 
om Stenkul, end at det er noget, man 
bliver sort paa Fingrene af — ikke ved, at 

10* 

dette sorte Kul indeholder Flammen, som 
giver Ild og Liv og Glæde til Sanser og Aand. 
Ak, Jenny Boesen, og nu er vi forlovede. 
»Ja men, Hr. Rickardt, jeg elsker Dem jo,« 
siger hun for at trøste mig. Og jeg gamle 
Misdæder, Jenny, jeg kan ikke nænne, jeg 
vil ikke svigte hende. 

JENNY 
viger fra ham 

Jeg har ogsaa lovet mig bort. 

RICKARDT 

Til hvem? 

JENNY 

Til en Mand, som ved mere og er meget 
bedre end jeg. En Mand, som holder uendelig 
af mig. Slip mig, Rickardt. Slip mig, siger ]eg, 

RICKARDT 

hastig 

Men jeg bedrager hende. Vi vil bedrage 
dem begge to. Gift dig, Jenny, men bliv 
paa mine Værksteder. Du skal blive teknisk 
uddannet. Du skal have en anstændig Løn. 
Jeg kan ikke undvære dig. Jeg vilde blive 
ond mod min lille Guldgaas, jeg vilde ikke 
kunne taale Synet af hendes Dukkehænder 
med Hansker paa, hvis jeg ikke havde dine 
Arbejdshænder nær ved mig til Beroligelse 
for mine Øjne, dine Hverdagshænder, der 
tager saa tungt og tilforladeligt om alle Ting. 
Bliv hos mig, Boesen. 

JENNY 

Kan Franciska ogsaa bHve? 

RICKARDT 

Ja . . . hvis De ønsker det, Boesen. 

JENNY 

De ved ikke^ hvor meget ondt, De har 
gjort mig. Jeg synes, at det ene Menneske 
ikke har Lov til at foragte det andet. Er 
De selv bleven hvidere, fordi De har faaet 
mig gjort smudsig? 

RICKARDT 

Jeg paaskønner jo netop Deres ærlige 
Farve, at De er sort og ikke hvid, Boesen. 
De hører, at jeg ikke vil af med Dem. Hvad 
jeg har forbrudt, skal jeg genoprette. Er der 
noget, De forlanger af mig? 

JENNY 
forbavset 

Men jeg forlanger ikke noget . . . 

RICKARDT 
Dær til hende — hastig, betaget 

Forlang ikke noget for Deres Kammerater, 
som De gjorde i Aftes. Men til Dem selv, 
Jenny. Jeg kender jo Deres Kaar. Og De 
skal se, hvor uegennyttigt jeg holder af Dem. 

JENNY 
forvirret, bort fra ham 

Rickardt, et Menneske som De fortjente 
i Grunden ikke at leve. Pavse. Hvor mange 
var det, der omkom paa Fælleden i Morges? 

RICKARDT 

brat 

Saa tag mit Liv, tag det, hvis De synes. 

Men vælt ikke den Skyld paa mig. Ved De, 
om jeg havde gjort Indhug, hvis jeg selv var 
Politichef? Slaa mig da ned! Eller bliv hos 
mig, Jenny! 

JENNY 

Og hvordan kan De sikre mig, at De 
behandler mig godt, De, som altid har be- 
handlet Folk daarligt? 

RICKARDT 
stormende 

Taabe, Taabe, jeg kysser dig imod din 
Vilje. Jeg elsker dig. Han har Ret — Nar- 
ren, Fabelmageren — du er jo det store 
Drivhjul omskabt til Kvinde. Du skal være 
min Samvittighed, skal forsone mig med de 
andre, dine Lige. Jeg kan ikke undvære dig. 

JENNY 
kæmper sig løs, ophidset, med en nervøs Latter 

Rickardt, nej dette er for latterligt. Her 
gaar jeg hele Dagen og vil tvinge Dem, jeg 
ved ikke til hvad — til at retfærdiggøre mig 
for mig selv. Men her har jeg jo Attesten: 
jeg skal være Trøst for Deres syge Samvittig- 
hed! De kan ikke undvære mig! 

RICKARDT 

Le ikke! 

JENNY 

Jeg ler ad Dem, som De lo ad mig i 
Aftes. 

RICKARDT 

Dfer er ingen Ting i Verden, som er 
latterligt, Jenny. Alt er sørgelig, sørgelig 
Nødvendighed. Synes De ikke selv? 

JENNY 

Det skulde De have tænkt før. Bort fra ham. 
Sørgelig Nødvendighed! Ler. Saa er der jo 
ingen Forskel paa os. Paa os to ! standser og 

ser ham ind i Øjnene. Nej, Rickaidt, høF, hvad jeg 

siger: aldrig mer! 

RICKARDT 

Jenny, De skal. Det er nødvendigt. 

JENNY 
i hans Arm 

Ja det er nødvendigt. River sig løs. Ja, det 

er nødvendigt. Men hun holder Armen op for sin Mund 

aldrig mer! 

RICKARDT 

forfølger hende 

Taabe ! Taabe ! 

JENNY 
ler stærkt — viger 

Nej, giv mig lidt Tid. i hans Arm. Men jeg 
har Dem altsaa i mine Garn? I mine Garn 
— blindt — som De havde mig? Og De 
holder af mig? Og jeg skal blive her paa 
Fabriken som Deres Samvittighed, Deres 
Kone Nummer to? Pavse. Rickardtj De fortjente 
ikke at leve. 

RICKARDT 
rutaalmodig 

Jeg forlanger det. Jeg vil. 

JENNY 
bort fra ham — nervøs leende 

Men hvis jeg ikke vil* Vi Fabrikspiger 
kan være saa raa. Hvis jeg narrede Dem! 



RICKARDT 

Saa ti dog med den afsindige Latter! 

JENNY 
standser 

Kan Franciska ogsaa blive? 

RICKARDT 

Det har jeg jo sagt. 

JENNY 
uden Modstand 

Ja saa maa De vel have Deres Vilje. 
En fattig Pige vil jo gæme holde Bryllup 
med Rigdommen. 

RICKARDT 
fortrædelig 

Nej ikke disse Talemaader af Bogholder 
Galt. Boesen, ham skal De sky. Og De 
vil se, at hvor en arbejdende Mand og en 
Arbejderske omgaas fortroligt, har man for- 
nuftigere Ting at tænke paa end saadanne løse 
Ord. Klapper hende. Saa er vi Venner. Vil De 
vente mig her om et Kvarter? 

JENNY 

Ja — saa lang Frist kan jeg nok give 
Dem til at fortryde Deres Beslutning. 

RICKARDT 

Hvor De er mistænksom 1 Tror De, jeg 
kunde glemme den? 

JENNY 

Jeg skal nok minde Dem. 

Rickardt ud i Baggrunden 

OTTENDE SCENE 

Jenny flakker uroligt om og møder den store Tømrer med et 
beruset Selskab af Svende og Arbejdersker 

TØMRER BØG 

Ej, der har vi jo Jenny! 

JENNY 
hidsig 

Naa, det var godt, jeg traf Dem, Tømrer 
Bøg. Hvor har De gjort af min Søster? 

TØMRER BØG 

Deres Søster, lille Jenny. Hvad kommer 
Deres Søster mig ved? 

JENNY 

De har taget Dem saa meget af hende. 
De maa vel vide noget om hende. 

TØMRER BØG 

Nej, vil man se en Gang, det var jo 
rart. Jeg ved ikke mere om Deres Søster end 
som saa. 

JENNY 

Hvor har De gjort af Franciska? siger 
jeg. Kan De ikke staa stille og give en For- 
klaring? Var De ikke mellem det fejge Pak, 
som hele Dagen har løbet for Politiet . . . 
og nu faar De igen saa travlt med at komme 
væk. 

TØMRER BØG 

et Skridt frem 

Hør en Gang, Jomfru Boesen. 

JENNY 

Skulde I ikke blive staaende og hjælpe 
os? Skulde I ikke slaa til dem, der havde 
haanet os? Hvad er I saa til, I, min Faders 
Venner? Men tør I ikke, kan vi ogsaa hjælpe 
os selv . . . jeg er ikke saa taalmodig som I. 

TØMRER BØG 
med et Skuldertræk 

Sidst jeg saa noget til Franciska, drak 
hun 01 med Frederik Sonne og skraalte i 
vilden Sky. 

Gaar 



NIENDE SCENE 

FRANCISKA 
kommer hastig og falder næsten i Armene paa Jenny 

Halløj! Hvad Pokker gør du her? 

JENNY 

Og du? 

FRANCISKA 

Jeg tager Livet fra det glædelige Hjørne. 

JENNY 

mørkt 

Jeg har noget at tale med dig om. Du 
er ikke arbejdsløs. Vi kan igen begynde 
paa Fabriken i Morgen. 

FRANCISKA 

Hvoraf ved du det? 

JENNY 
kort 



Jeg har faaet det at vide. 

FRANCISKA 

Af ham — Rickardt? 

JENNY 

Lige meget hvem. Men husk altsaa: du 
er endnu Arbejderske. 

FRANCISKA 

pludselig 

Men jeg vil ikke paa Fabriken igen. 
Ellers mange Tak, min Tøs. Kan det more 
dig, værsgod! Mig har det aldrig moret. 
Og hør: om Hr. Rickardt ellers vil tage mig 
tilbage, ved jeg ikke. Jeg har spyttet ham i 
Ansigtet; det kan jeg ikke tage tilbage. 

JENNY 
nølende 

Franciska . . . 

FRANCISKA 

hidsig 

Jeg gør det ikke, gør det ikke mer. Saa, 
min Pige, nu har jeg ikke Tid til at staa her. 
Der er nogen, som venter paa mig. 

JENNY 

Ja ja da. Det er vel det, som kom ud 
af alle de smaa Breve paa rosenrødt Papir, 
du skrev, den Gang du gik til Præsten. 

FRANCISKA 

Ja den Gang fik jeg jo ikke noget ud af 
det. Godnat! 

JENNY 
mildt kaldende 

Franciska . . . Boesen I 

FRANCISKA 
vender sig hidsig 

Du tror vel, at jeg har glemt mit eget 
Efternavn, Jenny? Jo, jeg hedder Boesen . . . 
Boesen! Og jeg vil ikke gaa ved en Fabrik 
og gøres Nar ad for mit ærlige Arbejdes 
Skyld — naar der er fuldt op af unge Prin- 
cipaler, som bare be'r mig — jublende — om at 
spytte paa dem. 

JENNY 
bevæget 

Franciska! Pavse. Du er saa overilet. 

FRANCISKA 

Ja, jeg er overilet. Der er nu min Lyst. 
Og naar jeg ikke kan leve længer, kan jeg 
jo lade være med at leve. Jngen skal bekymre 
sig om mig. Godnat^ Jenny! 

JENNY 
standser hende 

Inden du gaar, giv mig din Revolver! 

FRANCISKA 
studser 

Hvad vil du med den? 

JENNY 

Jeg — ingen Ting. Men du kunde 
komme galt af Sted med den. Du er saa 
overmodig, og Politiet passer paa i Aften. 

FRANCISKA 

Dér. Du gør mig for Resten en Tjeneste. 
Jeg er ked af at slæbe det Stads. 

JENNY 

Hvor skal I hen, du og Tømreren? 

FRANCISKA 

Ved ikke. t 

JENNY 

Naa ikke? 

FRANCISKA 

Nej. For jeg skal med en Smed og 
ikke med en Tømrer. Hvor skal du hen? 

JENNY 

Ved ikke. 

Pranciska gaar 



TIENDE SCENE 

FREDERIK SONNE 
fra Baggrunden, med tykt Mæle : 

Jenny ! Jenny ! Er du bleven saa vanartet? 

JENNY 

Hvad? Hvem er det? Aa dig, Frederik. 
Du har vist drukket. 

FREDERIK SONNE 

Jeg siger, er du din Faders Pige, Jenny 
Boesen, som er bleven saa vanartet, at du 
gaar her foran Principalens Dør og venter? 

JENNY 

Hvad ved du om min Venten? 

FREDERIK SONNE 

Jo, du venter den unge Rickardt. Jeg 
ved det godt. Mig bilder du ikke noget ind. 

Er du din Faders Datter, Jenny Boesen, 
som adlød ham, fordi han var den klogeste; 
hans Øjesten, som han altid stolede paa, fordi 
du var saa køn og lydig allerede fra lillebitte 
af 'og holdt Huset pænt i Orden og var som 
en Moder for lille Franciska? Er du Jenny 
Boesen, den gamle Mesters Datter, som sad 
paa Skødet hos ham og lærte at læse og gik 
med lange Flætninger og vilde forsvare Ar- 
bejdernes Sag, som hendes Fader lærte hende ? 
Jenny Boesen — med fine Lædersko og sort 
Lærredskjole — som lavede hans Mad og 
stoppede hans Pibe og læste højt for ham om 
Revolution og Frihedsmænds Bedrifter, og som 
vilde forloves med en Typograf, en Mand, 
der kunde noget? Er det Jenny Boesen, Ty- 
pografens Kæreste, som kom til mig i det 
sorte Trykkeri og smilte over hele Ansigtet 
og vilde ud og plukke Anemoner med Fag- 
foreningen ? Jenny, min Kælehøne, min Skov- 
pige , min lille KulsO. Han dækker sine Øjne. Og 

nu gaar du her og venter paa Principalen. 

JENNY 

Hvorfor drak du, Frederik, naar du vilde 
sige alt det til mig? Du ved ikke selv, hvad 
du siger. 

FREDERIK 

Ja fuld, ja. Jeg er fuld og ulykkelig. 
Vil du forlange, at en Mand, der har oplevet 
alt det, jeg har oplevet, skal være ædru? 

JENNY 
klapper ham 

Saa, saa, du er et Barn. Et lille, ureger- 
ligt Barn. 

FREDERIK 

Ja men, Jenny, elsker du mig? 

JENNY 

Du har jo drukket for meget. 

FREDERIK 

Jenny. 

JENNY 
haardt 

Jeg kan ikke synes om dig i den Til- 
stand. 

FREDERIK 
hæftig 

Jenny, siger jeg dig, Jenny . . . 

JENNY 

Ja, jeg hører. Hvad er det, du vil sige 
mig? 

FREDERIK 

Du driver det for vidt med mig! knækker 
over med mig, som har holdt af dig altid. 
Jeg har funden mig i, at du ikke mere vilde 

være min Forlovede. Hun stryger ham mildt over Kinden. 

Jeg har funden mig deri, siger jeg. Jeg har 
funden mig i, at du omgikkes de andre, funden 
mig i, at du, gamle Boesens Jenny, ikke ligner 
dig selv mere, at du gjorde Ting, saa at din 
gamle Faer aldrig vilde have genkendt dig. 
Men et Menneske kan ikke blive ved at være 
det samme stadigvæk, sagde jeg til mig selv. 
Og vi maa se meget, døje meget og alligevel 
ikke sige imod. Fortvivlet. For vi er ikke ander- 
ledes selv . . . Men her er saa mørkt; jeg 
synes, du græder. Jenny, gaa med mig. Nu ! 

Du skal komme og følge mig. strængcre. Lige 
strax. Saa holder vi vort Bryllup. Du skal 
være en Typografs gode, lille Kone. Ikke 
sandt? 

JENNY 
tager ham om ^iodingerne og kysser ham 

Nu skal du gaa hjem i Seng, lille Frederik. 
Saa taler vi om det i Morgen. Herregud, jeg 
er ikke dine salte Taarer værd — 

FREDERIK 

Nej, ikke i Morgen. Jeg kender dig, jeg 
kender dig. Du vil give mig et Løfte at løbe 
med. Ja ja da, Jenny. 

JENNY 
brister 

Elsker du mig, Frederik? . . . Jeg gaar 
her og venter paa Principalen. Jeg var her 
ogsaa i Aftes. Han har trampet paa mig og 
paa dig og paa os alle sammen. Han har 
forlovet sig i Dag. Men endnu i denne Aften 
har han bedt mig blive hos ham altid, og jeg 
kan ikke sige Nej for min Søsters Skyld. 
Han er ikke tilfreds med én. Han vil have 
mig som Nummer to. Mig kan han ikke 
undvære — paaFabriken. Og jeg bliver nok 
gaaende her paa Værkstederne alle Dage som 
Nummer to . . . Frederik, er det sandt, at 
du holder af mig? Turde du tage denne Re- 
volver, naar han kommer om lidt? 

FREDERIK 

Er du gal, Jenny? Er du rent rasende? 

JENNY 
straaler 



Saa er det vist ikke farligt med din Kær- 
lighed. Saa gaa din Vej, Frederik Sonne, 
Gaa din Vej. Hvad jeg taler med den unge 
Rickardt om, angaar maaske andre, men 
ikke dig. 

Vender ham Ryggen. 
FREDERIK SONNE 

Men Jenny, du vil da ikke forlange . . .? 

JENNY 

Vær ikke bange. Ingenting vil jeg for- 
lange. Jeg har ikke opført mig, saa jeg kan 
vente noget af nogen. Og de, som vil hjælpe 
mig — varmt — vil jeg ikke have Hjælp af. 

FREDERIK 

Jenny, elsker du mig slet ikke? Hidsig, da 
Jenny tier. Jenny , siger jeg. Jeg har ikke sagt 
et Ord imod, at du omgikkes andre, at du 
tog ud med Kammeraterne — eller med gamle 
Galt, for han er en klog Mand, klogere end 
os alle sammen, eller med ham. Journalisten 
— han holdt dog med Arbejderne. Men nu 
holder du altsaa til med den unge Hr. Ri- 
ckardt. Ja, din Kusine havde Ret: du holder 
til med Storborgerne. Du lader dig opvarte 
med Vin paa hans Kontor. Du kurer med 
ham i hans lukkede Vogn. Og det er dig, 
skriger Jenny ! Med et afmaait Buk. Farvel , gamle 
Boesens Jenny. 

Han gaar. 

II 

JENNY 
vender sig efter ham 

Farvel, lille Frederik, tænk . . . standser 
tænk godt! 

ELLEVTE SCENE 

Be^enten kommer frem fra Hjørnet af Fabriken og gaar hen 
til Jenny, som træt er. sunken om paa Bænken. 

BETJENTEN 

Hvad sidder De her efter? 

Jenny skjuler Revolveren, svarer ikke. 
BETJENTEN 

Hvad venter De efter? De kan vel tale. 
Nu har jeg set Dem her en halv Time. De 
gør vist bedre i at gaa hjem i Seng. 

Jenny rører sig ikke. 

BETJENTEN 
da Rickardt i det samme nærmer sig 

Naa, undskyld. Det er en anden Sag. 

Han trækker sig tilbage. Uden for høres langt borte Heste- 
trampen og Hujen af Folkemasser. — Rickardt nænner sig 
Jenny, der bliver siddende ubevægelig. 



TOLVTE SCENE 

RICKARDT 

Vil De ikke kendes ved mig? indsmigrende. 
Hvor hendes Øjne truer 1 Hader De mig, 
Jenny? 

JENNY 
frysende, ryster paa Hovedet 

Jeg hade Dem! 

RICKARDT 

Hendes Øjne ser ud til begge Dele. Elsker 
De mig, Jenny? Men hvad har De dér i 
Haanden? 

JENNY 
rejser sig 

Aa, ingen Ting. Kun min Portemonnæ. 
Slip min Arm lidt, vil jeg putte den i Lommen. 

Hun gøT sig løs og gemmer Revolveren. 

RICKARDT 

smiler 

Aa, lad mig se den? 

JENNY 

En fattig Arbejderskes Portemonnæ — ? 

RICKARDT 

Ja, ellers tror jeg ikke, at De er saa 
fattig, som De siger. 

JENNY 
rækker sin Portemonnæ 

Der er den Herlighed! Hvis det kan 
være til nogen Glæde for Principalen! 

RICKARDT 
giver den strax tilbage 

Fryser De, Jenny? 

JENNY 

Det er endnu saa koldt om Aftnerne. 

RICKARDT 
Nu skal jeg lukke op. Man hører paa ny Heste- 
trampen og Hujen. Der kommer Politiet med en 

II* 

Sværm foran sig. Men vi lader os ikke for- 
styrre, om saa hele Byen kom og bankede 
paa vor Dør. 

Drager hende mod Kontordøren. 

JENNY 
tænderklaprende 

Jeg er saa fejg. 

RICKARDT 

Hvormed er De fejg, Jenny? 

JENNY 
ser stivt paa ham 

Ja, jeg mener: det er fejgt, at jeg aldrig 
kan sige Nej til Dem. 

RICKARDT 

Men hvorfor skulde De sige Nej? Vær 
nu rimelig. De er vel en stor, voxen Pige. 
Vi to vil aldrig være Uvenner. 

JENNY 

viger 

Nej , giv lidt Tid. Maaske fortryder De 
allerede Deres Beslutning. 

RICKARDT 

Fortryder du selv, Jenny? 

Han kysser hende. 
JENNY 

Tag dig i Agt, Rickardt. Og sørg for 
at behandle mig godt. Det blev ikke sunget 
ved min Vugge, at jeg skulde gøre Aften- 
besøg paa Kontoret hos unge Principaler . . . 

Raab og Hujen ganske aær. 



i6s 



RICKARDT 

Vi kan ikke blive staaende her. Skynd 
dig at gaa ind. 

JENNY 
tænderklaprende 

Deres Forlovede .... Deres tilkom- 
mende ... er det Frøken Harriet? 

RICKARDT 

Tænk ikke paa hende ! Det bliver min Sag. 

JENNY 

Vi har været Legekammerater. 

RICKARDT 

Men du ryster jo paa hele Kroppen. 

JENNY 
paa Tærskelen, ser længe paa ham 

Jeg ryster ikke. Pavse. Rickardt, kan De 
huske den unge Wigant? Pavse. Vi stakkels 
Mennesker, hvor vi skal gøre hinanden meget 
ondt! 

Begge ind. 

JENNY 
lidt efter — ud paa Altanen 

Tænd Lys, Hr. Rickardt, tænd Lys I 
Der tændes Lys. Ja saadan ! De vil dog ikke 
nægte mig at se paa Dem . . . ? 

Gaar ind. 



TRETTENDE SCENE 

FØRSTE BETJENT 

vinker 

Her har vi Patruljen. 

ANDEN BETJENT 
kommer frem 

Det lader til, at Folk er livlige i Aften. 

En Sværm af hujende og og pibende Gadeungdom kommer lø- 
bende. Dernæst en Patrulje Betjente med afmaalte Skridt. 
Endelig fyldes Pladsen af Arbej4ere og nysgærrige. Hujen fra 
Stemmer i Kroge og Udkanter. - Stundum rasler en Hasmdfuld 
Grus ned over Politiets Hjælme. 

POLITIASSISTENTEN 

Her er jo bælgmørkt. Sørg for, at den 
Lygte bliver tændt. 

En Betjent tænder Lygten under Latter og Raab fra Forsamlingen. 

POLITIASSISTENTEN 

Er her passeret noget, Svendsen? 

FØRSTE BETJENT 
gør Honnør 

Slet ingen Ting, Hr. Assistent. Fabri- 
kanten bad mig overbringe Assistenten dette. 
Rækker et Papir. Han mente , at to af Arbejder- 
skerne skulde anholdes, hvis Assistenten fandt 
Anledning til det. 

Politiassistenten folder Papiret ud , læser og fremtager derpaa 
et andet Papir. Hyl af Utaalmodighed fra Forsamlingen. 

POLITIASSISTENTEN 

I Kongens og Lovens Navn skal jeg her- 
med . . . ^° Haandfuld Grus drysser ned over ham. Han taber 

Papiret. Pokker til Blæst. Aa, Svendsen, faa de 
Folk til at være rolige derhenne. En Betjent bringer 

ham det tabte Papir. Han fortsætter højt til Forsamlingen i en 
rolig, næsten passiarende Tone ... skal jeg hermed 

paa denne Arbejdsplads — i Lighed med 
hvad der er sket paa andre større Arbejds- 
pladser, hvor Uro og beklagelige Optrin i 
Dag har fundet Sted — opfordre alle frede- 

lige og lovlydige Mænd af den arbejdende 
Stand til at forføje sig hjem til deres Hus. 
De advares indtil videre imod at deltage i 
Sammenkomster og Opløb, der kan medføre 
Forstyrrelse af den ofFenlige Orden, idet man 
gør Dem opmærksom påa, at at enhver, som 
blot deltager, vil kunne tiltales og ifalde Straf- 
ansvar efter Loven. Denne Kundgørelse vil 
blive opslaaet paa alle Arbejdssteder. 

Almindelig Mumlen af Mishag. 
EN STEMME 

Ja, saa kan vi jo gaa hjem og lægge os. 

EN ANDEN 

Ikke saa trist, Fa'rlil. Det styrker alt- 
sammen Frihedsfølelsen. 

Latter. 

POLITIASSISTENTEN 
fornøjet til Forsamlingen 

Ja, det skal vi trøste os med : det stjrrker 
altsammen Frihedsfølelsen. 

Glad og venskabelig Latter fra Forsamlingen. 
POLITIASSISTENTEN 

Samtidig har jeg faaet det Hværv at 
meddele Dem — at efter et Samraad, som 
Ejere og Bestjrrere af Byens Fabriker og Værk- 
steder i Dag har holdt, tilsiger de alle og en- 
hver, som vil opføre sig roligt og anstændigt, 
at kunne genoptage Arbejdet i Morgen paa 
de samme Vilkaar som forud. 

STEMMER 

Hør, hør I Bravo ! 

Hujen i Baggrunden. 



i68 



POLITIASSISTENTEN 

Dette gælder ogsaa Rickardts Laasefabrik. 

STEMMER 

Hurra! 

Hujen i Baggrunden. 
POLITIASSISTENTEN 

Dog undtages ved denne sidstnævnte 
Fabrik to Arbejdersker, Jenny og Franciska 
Boesen, der ved særlig Opsætsighed menes at 
have forskærtset deres Ret til paa ny at ind- 
træde i Arbejdet, 

Hujen fra Mængden. 
POLITIASSISTENTEN 

Aa, Svendsen, faa Folk til at gaa tilbage 
og være stille. 

BETJENTENE 

Tilbage der! Tilbage! Vær rolig! 

EN DRUKKEN MAND 
samtidig — for Spøg 

Hold Kæft! 

FØRSTE BETJENT 

Hvad sagde De? 

DEN DRUKNE 

indsmigrende 

Ikke et Muk, Hr. Betjent, ikke et Muk. 
Jeg hører ikke til i denne Bydel. 

BETJENTENE 

Tilbage! Tilbage! 

EN STEMME 

Det var ikke humant. 

ÆLDRE ARBEJDERE 

Jo, det er humant. 

EN STEMME 

Hurra for Politiassistenten! 

Mange raaber. 

POLITIASSISTENTEN 

nikker med et Smil og fortsætter 

Hvad angaar de to Arbejdersker Boesen^ 
da vil de blive sat under Anholdelse for at 
have gjort Modstand mod Haandhæveme af den 
lovlige Orden eller opfordret dertil. Kigger paa Papiret. 
Her staar ikke noget om, hvor de bor. Aa^ 
Svendsen, spring op paa Kontoret og faa de 
to Arbejderskers Bopæl opgivet. 

SVENDSEN 

Ja vel. 

Mængden tier. Hyl af Drenge bagerst. Svendsen gaar mod 

Døren, men finder den lukket. 

Man hører pludselig et Skud. Et til. 

RICKARDTS STEMME 

Men, Jenny, er du forrykt? Revolveren er 
ladt. Hjælp, Hjælp 1 Hun myrder mig. 

Han styrter baglængs ud paa Altanen. 
Jenny kommer til Syne i Altandøren. Et Skud endnu. 

RICKARDT 

Aa . . . det var slemt . . . Jeg ven- 
tede det ikke ... De er en stolt Kvinde^ 
Boesen. 

Han synker sammen. Alle nede paa Pladsen skriger og rækker 
Hænderne lige i Vejret, som for at naa. De fleste staar paa 

Tæerne. 

Jenny sætter Revolveren til Øret, ser med et Blik som en døv> 
stum først udover Pladsen, hvor alle paa ny skriger, dernæst 

lige ned for sig og trykker til. 



EN STEMME I MÆNGDEN 

Jenny! Jenny! 

Det første Skud klikker. Hun sætter igen med Brug af begge 

Hænder Revolveren til Rette i Øret og trykker til. Efter 

Knaldet staar hun et Sel^nd, før hun falder. 

Forfærdet Skrig fra Mængden. 

POLITIASSISTENTEN 
styrter mod Døren 

Men Svendsen, at De ikke faar den Dør 
op ! Rusker i Døren. Er her en Smed til Stede — 
en Laasesmed, som kan dirke den op? Ellers 

maa vi have en Stigel En Mand nærmer sig med et 

■ 

Nøgleknippe. Og en Mand skal strax hente den 
nærmeste Læge. Bed ham tage Forbindings- 
sager med ! Men hurtig, hurtig ! To Betjente ud. 

I det samme aabnes Døren. Sværmen trænger paa og vil ind. 

Nej, her kommer ingen uvedkommende ind! 
Svendsen og en Mand til gaar op. 

BETJENTE 
spærrer Døren 

Her kommer ingen ind! Tilbage! 

Bogholder Galt baner sig Vej gennem Mængden. 
BETJENTENE VED DØREN 

Hvad vil De? Tilbage! 

GALT 
med stærke Bevægelser 

Gaa De selv tilbage. Vil De forbyde en 
Fader at se sin døde Datter? 

BETJENTENE 

Her kommer ingen ind. Hvad beviser, 
at De er hendes Fader? 

GALT 

Beviser! Beviser I Aa, De kunde vel ikke 
sige mig, De Herrer, hvor en saadan Attest 
udstedes? Og vil De maaske vise mig en 
saadan Fader, som gaar om med sit Pater- 
nitetspapir i Lommen. Til Side, siger jeg. 
Hun deroppe har ingen anden Fader levende 
end mig. Jeg var den Pige i Faders Sted. 

MÆNGDEN 

Lad ham komme ind. Galt skal ind. 

POLITIASSISTENTEN 

fortrædeligt 

Aa, lad den Mand slippe ind. Galt ind. 
Hvem er han? 

En Be^ent rapporterer. 
POLITIASSISTENTEN 

Men hvor blev dog Overbetjent Svendsen 
af? Raabcr op. Svendsen ! 

Første Betjent og Qalt kommer frem paa Altanen. De under- 
søger de to Legemer og raadfører sig. 

FØRSTE BETJENT 

De er begge to døde, Hr. Assistent. 

Tavshed neden under. 
EN STEMME 

Jenny I Jenny I 

KOBBERSMED LUND 
paa Trappen ved Fabriken 

Tillader Politiassistenten, at jeg henvender 
et Par beroligende Ord til Forsamlingen? 

POLITIASSISTENTEN 

Hvem er det? Ja vær saa god. Han flytter 
sig forskrækket. Men hvad er det for noget fugtigt? 

. EN BETJENT 

Der drypper Blod ned fra Altanen, Hr. 
Assistent. 

POLITIASSISTENTEN 
viger tilbage 

Der drypper Blod ned fra Efeuen. 

GALT 

paa Altanen, før Lund kommer til Orde 

De er døde. Med hej Stemme til Befolkningen. Jeg 

fordømmer hende ikke. Jeg tillægger mig højt 
for alle en Medskyld i dette blodige Bryllup. 

Bevægelse nede paa Pladsen. Deune UUge Pige hvilCr 

her, fordi hun aldrig taalte Uret, og fordi jeg 
har lært hende, at hun ikke burde taale det. 
Hun lignede ikke Kammeraterne, der kan le 
ad deres eget Nederlag. Denne Arbejderske 
var en Arbejdsgiver jævnb5n-dig og værdig, 
fortjente at nævnes som hans Lige. Men da 
han var en svag Mand, jeg mener omskiftelig 
og ustadig af Sind, var det, at him med 
hurtig Haand vovede at fæstne én af hans 
Beslutninger for Tid og Evighed. Med Op- 
ofrelse af sig selv har hun standset denne 
løbske Rytter. Nu er de lige. Lad os ikke 
gøre hende til andet, end hvad hun var. 
Hun har til denne Mand følt en Kærlighed, 
der blussede op og sluktes paa en Dag, og 
hvis sidste Gnister hun nu omhyggelig har 
kvalt under sine Skosaaler. I mener maaske, 
at et Overmod som hendes vilde sprænge Livets 

Skranker. Vel, saa har hun ofret sin stolte 
Ungdom, for at der i vore Øjne altid maa 
bevares lidt af Drømmen. 

EN STEMME 

Jenny ! Jenny ! 

EN BETJENT 

Skal vi arrestere ham? Han angiver jo 
sig selv. 

POLITIASSISTENTEN 

Aa, lad den gamle Pralhans snakke. 

Han trækker paa Skuldrene. £t Lystmord. 

KOBBERSMED LUND 
paa Fabrikstrappen 

Arbejdere, Venner af Besindighed og 
Orden, jeg tænker, at I alle ligesom jeg er 
dybt rystede af det, vi har set foregaa her 
lige for vore Øjne, uden at det stod i vor 
Magt at forhindre det. Ihvorvel vi langt fra 
kan billige den Optræden, som den unge 
Herre ved Fabriken har brugt overfor sine 
Arbejdere og Arbejdersker, maa vi dog i 
højeste Grad beklage, at en af vore Kamme- 
rater, en ung, arbejdende Kvinde, af sin Harme 
har kunnet lade sig henrive til denne frygte- 
lige Hævn. Hun ligger nu død, som hun 
selv har villet, og vor Dadel kan ikke længer 
naa hende. Men det skal siges: hun er ikke 
af dem, der har tjent Arbejdernes Sag. Vi 
maa beklage, hvad denne unge, fortvivlede 
Kvinde har gjort . . . Det er ikke paa den 

Maade vi skal frem. Han gaar hovedrystende ned ad 

Trappen. Dct CF ikke paa den Maade, vi skal 
frem. 

POLITIASSISTENTEN 
ser utaalmodigt paa sit Ur 

Hvor længe mon vi skal vente! 

Lægen kommer med de to Betjente. 
POLITIASSISTENTEN 

£r det Lægen ? Ja, lad os saa gaa op. 

De gaar mod Døren. 

VIND 
i Forgrunden 

Jenny, stakkels Jenny! Det var unød- 
vendigt. 

Tæppet. 

